
AL  LECTOR 


Deu  teguart. 

No  sé  si  innovo  una  costum  cayguda 
en  desús  al  dirigirme  a  tu  per  dir  quatre 
paraules,  que  tinch  de  diries,  may  sia 
sinó  per  saludarte  y  no  comparèxer  de- 
vant  teu  en  sech  y,  dexant  anar  la  relació 
ò  relacions  que  forman  aquest  llibre,  des- 
aparèxer  de  la  teva  vista  tan  dimprovis 
com  m'hi  hauria  presentat.  Per  tal  rahó, 
escüsam  la  molèstia  que  per  primer  entu- 
vija't  dono,y  escolta  ademés  una  estona, 
per  que  vull  posarte  al  corrent  de  certs 
dubtes  y  escrúpols  que  tenia  abans  de  do- 
narlo  a  la  estampa  y  que  potser  han  cres- 
cut ara,  que  l'enquadernador  esta  a  punt 

per  trèureli  les  barbes  dels  lloms,  y  posar- 
li  la  capeta  per  que  puga  exir  a  queH  ve- 
gin pel  mòn,  tan  ben  aconduhit,  que  si  per 
pobre  es  humil,  sia  al  menos  ben  rebut  per 
curiós  y  endressat. 

Escolta:  una  tarda  que'm  trobava  a  la 
redacció  de  «.La  Renaxensa»'l  director  de 
aquexa  revista' vi  va  dir: — ^-Y't  tomo, 
quan  lo  faràs?  —  Quh  sé  jol  —  li  vaig  res- 
pondre,— aviat. — Aviat,  aviat, — insistí  ell, 
— però  may  te'n  determinas. —  Ja  veuràs, 
no'm  vé  de  mitja  hora;  tot  Just  comensem 
l'any,  y  si  Deu  me  vol  tenir  al  món ,  encara 
quedan  dies  per  ferlo.  — Donchs.  si  vols... 
et^.,  et:,.,  t'hi  pensas.  y'l  farem  per  la  Bi- 
blioteca de  «La  Renaxensa». 

Figurat  que  quan  lo  Director  me  va  dir 
axò,  era  una  tarda  que  plovia  tant,  que 
semblava  que  I  cel  s'hagués  esquerdat  de 
per  tot  arreu;  jo  no  tenia  paraygua:  «í 
tampoch  ne  tinch  ara.  perquè  no  m'agra- 
da ilusionarme  com  alguns  qu'axls  que 
plovisqueja's  posan  sota  dosser,  y  quan  fa 
un  xàfach  d  aquells  que  les  pedres  pareix 
que  tornin  lo  cambi  ab  bombolletes  a  l'ay- 
gua  que  cau,  surten  al  carrer,  estenen  lo 
paraygua  refiats  que  no's  mullan  per  que 

se  veuen  axuts  pel  devant,  y  com  per  molt 
que's  tombin  de  l'esquena  no'n  saben  rès, 
no  s'hi  enfondan,  y  les  barnilles  mentres- 
tant hi  abocan  de  trascantó  un  seguit  de 
rajolins  tan  primets  que  semblan  d'aygua 
filada . 

Lo  que  desseguit  sém  va  ocórrer  va 
ésser  qu  abans  no  pararia  de  ploure,  pas- 
saria tota  la  tarda;  vès  si  n'hauria  tin- 
gut d'estona  per  pensar  si  feya'l  llibre  ò 
nó.  Per  lo  tant,  y  com  no's  tractava  de 
cap  matrimoni,  y  a  mi  no  m'agrada  can- 
sar l'enteniment  per  coses  de  poca  vàlua. 
al  acte  vaig  decidirtne,  però  fent  a  en  Gui- 
merà algunes  reflexions,  que  son  les  ma- 
texes  que't  repetiré. 

—  Fins  avuy, — li  vaig  dir, — he  format 
com  si  diguéssim  en  lo  coro;  ara,  tu  vols 
que  surti  a  cantar  un  solo.  ^Quet  pensas 
que  no  hi  hà  més?  Una  cosa  es  arriscarse 
y  un'altra  ser  desvergonyit.  Al  costat  dels 
ilustres  catalanistes  que  m'han  pres  de 
grat  y  m'han  fet  lloch.  he  pogut  fer  de 
tutti  y  cantar  quan  tots  cantavam,  ben  se- 
gur que,  portant  lo  compàs,  ningú's  fixa- 
ria per  quin  defecte  flaqueja  la  meva  veu; 
però.  xiquet,  si  surto  sol  y  faig  una  entre- 

calada  y'm  comprometo,  si'l  públich  nom 
perdona,  jo  no'm  restablexo  may  més. 
Mira  que  pensar  axòfa  patir  d'angunia. 

—  Be,  vaja,  no  fèm  quadros,  —  me  va 
respondre  en  Guimerà  mitx  rient  y  do- 
nantme  copets  a  l'espatlla;  — porta  origi- 
nal, y  si'l  Ton  (l'Anton  es  mon  germà 
que  també't  saluda)  hi  vol  fer  algun  di- 
buxet,  que  s'afanyi.  — 

Jo  vaig  sortir  de  la  redacció  ab  unes 
ilusions  infantils;  veyent  lo  meu  nom  en 
unes  cobertes,  a  dins  d'una  llibreria  de 
caoba,  confós,  barrejat  ab  altres  llibres... 
jo;  ay  Deu!...  però  no'n  parlem,  perquè 
els  que  no'm  conexen  dirian  que  faig  pa- 
pereries. Mes  ara  penso  altres  coses:  ,íquè 
vols  que't  diga?  no  se  m'havia  acudit  que 
hi  hagués  tenders  que  fessin  paperines; 
no  hi  havia  pensat  en  les  llegums  en  re- 
mull, i  Pobre  de  mil  valga  que  nom  ^fico 
may  per  la  cuyna  y  no  tindré  ocasió  de 
veure  la  meva  obra  mutilada,  després  de 
haver  servit  de  bossa  de  sigrons,  socarri- 
mar quartos  de  gallina. 

Y  es  que  no  sent  tan  rigit  per  mi  ma- 
teix com  deuria,  he  tingut  una  d'aquelles 
debilitats  comunes  a  tots  los  pares,  pen- 

sant  que' I  püblich  potser  rebrà  ab  la  ma- 
texa  benignitat  lo  llibre  com  havia  rebut 
los  quadros  que  de  tant  en  tant  escrivia  en 
«La  Renaxensa».  La  presumpció  d' ésser 
autor,  es  dir,  lo  mal,  que  no  sé  qui  va  dirho 
que  patíam  molts  espanyols,  de  tindré 
certa  fal-lera  de  volguer  ser  altra  cosa  de 
la  que'ns  pertoca.'tn  va  tentar,  y  vèume 
pecant  devant  teu,  lector,  per  fràgil  sí,  nó 
per  orgullós,  solicitant,  ara  que  ja  tinch 
la  culpa  a  sobre,  que  me  la  dissimulis 
tant  com  puguis,  considerant  los  molts  es- 
crúpols qu'ha  tingut  que  vèncer  la  tenta- 
ció  per  ferme  cometre'l  pecat. 

Alleugerit  d'aqueix  càrrech  que'm  mor- 
tificava, podria  despedirme  al  actey  no 
amohinarte  més;  però  ja  qu' estem  en  con- 
versa, escóltam  encara,  que  si  so  molest, 
no  ho  seré  tant  com  aquells  qual  parlarte 
t'obligan  a  estar  ab  los  ulls  baxos,  més 
atent  qu'a  la  conversa,  en  veure  què'n  fa- 
ran al  últim  de  la  joguina  que't  penja  de 
la  soguilla  del  rellotge,  a  la  que  no  dexan 
en  sossego  fentla  tombar  d'un  costat  y  al- 
tre, y  sospesantla  per  fi  sens  dissimulo, 
com  volguent  averiguar  lo  que  costa  y  lo 
que  se'n  podria  traure. 

Toia  vegada  qu'estich  quiet,  déxam  es- 
plicar,  que  lo  qu'escrich  ho  faig  directa- 
ment sabre'l  paper,  y  nó  com  molts  que 
t'ho  senyalarian  demunt  de  la  solapa  de  la 
levita. 

Jo  tenia  un  mestre  molt  bromista;  però 
les  seves  bromes  eran  tan  especials,  que  la 
major  part  d'elles  no  més  lo  feyan  riure 
a  n'ell.  — D.  José,  — deyam  ensenyantli'l 
cartipàs; — se  servirà  V.  poner  elvisto  bue- 
no  en  la  llana?  —  Lo  mestre,  encara  no 
prenia'l  paper,  d'un  cop  d'ull  ja  havia  vist 
totes  les  faltes,  y,  mitx  rient,  ens  agafava 
l'orella,  y  per  cada  errada'ns  hi  donava 
un  pessich  que'nsfeyafer  un  /ay.',  després 
un  altre  y  un  altre,  rematant  ab  un  jay, 
ay,  ay!  general  que  venia  a  ser  lo  resum  de 
tots  los  disbarats  qu'haviam  fet;  y  donant- 
nos  un  cop  de  palmetada  al  darrera,  que 
ens  feya  fer  una  cortesia  al  inrevés,  nos 
saludava  cridant:  —  Han  equivocado  la 
carrera:  son  tistedes  muy  burritos.  —  }' 
per  càstich,  a  mi,  un  cop,  de  paper  blanch 
qu  escrivia, 'm  va  fer  recular  a  ganxos, 
àdemés  d'unes  palmetades  per  que  va  sen- 
tir que'n  deya  ams.  Ab  allò  d'equivocar  la 
carrera  hi  he  pensat  moltes  vegades,.  Si 


AL    LECTOR  I  3 

ara,  al  cap  de  tant  temps  m'ho  torno  a 
sentir!... 

Verdaderament,  jo  no  he  errat  la  voca- 
ció: lo  que  potser  se'm  podrà  dir  qu'equi- 
voco  les  ajicions  y  criticarme' I  qu'a  mi  me 
agrada  molt  anarmen  al  meu  quartet,  per 
exemple,  en  aquell'hora  quieta  que'l  sol 
recull  sa  claror  y  s'amaga  escampant  sos 
raigs  postrers  que  fan  semblar  lo  blau  del 
cel  un  vano  immens  ab  barnilles  llumino- 
ses, y  allí  enrahonar  en  pensament  ab  mi 
mateix, y  escriure  després  lo  que  m'haja  dit. 
Per  que,'m  plau  venir,  encara  que  no  més 
sia  una  estoneta.  en  est  quarto  baix  de  sos- 
tre, cobert,  atapahit  de  pigues  groxudes, 
desiguals  y  rústiques;  espècie  de  sostre- 
mort  plè  de  trastos  y  mals  endressos,  que 
en  un  costat  hi  penjan  gavies  plenes  de 
pols  com  si  esíessin  tristes  anyorant  los 
canaris  que  hi  havían  refilat  tan  belles 
passades,  la  tonada  que  xiulava'l  merloí 
ò'l  xarroteig  vibrant  de  la  calandria;  en 
un  prestatge  encara  hi  hà  figureíes  del 
pessebre  que  feyam  quan  eram  noys,  per 
la  paret  estaynpes  d'aquell  temps,  y  per  tot 
recorts  de  l'infantesa.  Assi  venia  a  jugar 
ab  los  meus  germans  los  dijous  que  feyam 

festa.  Entre  Is  munts  de  llibres  n  hi  trobo 
alguns  de  quan  anava  a  estudi,  y  al  obrir- 
los,  veig  la  llissó  que  m'havia  ocasionat 
un  càstich  ò  valgut  un  premi  en  los  exà- 
mens... 

Aqueix  balconet  que  sembla  tan  trist,  a 
mi  m'apar  rialler:  assi  creix  migradeta 
una  eura  que  jo  li  he  ensenyat  de  carago- 
larse  pels  ferros;  y  entre' I  vidre  y'l  por- 
ticó hi  campa  una  aranya  no  asquerosa 
ni  negra,  qu'es  primeía  y  àgil,  de  cames 
trasparenis,  qu'en  tot  l'hivern  no  la  veig,  y 
al  venir  lo  bon  temps  surt,  y  com  si  m'es- 
timés, s'abrahona  sobre'ls  mosquits  que  ja 
sab  portan  males  intencions. 

Vè/  aquí  com  aquests  gustos,  que  jo  en 
lloch  y  temps  los  preferexo  a  altres  de 
més  luxo,  y  que  potser,  ara  que  Is  he  di- 
vulgat, me  valdran  lo  diploma  de  manso, 
han  donat  ocasió  a  que  pausadament, 
sens  amohino,  caragolanthi  cigarrets,  fes 
aquest  llibre  que't  presento  ab  gran  desitx 
de  que  t'agradi.  Si  ho  togro,  be:  si  nó, 
adéu,  lector:  qu'Ell  te  dongui  molts  anys 
y  bons,  y  oblldam  per  caritat. 

iQuín  trastorn  hi  hà!  La  casa  s'ha 
omplert  de  vehines  dels  altres  pisos 
qu'en  lo  recibidor  enrahonan  en  veu 
baxa,  sospiran  y  posan  los  ulls  en 
blanch  compadintse  de  la  trista  sort 
de  la  pobra  viuda. 

Quan  ja  han  agotat  els  llochs  co- 
muns y'ls  sospirs  y  s'han  mirat  prou 
l'una  a  l'altra  ab  ulls  entendrits,  se 
creuan  de  brassos  ò  s'entretenen  ab  lo 
devantal,  quedant  bella  estona  sens 
dir  rès,  fins  qu'una  pren  la  paraula  y 
s'esten  en  consideracions,  les  matexes 
que  ja  anteriorment  han  fet  lo  gasto, 
però  que  tornan  a  ser  escoltades  ab  lo 
mateix  interès  y  contestades  ab  iguals 
comentaris  de  sospirs  y  planyenses. 

— ^Y  ella,  còm  se  troba? — pregun- 
ta una  vehina  qu'havía  estat  un  rato 
fóra. 

— jCòm  ha  d'estar,  santa  cristiana! 
— li  diu  la  del  seu  costat; — més  sos- 
segada;  però  li  dich  en  bona  veritat 
que  no  la  podíam  retornar  de  cap 
manera.  Una  basca  darrera  l'altra: 
jo  li  feya  olorar  un  paper  d'estrassa 
cremat;  li  he  refrescat  los  polsos  ab 
aygua  de  Colònia  y  untures  d'oli 
d'estèrich.  La  senyora  Pauleta,  j  po- 
bra dóna!  ab  la  boca  plena  d'aygua, 
cop  de  ruxarli  la  cara;...  rès:  ni  un 
marbre;  igroga!  jafinada!...  {Li  dich 
quhe  tingut  un  susto!...  valga  que 
he  pres  desseguida  aygua  del  Car- 
me.... Pobra  senyora,  jo  prou  li 
deya:  «Tingui  enteniment,  jquínes 
coses  de  fer!...>>  Ca!  no  hi  sentia,  jpo- 
breta!  oh,  si  hagués  pogut  plorar, 
tot  alló  no  haguera  estat  rès. 

— <jY,  donchs,  cóm  ha  tornat  en  sí? 

— Jo  li  diré;  com  les  untures  ni'l 
paper  cremat  li  feyan  rès,  jo  he  dit: 
afluxèmli  una  mica'l  vestit;  y,  com 
si  haguessem  posat  oli  en  un  llum, 
ha  obert  los  ulls,  li  ha  passat  aquell 
panteix,  vaja,  rès;  com  si  tal  cosa... 
jCom  té  aquesta  naturalesa  tan  deli- 

cada!  un  hom  ja  no  sabia  què  ferli; 
si:  y  ella  matexa  desseguida  s'ha  tret 
les  claus  de  la  butxaca  per  que  li 
anessen  a  buscar  un  mocador  per 
axugarse  la  cara:  la  duya  tan  unta- 
da, que  de  per  tot  li  Uuhía! 

— Ja  ho  crech,  jla  meva  filla! — 

Y  al  sortir  un'altra  vehina  del 
quarto  portant  una  escudella  ab  ay- 
gua  de  camamilla,  se  fica  sense  dir 
rès  al  rotllo,  com  esperant  ésser  pre- 
guntada. 

— ^Còm  se  troba,  còm  se  troba? — 
li  demanan  les  demés  en  veu  baxa. 

— Ja  ha  pogut  descansar, — respon 
desseguida; — me  sembla  que  no  serà 
cosa  de  cuydado;  està  més  sossegada. 
Axis  qu'he  conegut  que  li  anava  a 
repetir  la  basca,  li  he  fet  pendre  un 
glopet  d'aquesta  aygua  molt  calen- 
tona;  però  encara  no  se  Tha  arrimat 
als  llavis,  l'ha  escupida,  y  no  n'ha 
volgut  més.  Jo  prou  li  deya:  «Pren- 
guin un'altra  mica  qu'axò  la  retor- 
narà; no  siga  tan  perfidiosa;  un'altra 
miqueta,  vaja,  cúy ti ...»  de  cap  mane- 
ra: no  n'ha  volgut. 

— ^Però  no  diu  qu'era  tan  calen- 
ta?—  li  observa  una  vehina, — està 
clar  que  li  repugnava! 

— Oh,  filleta,  ja  se  sab:  si  sempre 
ens  planyessem  may  curaríam... 

— Térahó.  ^Y  ara  qui  hi  hà  ab  ella? 

— Les  seves  cunyades;  que'm  sem- 
blan  un  parell  de  xafarderes!...  No 
les  puch  veure:  quina  manera  de  fi- 
carse  ab  tot!  «^Que  no  veu  qu'es 
massa  calenta  aquesta  aygua?»  deya 
una.  «ííQue  la  vol  escaldar?»  saltava 
l'altra.  Jo,  com  si  ho  espliquessen  a 
la  paret.  Li  acosto  l'escudella  a  la 
boca,  y,  jay  filleta,  jo  ho  hagués  fet 
abans;  qu'encara  no  Tha  tingut  als 
llavis,  ja  ha  fet  una  estremituty  fóra 
basca.  Elles  prou  que  botzinavan: 
«,jPerò  que  no  veu  ab  la  fumera  que 
es  buUenta  laygua?  <jque  la  vol  cre- 
mar?» Jo  que  al  últim  m'hi  giro  tota 
resoluda,  y'ls  hi  dich:  «<;Que's  pen- 
san  que  soch  tan  criatura?...  Potser 
sí  que  vostès  me  vindran  a  ensenyar 
com  se  retorna  un  còs!...  ay  jo't 
flich!...  Els  hi  faig  a  saber  que  no 
es  el  primer  qu'assistexo;  y  si  fentho 
de  bona  voluntat,  els  hi  té  de  sapi- 
gucr  tan  greu,  tinguin:  ja  se  la  po- 
den cuydar  vostès;  me'n  rento  les 
mans.»  Està  clar,  quan  han  sentit 
aqueix  cant,  han  baxat  veles,  y  un 
punt  a  la  boca.  jJo't  toch,  nena!... 


— Y  ben  dit. 

— Ja  veurà;  jo,  filla,  aquí  no  més 
hi  vinch  que  per  la  voluntat;  y  si 
un  hom  després  de  fer  lo  que  sab,  se 
té  de  veure  aporronada...  tan  mateix 
sembla  que  no  es  del  càs!... 

— Oy,  qu'escert! — li  respon  una, — 
a  mi  m'haurían  de  menester;  ja  veu- 
ria com  les  pentinava  sens  escarpi- 
dor...oy,  jo,  que,  a  la  bona,  tant  com 
vulguen,  però  a  les  males,  no  tinch 
térmens  a  la  bandera.  ^Y  que  hi  ve- 
nen" a  fer  aquest  parell  de  conques? 

— Jo  li  diré, — contesta  la  matexa 
avansant  lo  cap  y  dient  ab  molt  mis- 
teri algunes  paraules. 

— Ah,  sí,  ja  m'ho  pensava  jo. 

— Està  clar, — contesta  un'altra. 

— ^Y  donchs,  què's  pensava? — afe- 
geix una  qu'encara  no  havia  desple- 
gat los  llavis. 

— Sí, — replica  la  del  tercer  pis; 
— pels  interessos,  alabat  sia  Deu!  Si 
allí  hont  jo  clavo  la  martellada,  jay 
filla!  que  de  poch  Terro... — 

Y  mentres  estavan  mormolant  de 
tal  manera,  s'obra  la  porta  del  quar- 
to  y  una  de  les  cunyades  trayent  lo 
cap  y  posantse'l  dit  al  costat  del 
nas,  els  diu:  «Fàssen  lo  favor  d'en- 

rahonar  més  baxet,  que  la  Marieta 
sembla  que  vol  dormir».  Y  torna  a 
tancar  la  porta  ab  molta  cautela. 
Les  vehines  se  quedan  mirantse  sen- 
se sapiguer  lo  que'ls  passa,  y  refetes 
de  la  sorpresa,  cada  qual  hi  diu  la  se- 
va, comensant  la  que  porta  l'escu- 
della, que  fóra  de  sí,  exclama: — ^Han 
sentit  tirar? 

— No  me'n  parli;  miri  que's  neces- 
sita tenir  una  cara  de  baqueta!... 
tota  m'hi  he  enrejolat. 

— Amigo,  axò  sí  que  no  ho  hague- 
ra dit  may. 

—  Vaya  un  modo  de  sofocar  a  la 
gent  de  be. 

— Y  quina  manera  de  donar  pe- 
brots! aquesta  sí  que  no  ho  envia  a 
dir. 

— jMírin  que'n  corre  poca  de  crian- 
sa  pel  món! 

— jJa  ho  pot  tornar  a  dir!...  Jo 
aquí  dexo  axó,  y  que  sarreglin; — 
torna  a  dir  la  primera  posant  lo  plat 
sobre  la  tauleta. — Axó  si  qu'es  pitjor 
que  taca  d'oli;  que  n'escombraran 
poques  de  trepitjades  meves!  ja'ls  ho 
asseguro.  ^Que  venen  vostès? 

— Si,  si, — contestan  les  demés.  Y, 
al  acte  qu'anavan   a  traspassar    lo 

llindar  de  la  porta,  se'ls  hi  presenta 
tot  esbufegant  y  axugantse  catxassu- 
dament  lo  front,  un  personatge  que 
ab  veu  grossa  y  acom  passada  els  hi 
pregunta  si  es  aquella  l'habitació 
del  difunt. 

— ^D'hont  surt  ara.  Mossèn  Vall- 
honesta? — li  diu  una  de  les  vehines, 
— si  ja  ha  vingut  lo  cotxe  dels 
morts... 

— ,iVol  dir? — contesta  l'anomenat 
acabant  d'ensumar  lo  rapè  que  té  als 
dits. 

— Sí,  home,  sí;  ja  se  l'han  empor- 
tat. 

— Donchs,  ja  es  fóra; — prossegueix 
ell  ab  la  matexa  catxassa  y  acabant 
de  ficarse  al  pis.  Vèt  aquí  qu'he  fet 
tart.  Ja  d'antes  d'ahir  qu'ho  sabia,  y 
no  he  pogut  venir  abans  per  que  te- 
nia dos  difunts  al  carrer  de  Ponent. 

— <iQuè  diu  ara?  jsi  ahir  a  les  set 
finava! 

— Per  axò  mateix,  que  sabia  que 
estava  molt  mal.  Bueno,  bueno... 
^Y  ha  mort  com  un  bon  cristià? 

— jAy,  pobretícom  un  sant  home. 

— Vaja,  del  mal  lo  menos.  ^Y  la 
mestressa,  que  no  hi  es? 

— Està  malalta. 

— Vaja,donchs,  adeussiau;  un  bon 
remey. — Y  recullint  lo  manteu,  s'en- 
torna  a  l'escala  baxant  los  grahonsab 
pena,  y  les  vehines  lo  seguexen  di- 
rigintse  cada  una  al  seu  pis  tot  fent 
comentaris  sobre'l  sofoco  que'ls  ha- 
vían  donat. 


II 


La  viuda  està  rodejada  de  les  ve- 
hines que  hi  han  tornat  axis  qu'han 
vist  marxar  les  cunyades.  Està  plo- 
rosa; un  mocador  de  dol  tirat  ende- 
vant  del  cap  casi  li  tapa  tota  la  cara 
y  ab  un  altre  que'n  té  a  la  mà  ofega 
lo  plor,  y  s'axuga  sovint  les  llàgri- 
mes. Los  porticons  del  balcó  estan 
mitx  closos,  y  la  sala  està  casi  a  les 
fosques.  Al  entrar  se  sent  olor  d'ay- 
gua  de  Colònia,  y  la  que  dexa  lacera 
cremada.  Lo  moblament  es  regular; 
en  un  pany  de  paret  hi  hà'l  retrato 
al  oli  d'un  senyor  ab  patilles;  en  la 
una  mà  enguantada  hi  té  un  puro, 
y  l'altra  l'apoya  en  l'espatller  de  la 
cadira  en  la  qual  hi  hà  un  barret  de 
copa.  La  fesomia  d'aqueix  personat- 
ge, sense  ser  del  tot  lletja,  ho  sembla 

bastant.  Se  coneix  que  l'original,  ab 
sos  pantalons  blanchs  y  gech  de  co- 
tilla, era  un  d'aquells  tipos  del  any 
54;  ballador  decidit  de  la  colla  de 
Pasqüetes  ò  de  la  del  Carme;  ben 
segur  que  representa  al  difunt,  y 
prou  debía  tenir  altres  belleses  que 
lo  retrato  no  revela.  Tal  es  lo  deses- 
pero ab  que'I  plora  la  viuda  y  les 
tendres  mirades  que  li  dirigeix. 

—  Pera  mi  ja  s'han  acabat  les 
alegries,  —  diu  aquesta  contenint  lo 
plor; — a  mi  ja  se  m'ha  post  el  sol! 

—  Vol  callar?  —  li  respon  una  ve- 
hina; — ara  vostè  no  hi  pot  remediar 
rès;  lo  que  té  de  fer  es  cuydarse,  y 
miri:  Nostre  Senyor  a  vegades  tanca 
una  porta  per  obrirne  un'altra. 

—  Ay,  pobreta  de  mi! — interromp 
la  viuda. — Si  vostès  no  saben  lo  que 
he  perdut.  jAy,  Gasparó!  —  Y  diri- 
gint una  enternida  mirada  al  retrato, 
los  ulls  se  li  omplen  de  llàgrimes,  y 
ab  veu  que'I  plor  s'hi  confon,  conti- 
nua: —  May  havíam  tingut  la  més 
mínima  a  casa;  a  casa  no's  conexían 
les  males  cares:  boca  que  vols,  cor 
que  desitjas...  Ni  Joseph  y  Maria! 
jAy,  tristesa  meva!  |què  hi  faig  en  lo 
món!iquís'apiadaràdemi,  Deu  meu! 

4 

—  Senyora  Marieta,  dóna,  escolti: 
^per  què  té  de  fer  axò  ara?  Tingui 
enteniment,  filla;  ara  ja  no'l  podrà 
tornar;  dóna,  no  sigui  d'aquesta  ma- 
nera. 

—  jAy,  ay! — fa  la  viuda  per  única 
resposta. 

—  Senyora  Marieta, — diu  un'altra 
vehina; — ^y  donchs,  que  no  vol  fer 
bondat?  Miri,  poch  a  poquet.  jAy, 
Senyor!  jquè  som  en  aquest  món!... 
y  tanta  vanitat  y  tantes  enveges^  que 
els  uns  nos  menjariam  als  altres!  ^y 
tot  per  què? 

—  Però  jo,  —  fa  la  viuda  com  sis 
contestés  a  si  matexa,  —  qu'a  cada 
pas  que  dono'm  sembla  quel  tinch 
al  costat,  y  encara  no'm  giro  fins  me 
sembla  que  l'haig  de  veure! 

— Be,  tilla,  ja  se  sab;  mes,  tot  passa 
en  aqueix  món.  Deu  la  fassa  bona. 

—  Y  encara  no  also'ls  ulls, — pros- 
segueix ella  sens  fer  esment  dels 
consols  que  li  donan ,  —  y  veig 
aqueix  retrato, 'm  sembla  que'm  mira 
y  que  m'escolta.  jAy!  ab  tu  passaré 
les  tristeses. 

—  Jo  crech  qu'encara  li  servirà  de 
més  pena. 

—  Ay,  nó,  nó;  aquí  estarà  sempre. 


—  Bo;  ^ja  hi  tornem?  ^dígali  per 
què  plora  ara?  Ba,  ba,  ba;  com  més 
anem  menos  valem.  Dóna,  no  té  de 
ser  axis:  si  era'l  seu  destino,  jquè  hi 
vol  ter! — Y  totes  les  vehines  ab  mol- 
ta solicitut  la  rodejan  y  l'amohinan 
volguentli  donar  consols.  La  del 
tercer  pis,  qu'es  la  més  trafeguda, 
encara  no  sent  que  van  a  dir  alguna 
cosa,  sense  donarlos  temps  de  co- 
mensar  els  hi  pren  la  paraula  y  sen- 
se demanar  tanda  torna  a  dir: 

—  Sí,  filla,  sí;  ja  sé  quines  penes 
son  aquestes;  jay.  Senyor!  jo  també 
vaig  perdre'l  meu  marit  que  no  se'n 
haguera  trobat  un  altre  de  millor. 
jDeu  l'haja  perdonat!  y  si  les  neces- 
sitats no  m'haguessen  fet  tornar  a 
casar  —  per  que  una  dóna  sola  no  es 
ningú, — ja  ho  poden  tornar  a  dir,  els 
hi  prometo  y  asseguro  qu'a  cap  més 
home  m'haguera  mirat.  Però,  filletes, 
a  mi'l  carro  m'anava  pel  pedregal;  y, 
gràcies  a  Deu,  si'l  primer  era  tot  un 
bon  home,  lo  que  tinch  es  una  pasta 
d'agnus. 

—  Vèjan,  que  trucan;  <Jvolen  fer 
lo  favor  de  veure  qui  hi  hà? — diu  la 
viuda  dirigintse  a  les  vehines. 

—  Miri,   senyora   Marieta,   es  lo 

aprenent  de  la  botiga  fonda  que  por- 
ta robes. 

—  Vostè  matexa,  díguili  que  les 
dexi,  que  ja  les  triarem.  jAy,  Senyor, 
quins  trastorns  son  aquestos!  Vegi, 
senyora  Pauleta,  ^què  li  sembla 
aquest  merino? 

—  Ay,  filla,  jo  sí  que  no  hi  en- 
tench;  per  merinos  sempre  vaig  a 
ca'n  Fandilleta  ^sab?  allí  al  carrer... 

— Prou,  prou, — respon  la  del  ter- 
cer pis,  —  jay!  no  m'agrada  aquell 
home;  ab  tants  compliments,  sembla 
que's  burli  dels  compradors. 

— Es  lo  seu  tarannar;  ^no  veu  que 
ho  tenen  de  ter?  —  li  contesta  la  se- 
nyora Pauleta. 

—  Nó,  senyora, — replica  l'altra; — 
a  mi  que  no  m'hi  vinguin  ab  aque- 
lles cortesies  y  aquelles  franqueses 
de  tocar  la  mà  tantes  vegades;  que 
agafin  la  del  morter. 

—  Ay,  me  fa  riure  sense  ganes; — 
diu  la  viuda  tapantse  la  boca. 

—  Sí,  senyora;  que  gastin  fran- 
quesa ab  aquelles  modistes  del  mo- 
cador arrossegant,  que  jo  no  vull 
tantes  salameríes  ni  tantes  comè- 
dies. 

—  Què  li  sembla  ^per  lo  túnich, 

estarà  be? — pregunta  la  viuda  diri- 
gintse  a  la  senyora  Pauleta. 

— A  mi'm  sembla, — respon  aques- 
ta, —  qu'havent  d'anar  ab  mantó  y 
vel  fins  als  peus,  com  més  senzill... 

—  Ja  té  rahó;  jay,  Deu  meu!  ven- 
tura que  de  tant  en  tant  me  dis- 
trech. 

— Ysí,  dóna! — contesta  la  del  tercer 
pis;  —  en  aqueix  món  malaventurat 
el  que  s'hi  enfonda;  |ay  filla!  si  jo  no 
m'hagués  desvanescut,  qui  sab  hont 
fora  ja...  Ab  tres  dies  me  vaig  posar 
que  ni  jo  matexa'm  conexía.  La  carn 
semblava  que  me  la  traguessen  a 
grapats;  me  vaig  tornar  que  sembla- 
va un  agafador  de  planxes.  jY  aque- 
lla tristesa  que  tenia!  tot  me  donava 
neguit,  tot  me  feya  plorar...  Tinch 
present  que  les  noyes  del  primer 
pis,  de  l'altra  casa  qu'estava,  van 
volguer  de  totes  maneres  que  surtis, 
y  les  vaig  acompanyar  a  la  Rua,  y  al 
vespre  entrarem  al  Cafè  de  Cuyàs. 
^Voldran  creure  que  com  més  dis- 
fresses venían  a  fer  broma  y  com 
més  coses  nos  deyan  per  fer  riure, 
més  ganes  jo  tenia  de  plorar?...  Filla 
meva:  fins  que  tinguí  pres  un  deter- 
mini; ò  sinó,  jo  m'anava  fonent  com 

una  candela  cap  per  vall.  Oh,  y,  que 
no  hi  havia  remey  per  mi.  Tothom 
m'ho  deya.  — 

Y  entre  sospirs  y  consols  y  algunes 
rialletes  que  s'escapavan  ab  los  dit- 
xos  de  la  vehina  del  tercer  pis,  tot 
triant  merinos,  y  parlant  de  túnichs, 
entredosos  y  tricots,  la  reunió  anà 
perdent  sa  tristesa  y  no's  disolgué 
fins  molt  tart  del  vespre,  en  que  les 
vehines  s'anaren  despedint  de  la 
viuda,  dexantla  un  poch  més  distreta 
ab  lamohino  de  fersel  dol. 


III 


Es  en  lo  replà  del  entresuelo  de  la 
mate.xa  casa  qu'havem  visitat  ab  lo 
tristíssim  motiu  de  la  mort  d  aquell 
pobre  senyor. 

Ja  han  passat  alguns  mesos:  la 
senyora  Pauleta  del  entresuelo  està  a 
la  vora  de  la  porta  enrahonant  ab 
molt  misteri  ab  una  vehina;  com  es 
Ihora  que  les  dones  venen  del  Born, 
a  mesura  qu'arriban  se  quedan  enca- 
llades en  lo  replà,  y  prenent  part  en  la 
conversa,  la  reunió  s'engroxeix,  ve- 
nint a  semblar  una  junta  de  gandules. 


—  Jo  sempre  m'ho  vaig  pensar,  — 
diu  una,  descansant  lo  cistell  d'anar 
a  comprar  sobre  la  barana, — massa 
gallarets.  Quan  vaig  veure'l  luxo 
que  treya  y'ls  vestits  tan  estremats, 
me  deya  entre  mi:  jque  n'hi  hà  de 
vent  en  aqueix  caparró!  veyàm  si 
merraré  de  gayre!  y  miren,  tal  dit, 
tal  fet.  Tinch  mal  ull  jo;  malaven- 
turat  quan  se'm  fica  una  idea  aquí, 
que  no  l'equivoco,  nó,  ja  hi  poden 
pujar  de  peus. 

— Ay,  filla, — respon  un'altra; — no 
va  ésser  vostè  sola:  ja  fa  més  de  tres 
mesos  quho  vaig  pronosticar;  un 
dia  ho  deya  al  de  casa;  però  com 
aquell  es  tan  rampellut,  no  sé  què 
se'm  va  dir  que'm  fiqués  la  llengua... 
sí;  però  jo  li  vaig  respondre:  tén 
compte  a  Ihora  que  t'ho  dich.  ^Y, 
que  tal,  tenia  rahó  ò  nó? 

—  Be,  ja  veurà,  —  contesta  la  se- 
nyora Pauleta; — qui  més  qui  menos 
les  coses  ja  les  sab  veure:  jo  encara 
no  m'hi  fico  ab  axò,  per  qu'ella  es 
ben  lliure  de  fer  lo  que  li  acomode... 

— Ah,  be;  axò  sí... 
— Persupuesto. 

— Nó,  ab  axò  no  hi  hà  rèsquè  dir; 
— responen  a  coro  les  vehines. 

—  Però  lo  qua  mi  no'm  cab  a  la 
barretina, — insisteix  la  senyora  Pau- 
leia,  —  es  aquell  desespero,  aquelles 
basques,  qu'ara  crech  que  se  les  feya 
venir  espressament;  jpaperera!  jmés 
que  paperera!  y  ab  aquell  sentiment 
que's  mirava'l  retrato.  jAy,  infelís! 
jo  estich  certa  que  si  pogués  saltar 
del  quadro,  li  arrancava'l  monyo 
que  porta,  y  a  nella  l'arrossegava 
per  casa!  jHont  ses  vist  una  dóna 
viuda  empolaynarse  d'aquesta  ma- 
nera! 

—  Oh,  y  un'altra  cosa:  —  salta  la 
del  tercer  pis; — vostès  pot  ser  enca- 
ra no  ho  han  reparat...  jS'empolva 
la  cara! 

—  jAy,  santa  cristiana!  desseguida 
ho  vaig  veure;  ,|a  mi  vol  que'm  pas- 
sin certes  coses?  fugi  d'aquí... 

—  Ja  veurà,  senyora  Pauleta;  com 
sé  que  vostè  té  la  vista  tan  perjudi- 
cada... 

— Calli,  dóna,  calli;  però  axó  ^qui 
es  que  no  ho  repara?  no  hauria  de 
veure  un  bou  a  tres  passes.  ^"Vol 
callar? 

—  Donchs,  jo,  ja'l  primer  dia  li 
vaig  tirar  la  llatinada:  m'estava  a  la 
cuyna  y  vaig  sentir  quella  entrava 

al  seu  pis; — ja  debía  venir  de  rodar; 
—  y,  surto  a  cridar  l'Antonia  de  ca'l 
fuster  y  li  dich:  «^jQue  tal,  no  sents 
quin  fret  fa  avuy?»  «Que  vols  que't 
diga»...'m  respon  ella;  com  no  sabia 
per  lo  que  jo  anava,  està  clar...  «Nó, 
dóna,  li  faig  jo,  signant  al  primer 
pis,  avuy  lo  Montseny  ha  sortit  tot 
blanch...»  entenen  ara? 

—  Prou,  prou!  —  contestan  totes 
escoltant  ab  més  interès. 

—  L'endemà,  — continua  la  ma- 
texa,  —  qu'era  diumenge,  axis  que 
ella  tornà  de  missa,  surto  al  cel- 
obert y  pregunto  a  l'Antonieta  si 
havia  vist  los  estucadors;  com  aque- 
lla també  es  un  poch  Tana,  que 
sembla  Santa  Reparada,  no'm  va 
entendre  fins  que  li  vaig  haver  sig- 
nat. ^Ne  volen  de  rialles?...  y  com 
per  assò  també  es  molt  ditxosa,'m 
fa  ab  molt  desdeny:  «|Ay,  filla!  no 
me  digas  rès  que  tinch  Thome  més 
cremat  qu'una  torradora.» «^Yaxò?» 
«Rès,  per  que  com  es  tan  escrupu- 
lós, y  ja  se  sab  que  tot  li  fa  fàstich, 
diu  qu'avuy  se'n  anirà  a  la  fonda 
axis  que  senti  fregir  sardina.»  «|Ay, 
ay!  ^que  n'has  comprada?»  «Nó,  filla, 
nó;   però  diu  que    pel  vehinat  ha 

vist  que  n'enfarinavan!...»  Y  no  va 
poguer  dir  més  per  que'l  seu  home 
la  va  fer  ficar  dins;  com  es  tan  sor- 
rut y  de  pocus  amigus  allò...,  ò  sinó, 
ja'ls  dich  que  s'hi  hagueran  pogut 
llogar  cadires. 

—  No  sé,  no  mhan  agradat  may 
semblants  porqueries,  — diu  la  se- 
nyora Pauleta,  ques  una  vella  qu'al 
any  de  la  fam  ja  festejava;  —  en  ma 
vida  mhe  posat  rès  a  lacarà.  Aygua 
sola;  no  hi  hà  rès  més  curiós;  si  ara 
les  senyores  sembla  que  s'ensucran 
la  cara  com  ensiamades. 

—  Oh,  y  digui  vostè,  —  pregunta 
una, — ^quí  era  ella  per  gastar  tanta 
vanitat?  Una  trista  serrellera,  filla 
d'uns  menestralets  que  si  treballa- 
ven menjavan. 

—  Què'm  dirà  vostè  a  mi!  —  con- 
testa la  senyora  Pauleta;  —  si  quan 
se  duyan  aquells  mocadors  de  cres- 
pó, la  seva  cunyada  m'hi  va  fer  lo 
serrell.  Sils  conech  de  tota  la  vida. 
Miri,  son  pare  era  un  fadrí  veler 
que  treballava  a  ca'n  Reig;  la  seva 
mare  era  pulidora  de  ca'n  Mataró; 
les  seves  ties,  aquelles  bones  mosses 
que  s'estavan  al  costat  dels  Agonit- 
zants,  si  més  de  quatre  vegades... 

—  Xist,  xist,  —  fan  les  demés;  — 
calli,  qu'ara  puja. 

—  Bon  dia  tinga,  —  diuen  les  ve- 
hines  apartantse  per  dexar  pas  a  la 
viuda. 

Aquesta,  axecantse'l  vel  que  la  co- 
breix enterament,  los  hi  contesta: 

—  Bon  dia;  quina  calor  que  fa 
avuy!  nos  pot  anar. 

— Miri, — diu  la  senyora  Pauleta, — 
ara  mateix  una  servidora  n'estava 
parlant;  no's  pol  resistir. 

—  Oy,  ques  cert;  vamos,  estigan 
bones:  me'n  vaig  a  posar  a  la  fresca. 

— Vagi,  vagi,  estíga  bona,  senyora 
Marieta, — responen  les  del  rotllo.  Y 
encara  no  han  sentit  tancar  la  porta 
del  pis,  ja  pregunta  una  ab  veu  ba- 
xa: — ^Què'ls  hi  sembla? 

—  Dóna,  lo  que  deyam;  ab  tanta 
roba  com  porta  a  sobre,  rès  li  fa 
goig;  tan  esllanguida... 

—  Si  ella  es  més  prima  qu'un  fus. 

—  Oy  tal!  sembla  un  paraygua 
plegat;  tot  li  baldeja. 

—  Al  demés,  — replica  la  senyora 
Pauleta, — veyàm  si  aviat  menjarem 
confits. 

— Veyàm,  veyàm.  ^Y  a  nell  que 
no  l'han  vist  encara? 

—  Jo,  laltre  dia.  A  la  cuenía,  de- 
bían  tenir  la  cita  donada;  se  passe- 
java amunt  y  avall  del  carrer  y's  va 
aturar  devant  del  seu  balcó.  Desde 
la  finestra  me'l  contemplava:  es  un 
home  ferrenyo,  de  bona  mida. 

—  ^Quín  dia  era? 

—  Dijous  ò  divendres;  no  ho  tinch 
ben  present. 

—  ^Allans  a  les  quatre? 

—  Sí,  un'hora  axis  debia  ser. 

—  Va  errada,  filla;  no  era'l  que 
vostè's  pensa.  El  que  vostè  vol  dir, 
era  un  senyor,  que  semblava  mili- 
tar; va  preguntar  a  ca'l  fuster  si  te- 
nían  les  claus  del  pis  d'aqui'l  costat, 
qu'està  desocupat. 

—  Ah,  vètaquí...  Jo  deya:  ,iquè 
mira  aquest  home?  Vaja,  té  rahó. 
Com  lo  veya  mirar  d  aquella  mane- 
ra... què  vol  que  li  diga?  me  va  fer 
atmetlla. 

— Cà,  cà!  sil  seu  pretendent  es  un 
dalt,  jovenet,  ab  patilles  rosses. 

— ^Que'l  coneix? 

— Nó,  però  una  persona  que  no 
està  gayre  lluny  d'aquí,  m'ha  dit 
que  l'altra  tarda'ls  va  veure  al  Par- 
que. 

—  ^Quí  deu  ser? 


I 


I 

—  Ja  us  ho  podeu  pensar:  algun 
pelacanyes  que  no  més  anirà  per 
xuparli  Is  diners. 

—  Ben  segur;  ^per  què  vol  qu'hi 
vagi? 

—  Callin...  ,íQue  tocan  quarts  ò 
be  hores? 

—  (Les  deu  tocan! 

—  jLes  deu!  L'home  de  casa'm 
mata;  me'n  vaig  corrents,  qu'encara 
tinch  d'enllestir  lo  dinar. 

—  Jo  també  pujo,  qu  he  dexat  la 
olla  al  foch  y's  deu  reventar  bullint. 

—  Y  a  mim  deu  haver  passat  la 
fogonada. 

—  Vaja, — diu  per  últim  la  senyo- 
ra Pauleta, — jo  també  me'n  vaig 
dins,  qu'ho  tinch  tot  per  endressar. 


IV 


La  senyora  Marieta  ja  ha  posat 
altra  vegada'l  coll  al  jou.  Lo  vehi- 
nat  ab  tal  motiu  està  de  gresca,  y 
tothom  se  prepara  per  la  funció  que 
se  té  de  donar  daquí  una  estona,  y 
van  y  venen  d'una  botiga  a  l'altra 
organisant  y  posantse  d'acort  ells  ab 
ells.   Les  dones,   molt  atrafegades, 


38  EMII.I     VILANOVA 

buscan  y  trauen  de  pollagucra  les 
eynes  de  cuyna  que  tenen  més  so- 
noritat per  donaries  als  xivalets  que 
frisan  esperant  l'hora,  saltant  d'aquí 
per  allí,  ò  buscant  instruments  que 
fassan  forsa  soroll,  y  anticipant  absa 
cridòria  y  les  seves  disputes  l'escàn- 
dol que's  prepara.  Dos  dentr'ells, 
agafats  a  una  regadora,  tiran  de  tots 
costats  volguèntsela  apoderar,  y  men- 
tres  l'un  fa  seguir  al  altre,  exclaman: 

—  Tu,  Fradalico,  déxa  anar  qu'es 
meva. 

—  ^Quí  te  l'ha  dada? 

—  Lo  Fuster. 

—  Donchs,  no'm  da  la  gana. 

—  Mare,  mare,  aquest  me  pren  la 
regadora. 

—  Mentida;  que  ja  la  tenia.  Vessi 
lluraràs,  noy! 

—  Veyàm,  tòcal,  —  diu  sa  mare 
qu'ha  acudit  desseguida. 

—  ^Y  per  què  vol   la  regadora?.... 

—  Per  qu'es  d'ell;  ^no  te'n  donas 
vergonya,  més  que  ganàpia? 

—  Noys,  noys,  —  crida  un  xicot 
venint  ab  un'olla  de  llauna  mitx  fi- 
cada al  cap  y  donanthi  cops  ab  una 
fusta;  —  jo  faré  de  tambor  major: 
sing,  nanée...  xinch,  xinch. 

—  Vès,  preneu  l'olla  d'aquell  bor- 
degàs  que  tot  ho  alborota, — crida  un 
dels  vehins. 

—  ^Encara  no  es  l'hora,  senyor 
Joanet? — li  pregunta  un  noy. 

— ^Oh,  y  que  no  tenim  de  comen- 
sar  fins  qu'avisin?  —  li  diu  un  altre. 

—  No  encara;  esteu  quiets;  ja  fa- 
rem la  senyal. 

—  Senyor  Joanet,  ^que  vol  que 
toqui  tot  sol  ò  que  vagi  ab  aquestos? 

—  Escolti,  senyor  Joanet,  que  se- 
rà bo'l  canti? 

—  ^No  es  veritat  qu'haig  d'anar  al 
devant  de  tots,  jo? 

—  Que  nó;  que  mho  ha  dit  a  mi. 
Senyor  Joanet,  ^míri  que  diu  en 
Nando?...  —  Y  poch  a  poch  tota  la 
quitxalla  del  barri  va  voltant  a 
aqueix  senyor  Joanet  qu'està  molt 
atrafegat  guarnint  un  cèrcol  ab  pi- 
carols, y  tant  l'estiran  y  preguntan 
y  li  van  entre  peus  amohinantlo  ab 
crits  de  senyor  Joanet,  que  l'home 
cremat  dexa'l  cèrcol  y  ab  veu  que 
tot  ho  domina'ls  crida: — Arri  al  dia- 
ble! El  primer  qu'agafo... — 

Y'ls  noys  se  quedan  quiets  una 
estona,  ensenyantse  ab  orgull  lo 
trasio  qu'han  arreplegat,  y  no  po- 

guentse  contenir  tornan  a  saltar  y 
voltar  esperant  l'hora  de  comensar. 

—  Tu,  Joanet,  —  diu  un  vehí,  fi- 
cantse  a  la  botiga  del  fuster: — ^Còm 
quedem,  y  les  orgues? 

—  Ja  estan  avisades, — contesta'l 
fuster. 

—  ^Quantes  ne  venen? 

—  Jo  n'he  llogat  sis. 

—  ^Sis?  noy,  axò  semblarà  la  fira 
de  Verdú.  <jY'1  timbal,  que  tan  ma- 
teix lo  tindrem? 

—  Nó;  l'arcalde  no  ho  ha  volgut. 

—  jJo't  flich!  ^y  per  què? 

—  Vès,  noy,  pregúntali. 

—  Psè,  quin  home...  ^Y  què'n  té 
de  fer? 

—  Be,  ,|què'm  contas  a  mi?  Dígali 
a  n'ell;  que  vens  a  romprem  les  ora- 
cions! 

—  Corrent;  està  be,  home,  no  te 
enfadis!... 

—  Nó  home,  però  ja  tinch  un  cap 
com  un  bombo  darrera  d'aquesta 
brivalla  que  no  pot  estar  quieta. 
Noys,  ,Jque  na  voleu  callar?...  Ve- 
yàm  si  agarro  un  fuet  y  nestench 
un?  Lo  primer  que  torno  a  sentir  li 
prench  lo  trasto  y  l'avio.  Oh,  es  que 
com  més  afanyat  me  veuen  més  ve- 

nen  aquí  entre  cames,  y  nyich  y 
nyach...  Vès,  noy  de  la  Paula,  si 
olla  y  tu  d'una  puntada  de  peu  vos 
envio  a  l'altra  part  de  carrer. 

—  jY  espavilals!...  Jo  ja  n'haguera 
tostat  algun. 

—  ^Be,  què't  sembla  aquest  cèr- 
col? 

—  Noy,  ben  pensat;  no  armarà 
poca  gresca:  semblarà  l'esquadró  de 
les  burres. 

—  iSenyor  Joanet,  senyor  Joanet, 
ja  son  aquí  les  orgues!  —  cridan  los 
noys  molt  contents. 

—  Apa,  donchs.  Vosaltres  veniu 
assi  tots.  Espereu.  Tu,  Quico,  està 
quiet.  jCallèu,  si  vos  dona  la  gana! 
Vosaltres  vos  poseu  al  devant  de  la 
escaleta;  vosaltres  allí,  sota'l  balcó. 
Ep!  mússius,  al  mitx  de  la  xivalada, 
y  comensèu.  Alsa...  jva!  Cops  y  fóra, 
noys.  Tu,  Rafelet,  ep!...  Cà,  no  se 
sentrès.  jRafelet!...  Axis,  home,^què 
fem  parats? — 

Y  com  si  tothom  s'hagués  tornat 
boig,  al  mateix  punt  remogueren 
un  soroll  tan  extrany  que  no's  pot 
comparar  a  cosa  coneguda,  inondant 
l'espay  ab  tal  desbordament  inar- 
mònich  de  xiulets,  crits  y  rialles,  y 

ab  tal  remor  produhida  per  diferents 
obgectes  de  llauna,  ferro  y  llautó, 
que  no  més  se  sentían  sons  raros  que 
l'oido  no  podia  escoltar. 

Lo  fuster  vingué  a  afegir  nou  ele- 
ment de  confusió  ab  lo  cèrcol  de 
picarols  que'l  feya  bellugar  com  un 
pandero.  Les  orgues  tocant  a  la  ve- 
gada feyan  la  discordancia  més 
amohinosa  que's  pugui  imaginar. 
Desde'ls  balcons  les  criatures  s'en- 
tretenían  passant  seguidament  una 
fusta  per  los  ferros  de  la  barana,  que 
es  un  altre  genero  d'armonía  capàs 
de  fer  oblidar  lo  mal  de  caxal.  Y 
sobre'l  soroll  dels  perols  y  cantis  de 
llauna  plens  de  rochs,  que  la  banda 
de  xivals  remenava  com  esperitats, 
y'l  desconcert  de  les  orgues,  y'ls  pi- 
carols y  la  xirinola  de  les  dones  y'ls 
picaments  de  mans,  xiscles  y  xiulets, 
ajuntèmhi  la  fressa  del  adroguer 
repicant  ab  furia'l  morter  de  ferro, 
y'l  manyà  batent  a  cops  de  martells 
l'enclusa,  y's  tindrà  idea  de  lo  que 
feya  cada  hú,  mes  nos  podrà  ima- 
ginar l'atabalament  que  produhía 
tan  estrepitós  desgavell. 

En  casa  la  viuda  hi  hà  un  altre 
desori.  Lo  nuvi  al  sentir  lo  xivarri 

qu'endressan  al  seu  casament,  vol 
baxar  al  carrer  y  empaytar  a  garro- 
tades a  tothom.  Sa  esposa  esglayada 
li  crida: 

— jNoy,  fill  meu!  reportat,  tíngas 
enteniment,  que't  vas  a  perdre!  ,iNo 
veus  que  son  genteta? 

—  Ne  vull  malmetre  uns  quants; 
de  mi  no  se'n  burla  ningú;  fuig  de 
aquí,  no'm  detinguis. 

—  íQuimet,  per  l'amor  de  Deu! 

—  Déxam  anar,  que  si  en  arri- 
bant baix  no  ho  dexo  més  nèt  que'l 
palmell  de  la  mà...  [Brètols,  escan- 
dalosos! 

—  jNo  cridis,  Quimet! 

—  iQue  no  cridi!  Si  baxo  al  car- 
rer... 

—  iQuimet!  jQuimet!  jay!  jjo'm 
moro,  Quimet!  —  y  en  comptes  de 
retenir  al  seu  espòs,  se  li  queda  des- 
mayada  als  brassos. 

—  jAygua,  vinagre!  — crida  ell  al 
vèuressela  sense  sentits.  —  Correu, 
aneu  a  casa  l'arcalde.  jMarieta, 
Marieta!  y  no  poguer  saltar  al  car- 
rer y  esbravarme!... — 

Y  la  minyona  y  unes  parentes 
corren  despacientades,  ensopegan, 
se  topan,  no  trobant  lo  que  buscan. 

y  al  últim,  en  *Iloch  de  vinagre  li 
fan  olorar  bella  estona'l  cetrill  del 
oli,  y  per  retornaria  li  tiran  l'aygua 
ab  tanta  trassa  que  la  posan  com  un 
xop.  Un  vehí  compassiu  acut  a  casa 
l'arcalde,  y  entre  tant  la  núvia  re- 
tornantse  s'abrassa  ab  lo  seu  marit 
fentli  prometre  que  no  l'abando- 
narà. 

Al  carrer  l'escàndol  continua;  la 
gent  que  s'escau  a  passar,  fuig  ta- 
pantse  les  orelles;  los  organisadors 
de  la  festa,  espantats  de  la  seva  obra 
volen  posarhi  ordre  y  anant  d'assí  y 
d'allí  no  s'entenen  ni's  poden  en- 
tendre, Cridan  als  noys  que  parin, 
y  ses  veus  se  perden  en  aquella  es- 
pantosa confusió;  s'acostan  per  dirse 
alguna  cosa  posantse  les  mans  en 
forma  de  corn  a  la  vora  de  la  boca, 
y  ningú'ls  entén;  fan  senyes,  bellu- 
gant desesperadament  els  brassos, 
als  de  les  orgues,  y  aquestos,  inter- 
pretantho  equivocadament,  se  mi- 
ran  ells  ab  ells  ab  mitx  riure  que 
denota  que  son  un  poch  extranys  a 
aquella  alegria,  y  rodan  ab  més  fúria 
la  manuella  dels  seus  instruments. 
En  aquestes,  compareix  l'arcalde 
molt  alborotat,  va  d'un  cantó  al  altre 

renyant  a  tothom  y  ningú  se  l'es- 
colta, ni  poden.  Alsa  la  vara  vole- 
yantla  per  donar  més  energia  als 
seus  renys,  y  la  quitxalla  y  tothom 
se  pensa  que  fa'l  tambor  major  y 
redoblan  lo  soroll  y  s'engrescan,  y 
els  cantis  son  remenats  ab  més  for- 
sa,  y'ls  Piamontesos  rodan  ab  més 
desfici,  y  en  aqueix  crescendo  espan- 
tós l'arcalde's  surt  de  fogó  y  comen- 
sa  a  escampar  cops  de  mangala  sobre 
cantis  y  regadores.  La  canalla's  creu 
que  va  de  bulia  y  l'enrotllan  saltant 
y  ballant;  ell,  més  cremat  que  may, 
se  posa  l'insignia  sota'l  bras  y,  re- 
compartint  natxades  de  dret  y  de 
revers,  ne  tomba  uns  quants  de  nas- 
sos a  terra;  y  al  veure  la  gent  que's 
mudan  los  trumfos,  les  orgues  pa- 
ran,  callan  lo  morter  y  l'enclusa,  los 
picarols  reposan,  los  noys  estan 
quiets,  los  ganàpies  no  xiulan,  y  re- 
naxent  la  tranquilitat  d'entre  tanta 
confusió,  la  veu  del  arcalde  impe- 
ra y  es  obehida.  Los  xicots  s'escapo- 
lexen  ab  los  seus  trastos;  los  de  les 
orgues  se  les  carregan  a  l'esquena  y 
desfilan  encorvats  buscant  d'un  cap 
de  carrer  al  altre  al  que  té  de  do- 
nàrloshi'ls  quartos.  Los  vehins  se'n 

desentenen  y'ls  hi  diuen  que'l  qui'ls 
ha  fet  parar  que'ls  pague,  y  comen- 
san  a  disputar  cadascú  en  lo  seu 
llenguatge.  Un  dels  italians  sortint- 
se  de  tino  diu  alguna  paraulada;  els 
altres  se  pensan  que'ls  hi  diu  una 
injuria  xamporrada  y  li  clavan  tras- 
tasso.  L'arcalde  va  per  apayvagarlos 
y  ho  embrolla  més  y  li  perden  lo 
respecte.  S'hi  interposan  altres  ve- 
hins  y  compareix  lo  sereno;  les  dis- 
putes aumentan  y'ls  crits  també;  les 
dones  s'hi  barrejan  amenassant  al 
sereno  y  a  na'ls  seus  marits  que  les 
volen  fer  callar;  y  en  mitx  d'aquesta 
guineya,  un  canti  de  llauna  es  tirat 
ab  fúria  topant  de  plè  a  plè  al  front 
de  l'autoritat,  fentli  una  banya  que 
sembla  una  pruna.  Lo  sereno  refila 
lo  xiulet,  ne  venen  d'altres,  y  entre 
la  cridòria  y'ls  xiscles  de  les  dones, 
los  serenos  volen  agafar  a  tothom 
fins  que's  descubrexi'l  qui  ha  tirat 
lo  canti.  Tothom  s'escusa,  yl  delin- 
qüent no  surt;  y  no  fos  pel  bony 
que's  relleva  en  lo  front  del  alcalde, 
qualsevol  diria  que  no  hi  ha  hagut 
tal  canti  al  ayre  y  que  tot  era  una 
farsa.  Lo  cabo,qu'en  aquest  moment 
se  presenta,  al  veure  ferit  al  senyor 


LA   VIUDA  47 

arcalde  s'enfurisma  y  amenassa  en 
castellà  a  tothom,  y  vol  ferlos  seguir 
al  calabosso  y  presentar  si  convé  al 
barrio  enter o  al  ;ue^  de  primera  ins- 
tància. 

La  consternació  es  immensa;  do- 
nes y  criatures  se  íican  per  entre'l 
grupo,  plorant  y  cridant,  enternint 
als  serenos.  Lo  cabo  vol  fer  callar  a 
tothom  y  no  ho  logra;  y  en  mitx  de 
aquell  mar  de  llàgrimes,  l'arcalde,  a 
pesar  d'esser  lo  més  ofès,  apretantse 
lo  front  ab  lo  palmell  de  la  mà,  in- 
tervé ab  sa  benigna  autoritat  y  per- 
met que  cadascú's  retiri  a  casà  seva, 
fent  lo  distret  quan  lo  cabo  dona  or- 
dre que'ls  caps  del  motí's  presentin 
l'endemà  a  les  dotze  a  l'Arcaldía. 

Y  vèt  aquí  com  de  tanta  brega,  de 
tanta  festa,  d'uns  esquellots  tan  ben 
preparats,  ne  resulta  que'ls  nuvis 
se'n  van  tranquilament  a  retiro, 
mentres  los  seus  burladors  passan  la 
nit  desvetllats  y  anguniosos,  exage- 
rantse  la  pena  que'ls  hi  podran  im- 
posar per  haver  atropellat  a  l'autori- 
tat del  barri. 


DIVUYT  ANYS 


Tothom  los  ha  tingut...  (separant, 
per  supost,  als  que  no  hi  han  arri- 
bat). |Ab  quina  recansa's  miran  llu- 
nyejants,  a  mesura  que  nostra  vida 
va  perdent  dies  per  guanyar  anys! 
jQuín  sospir  més  fondo  m'arrenca 
del  pit  lo  recort  d'aquella  etat  y  de 
aquells  dies!  Si  jo  tingués  la  sensi- 
bilitat ploranera,  jcomm'anirían  ca- 
yent  les  llàgrimes  cara  avall  I  Oh, 
mes  ilusions  primeres,  ^ahont  sou, 
que  per  més  que  us  cerco  no  us 
trobo  sinó  en  lo  meu  recort?  Ay! 
que  no  puch  plorar;  ja  no  es  com 
abans,  llagrimetes  meves,  que  llises 
y  seguides  relliscavau  cara  avall  a 
pleret  quan  lo  cor  se  condolía 

Prou  rich  allavors  d'esperanses,  es- 
pera sempre  demà  per  realisarles,  y 
jay!  lo  demà  massa  que  vé,  (axis  no 
cuytés  tant);  però  lo  qu'esperem 
triga,  triga,  y  per  fi   no  compareix. 


^Te'n  recordas,  tu,Angeleta,  y  tu, 
Rosalia,  y  vosaltres,  Filomena,  Pe- 
peta  y  Concepció?  Jo  m'havia  de  ca- 
sar ab  vosaltres  per  habitar  lo  ma- 
teix cel;  jo  us  havia  d'endolcir  la 
vida  com  un  confiter  lo  poncem: 
sentadet  als  vostres  peus  y  ab  un 
vano  de  plometes  d'ala  de  serafi, 
anarvos  refrescant  lo  rostre.  Jo  us 
havia  de  fer  felisses  guardantvos  mes 
parauletes  més  dolses  y  enamorades, 
y  un  mitx  riure  que  no  s'esborrés 
may,  ensenyantvos  d'aqueix  terme 
les  dents,  com  ensenya  ses  tecles  un 
piano  obert.  Jo  havia  de  realisar  lo 
ditxós  boca  què  vols,  cor  què  desit- 
jós... sí;  jo,  a  més  de  ventarvos  sem- 
pre (com  si  hagués  vingut  al  món 
no  més  que  per  espantar  mosques), 
tenia  més  encàrrechs  compromesos 
que  cap  compradora  de  convent;  per 

dinar,  un  platet  pels  dos;  la  primera 

caxaladeta  per  tu,  l'altra  per  mi 

(Esperat,  pensava  jo,  qu'ab  la  gana 
de  la  crexensa,  podràs  venir  a  atu- 
ràrmela  ab  mossadetes,  que  ja'm 
sembla  qu'aquest  article  l'esborra- 
rèm  prompte  y  s'acabaràn  los  cou- 
dinars.)  De  brasset  sempre,  un  dia 
anirem  a  la  torre  y  un  altre  al  mas; 
no'ns  dexarèm  may,  com  gafet  y  ga- 
feta;  quan  dormirem,  l'un  somniarà 
al  altre...  (sinó  que  jo  pensava,  tot 
comprometentmhi:  menos  quan  tin- 
ga  un  somni  tremendo,  que  si  son 
baralles,  com  de  costum,  sense  vol- 
guerho  fer,  potser  d'un  tanto  t'apla- 
naré la  cara  com  una  hòstia).  Jo  ha- 
via de  fer  tot  axò  y  altres  coses  que 
no  me'n  recordo,  y  no  ho  vaig  fer: 
corrent...  Y  vosaltres,  jquantes  pro- 
meses que  s'han  tornat  aygua  poll! 
iquants  juraments  me  féreu  (no  n'ha 
rebut  pas  tants  un  jutge)  que'l  vent 
los  reculli  y  se'ls  endugué,  que  ja  no 
sé  ahont  son,  perquè  may  he  pogut 
averiguar  ahont  van  a  parar  los 
vents!...  Tu,  la  que  tenías  los  ulls 
negres,  que  ja's  veya  que  hi  portavas 
dol  per  la  mortandat  qu'havían  fet, 
^que  vols  que  vinga  ara  a  ferme'l  Has- 

set  de  la  corbata,  fentme  de  mirall 
la  negror  transparent  dels  teus  ulls? 
No  deus  plorar  ara  si  tardo;  per  que 
en  lo  temps  que  no  m'has  vist,  si 
m'haguesses  tingut  qu'esperar  plo- 
rant com  me  prometías,  j  vàlgam 
Deu!  filla,  haurías  abocat  més  ay- 
gua  qu'una  rastellera  de  catúfols. 
^No  deyas  que  no  m'olvidarias  may, 

que  m'estimarías  sempre? Vés, 

vés,  y  que  Deu  te  fassi  bona;  porta  la 
canalla  a  passeig  y  cúydat  be:  her- 
mosèjat!  no  dexis  los  polvos  d'arròs, 
y  quan  me  vegis,  no  abaxis  los  ulls, 
que  tothom  ja  ho  sab  que  teníam 
divuyt  anys. 

Y  tu,  la  que  sempre  estavas  trista, 
la  que't  volías  morir  enamorada  joh 
la  mort  dolsa!,  mitxríu  com  ho  fe- 
yas  a  vegades  en  aquell  temps  ditxós 
que,  caygudetes  tes  mans  sobre  les 
meves,  me  retenías  per  que't  contés 
més  coses,  tos  ulls  blaus  y  piadosos 
enlayrats  al  cel,  com  si  preguessis  als 
angelets,  tos  germans  d'hermosura, 
que  fos  eterna  l'amor  nostra...  Tam- 
bé'ns perdérem  l'un  per  l'altre  a  des- 
pit de  tantes  prometenses,  y  a  despit 
de  tants  recorts!...   Parlem  d'aquell 

temps  y  d'aquella  vila  hermosa  om- 
brejada  perpètuament  per  la  verdor 
dels  tarongers  y  afalagada  per  una 
mar  sempre  tranquila  redossada  dels 
vents  que,  enamorada  de  tanta  ver- 
dor, li  envia  ses  ones,  que  van,  ve- 
nen y  tornan  sempre  manses  y  joga- 
neres  ab  senzill  present  de  blanca 
escuma.  ^Recordas  quan  ab  l'atolon- 
drament  dels  meus  pochs  anys,  tot 
ho  volia  alcansar  per  tu,  y  quant 
més  desavinent  y  més  costós,  ab  més 
tossuderia  volia  que  tu  acceptessis 
mes  prometenses?...  Ben  segur  que 
eran  prometenses,  que  be  ho  veyas 
tu!  Qui  pogués  tornar  a  feries,  per 
sentirse  de  nou  sobre'ls  llavis,  per 
aturar  mos  desvaris,  aquella  mà  més 
fina  y  blanca  que'l  plomissol  d'un 
cisne...  Passaren  dies,  ne  vingueren 
d'altres;  jo  enamorat,  tu  enamora- 
da... Vingué  ta  tia  y  te'n  anares  ab 
ella...  Tu'm  vares  prometre  tornar 
y  estimarme  sempre;  m'ho  vas  pro- 
metre al  peu  de  la  fonteta,  y  ja  no 
tinch  cap  testimoni,  per  que  les  llà- 
grimes que  ploravas  se  barrejaren 
ab  l'aygua  que  vessava  y  fugiren  cap 
al  mar;  y'l  llimoner  hont  estavas  re- 
colzada, quan  li  he  volgut  pregun- 

tar  si  se'n  recorda/m  contesta  ab 
una  remor  confosa  que  no  l'entech. 
jQuantes  vegades  he  tornat  a  la  fon- 
teta!  L'aygua  corria  com  si's  trenés 
sobre'ls  rogenchs  palets:  lo  llimoner 
feya  tremolar  ab  suau  armonía  son 
fullatge  y  escampava  delicats  olors; 
alguna  fulla,  enamorada  de  la  fres- 
cor y  gentilesa  de  l'aygua  que  l'em- 
mirallava, baxava  pressurosa  per 
darli  un  bes,  y  l'aygua,  tan  joganera 
com  traydora,  se  l'enduya,  distra- 
yentla  ab  afalachs  y  besades,  avall, 
avall  sempre,  cap  al  mar,  com  les 
llàgrimes  que  tu  vas  plorar, ,.  jAy, 
la  font  sempre  riallera!  lo  llimoner 
sempre  quexantsecondoiit!  jo  al  seu 
peu  recordante,  hi  vaig  passar  un 
dia  y  un  altre,  y  altres  més;  a  voltes 
la  lluna  m'hi  sorprenia,  enviantme 
de  sa  trista  llum  resplandor  escàs, 
com  si  endevinés  que  sols  tristeses 
estima  l'enamorat,  ja  que  les  alegries 
no  li  son  grates...  May  més  vas  ve- 
nir!   may  més  te  vaig  veure 

adéu,  Angelina! 

Y  tu,  descarada  Lluisa,  morena 
més  que'l  cuyro,  que  per  sol  que  fés 
sempre  semblava  que  tinguessis  la 


DIVUYT   ANYS  57 

cara  a  les  fosques...  Me  pensava  que 
ja  me'n  recordaria!...  deloque'm  re- 
cordo es  d'aquells  pessichs  ab  que'm 
malmetías  los  brassos;  com  que 
semblava  qu'anés  sempre  vacunat 
de  nou.  ,iQue  jo  no  gastava  forma- 
litat? vès  ahont  fora  ella  si  allavors 
l'hagués  gastada...  Y  per  què  m'exías 
ab  progectes  casamenters!  no  ho  ve- 
yas  que  jo  no  més  entenia  en  ferte 
l'aleta  parlante  del  amor,  d'aquelles 
estimacions  fermes  que  no  s'acaban 
may  y  de  coses  alegres  y  entretingu- 
des? Quan  me  parlavas  de  casament 
me  donavas  lo  mateix  gust  que  si 
m'haguesses  dit  que'm  fes  soldat  de 
l'Habana...  ^-Que't  creyas  que  m'ha- 
via begut  l'enteniment,  per  venir  al 
Passeig  de  Gracia  ab  tu  y  ta  mare, 
qu'ab  aquella  mantellina  de  blon- 
des passada  de  moda,  semblava  la 
senyora  Ignasó  qu'anés  a  fer  lleva- 
des, y  que't  pensavas  qu'era  tan  ta- 
noca per  posarme  a  tret  y  tenir  que 
sofrir  aquells  interrogatoris  y  aque- 
lles preguntes  tan  ignocentes  (sinó 
que  portavan  més  cua  que  cap  estel) 
qu'al  últim  la  gent  s'haguera  pensat 
que  festejava  ab  ella  y  no  ab  tu? 
jQuin  parell  d'arnetes  mare  y  filla! 

que'n  portavau  poques  d'intencions 
bones!  ja  sabíau  més  que  la  justi- 
cia!  però  jo  també  sabia  fer  lo  ma- 
nyo. 

jQuín  martiri  van  ser  aquells 
amors!  no  més  faltava  que'm  pegues- 
sis y  que'm  fessis  quedar  sense  dinar, 
per  semblar  que  m'havían  tornat  a 
estudi.  iQuína  manera  de  posar  vo- 
luntat a  les  persones!  cada  dia  dis- 
putes y  sorollets,  y  cada  dia  ploralles 
y  pessichs.  Era  graciós  de  la  manera 
com  jo  sofria  resignadament  aquells 
arrebatos  de  passió  condensats  en 
un  pessich  que'm  feya  veure  estre- 
lles quencara  no  han  estat  desco- 
bertes, y  que  després  del  pessich  ò 
trepitjada  jo'm  quedés  tan  serè  y  tu 
somiqucjant  com  si  volguessis  com- 
partir la  pena:  jo  sofrintla  y  tu  plo- 
rantla.  «jAh!  si  no  fóssim  al  carrer!» 
deyas:  oh  sí,  ja  conto  que  n'hague- 
ras  fet  feyna;  pobres  brassos  meus!  ja 
me'ls  hagueras  ben  blavejat;  mes  per 
axò  sempre  t'haguera  tornat  be  per 
mal.  «Gràcies  a  Deu,  no  pots  alabar- 
te  de  rès»,  me  vas  dir  lo  dia  de  l'úl- 
tima discòrdia.  Està  clar  que  si  qua- 
tre postures,  ò  les  que  fossin,  te  vaig 
fer,  tu  me  les  vas  tornar  al  acte  com 

aquell  que  deu,  paga,  y  li  tornan  lo 
cambi;  y  si  me'n  tornares  de  menos, 
jo  te  les  condono  y  no  te  les  recla- 
mo, ni  diré  a  ningú  que  retens  coses 
que  no  son  teves.  Y  ara  que  ja  ets 
casada,'m  sembla  qu'alguna  volta 
ton  parent  t'haurà  aplicat  la  lley 
marcial,  tu  que  tant  t'alabavas  de  no 
tenirne  a  ningú. 

A  tu't  toca,  Filomena  desdenyosa. 
^Que't  creyas  que  duraria  sempre 
aquell  temps?  ^que  no  tenia  rès  més 
que  fer  que  venir  cada  dia  a  passejar 
amunt  y  avall  devant  l'escaleta  com 
un  municipal  qu'està  de  punt,  espe- 
rant que  pleguessis,  tornar  al  vespre 
a  posarme  altra  vegada  de  planto 
per  sofrir  les  inquisitorials  mirades 
dels  anants  y  vinents,  per  sortir  des- 
prés y  anar  a  fer  guardià  a  un'altra 
escaleta,  que  semblava  la  d'un  Mi- 
nisteri, tant  era'l  tràfech  que  hi  ha- 
via, y  allí  sofrir  pacientment  lo  re- 
flexo  de  la  llum  del  gas  com  si  vol- 
gués donarme  a  conèxer  a  tots  los 
teus  vehins,  mentres  tu  t'hi  planta- 
vas  d'esquena  y  no'l  comprometías? 
Y  després,  si  tants  joves  te  miravan 
y  algun  sofria  per  los  desdenys,  y 

altra  volia  empendre  a  tos  pares, 
^què  n'havia  de  fer  jo,  ni  què  se  me'n 
donava  a  mi  d'aquell  comerciant 
que  tenia  barcos  a  l'aygua,  que  per 
mor  de  mi  no  te'ls  escoltavas?  ^ni 
quin  càs  volias  que'n  fes,  encara  que 
t'hagués  demanat  per  ferte  sa  muller 
lo  marquès  del  Erissó,  anem  di- 
ent, quan  a  mi  m'havia  demanat  la 
matexa  Reyna  de  les  Espanyes...  per 
ferme  quinto?  No  tenías  tant  partit? 
no't  volia  tothom?  y  donchs,  per 
què  t'exaltavas  tant  y  prenias  aque- 
lles rabietes  quan  per  ferte  fregir  te 
ensenyava'l  butxacó  plò  de  cartes 
que  tu't  pensavas  que  me  les  porta- 
van  les  criades  de  part  de  les  senyo- 
retes, y  eran  de  casa,  que  l'oncle  me 
les  feya  anar  a  tirar  al  correu?...  Tu 
gastavas  molt  rumbo  y  molta  fatxen- 
da: per  tot  arreu  te  sortian  preten- 
dents y  encara  estich  dejú  d'haver 
rebut  y  haver  donat  sofocos  a  cap 
dels  molts  rivals  que  tu'm  propor- 
cionavas,  per  que  may  ne  vaig  veure 
ni  un.  ^Y  volias  que  jo  no't  carregués 
de  valent,  y  per  cada  promès  que't 
surtía  no  volias  que  jo't  tragués 
quatre  currutaques  que  totes  s'en- 
neulían  per  mi?  Que  n'eras  de  Tana! 

Renyirem  finalment:  jo't  vaig  tornar 
aquella  corbata  virolada  que  may  la 
vaig  usar,  per  que,  gràcies  a  Deu, 
encara  que  so  moreno  com  lo  pà  de 
munició,  ningú  m'ha  pres  per  gita- 
no, y  en  quant  a  aquells  gemelos  y  la 
tumbaga,  com  tot  era  or  de  llume- 
nera, ho  vaig  tirar  al  calaxet  de  la 
cadireta  d'una  criatura  per  que  hi 
jugués:  mes  sa  mare  les  va  etjegar 
finestra  avall  perquè  la  criatura  s'ho 
posava  a  la  boca  y  tenia  por  del  ver- 
det. 

Ja't  veig  a  vegades  ab  lo  teu  se- 
nyor. Ell  sí  qu'ho  va  entendre  ca- 
santse  de  cop  y  volta;  que  si  li  donas 
temps  d'enamorarse  més,  haguera 
hagut  d'emmanllevar  la  carn  per 
amagrirse.  Guàrdal  be,  filla,  y  quan 
estornudi  aguàntal  pel  faldó  de  la 
levita,  no  sia  que'l  mateix  vent  se 
l'endugue  voleyant.  Pobre  homel'l 
deus  mantenir  ab  rovells  d'ou,  que 
està  tan  groguet... 

A  cap  de  vosaltres  guardo  rancú- 
nia: totes,  totes  vos  haveu  casat; — 
Deu  vos  ho  prenga  en  be; — y  ^còm 
no  alegrarmen  si  us  repetexo  com 
abans  que  no  us  volia  cap  mal,  ja 

que  a  totes  vos  demanava  que  us 
dexessiu  estimar  per  gràcia  de  cari- 
tat? Jo'm  penso  que  no'm  tindreu 
mala  volensa,  pobret  de  mi!  si  ni  de 
intenció  us  havia  fet  may  cap  tort 
y  sempre  us  havia  fet  riure  quan 
teníau  ganes  de  plorar,  y  may  plorar 
quan  teníau  la  riallera!  Jo  tinch 
guardada  dessota  mateix  del  escapu- 
lari  la  tendra  recordansa  d'aquell 
temps.  iOh,'ls  meu  divuyt  anys,  y 
que  lluny  vos  contemplo!  quin  mal 
tracte  us  vaig  dar  que  tan  prest  me 
dexareu!  jOh,  dolses  memòries,  oh 
noyetes  enciseres!  quan  penso  en 
aquell  temps,  vos  estimo  encara; 
quan  veig  que  perdo  la  joventut  y 
que  la  etat  no'm  permet  fer  lo  plaga, 
acluco'ls  ulls  per  no  veurem  jo  ma- 
teix, y  encara  ab  les  mans  vos  envio 
un  adeussiau,  última  y  ben  casta  ca- 
rícia que  vosaltres  podeu  rebre  y  jo 
enviarvos. 

Octubre  1876. 


LO  DERRER  ENVIT 

ORIENTAL 


Vull  contar  los  afanys  d'un  moro, 
ses  penes  amoroses,  sa  malaventura 
y  ses  tristors.  Jo  no  podré  agafar  la 
armoniosa  lira,  y  polsantla  com  si 
li  busqués  febre,  trauren  cristal•lines 
vibracions  per  cantar  finures  del 
amor,  braveses  d'algun  hèroe  ò  en- 
layrades  aventures,  d'aquelles  que  la 
pregonera  fama  esbarría  per  tot 
arreu.  No  puch  cantar,  que  l'anime- 
ta  d'un  pobre  moro  podria  arrencar- 
me'l  guitarró  de  les  mans  y  etge- 
gantlo  als  apartats  desconeguts  con- 
fins del  diastre,  dexarme  ab  la  boca 
oberta  al  bell  punt  de  treure'l  soloy 
los  dits  sense  rès  qu'esgarrapar. 

En  prosa  modesta,  que  l'assunto 

no  vol  galanures  ni  admet  florejats, 
per  que  primors  no  li  escauen,  faré 
sentir  dolsament  als  vostres  cors 
quelcom  de  la  trisiesa  qu'amargà  la 
vida  d'aquell  desventurat. 


Era  un  moro  molt  guapo,  —  pels 
gustos  de  la  seva  terra,  —  alt  d'esta- 
tura, quadrat  d'espatlles,  magre  com 
un  dejuni,  y  ab  la  cara  del  color  de 
la  oliva.  Son  pèl  negríssim  li  volta- 
va les  barres  fent  unes  punxes  al 
mitx  de  la  barba  que  talment  sem- 
blavan  dos  mantecados  de  fum  d'es- 
tampa. Un  gros  turbant  li  emboli- 
cava'l cap,  quasibé  ab  tants  revolts 
com  hi  hà  en  un  capdell  de  cotó  de 
fer  mitges;  cubría  ses  espatlles  un 
jayque  de  bazar  ab  ratlles  de  tras- 
pontí;  embossat  sempre,  fins  en  lo 
rigor  del  estiu,  no  més  se  li  veya  de 
sa  persona,  un  escrupuló  de  cara  y 
un  parell  de  pantorrilles  que,  de  tan 
estretes,  conto  li  venían  amples  to- 
tes les  mitges,  y  per  axò  no  n'hi  duya. 

Aquí'l  teniu  tal  com  era  jl'her- 
mós!,  qu'axís  l'anomenavan  les  mo- 

retés  al  passar  bo  y  tapades  per  aprop 
seu,  fentli  l'ullet  ab  gran  dificultat 
y  fregantshi  de  colzes  ab  molta  dis- 
simulació. Mes  ell  no'n  feya  cabal  y 
també  escoltava  indiferent  los  que- 
xosos  sospirs  d'algun'altracurrutaca 
que,  més  traydora  ò  més  liviana, 
volia  decantar  la  seva  voluntat  ab 
tan  suaus  ayrades. 

Mamud-Kefem-Assí,(tal  s'anome- 
nava'l  moro),  no  era  insensible  a  les 
amoroses  fiblades:  al  contrari,  tenia 
lo  cor  més  picat  qu'un  coxinet  de 
posar  agulles,  y  era  una  móra,  ò'ls 
seus  ulls,  los  qu'havían  fet  tan  mala 
feyna  en  la  prenda  més  recatada  y 
de  més  apreci  que  té  la  persona. 

Zulema,  era  molt  hermosa  y,  tan 
cert,  es  compromís  que  m'amohina 
volguer  fer  enquadrar  en  la  vostra 
imaginació  bellesa  de  fesomia  tan 
escullida  y  sorprenenta,  que  molts 
moros,  ab  lo  genial  prompte  com 
tenen,  tot  d'una  que  l'havían  vista, 
se  pegavan  ab  fúria  un  cop  de  puny 
als  ulls,  ben  penetrats  de  que  des- 
prés d'haverlos  fet  gosar  ab  tanta 
hermosura,  ja  no  podían  veure  més 
qu'estrelles.  Y  molts  s'esguerravan 

per  tota  sa  vida,  quedant  ab  un  ull 
blanch  y  un  altre  de  negre. 

Boniques  son  les  roses,  y  es  poèti- 
ca galanura  posarne  un  parell  de 
molt  fresquetes  en  les  galtes  d'una 
noya  per  que  fassin  armonía  de  color 
ab  lo  rogench  clavell  que  may  se  li 
plany  en  los  llavis.  Però,  en  la  móra 
de  qui's  tracta,  no  hi  cabian  tals 
adobs  ni  compostures.  Sa  cara  mo- 
rena, adornada  ab  negres  cabells, 
semblava  una  maravella. 

Sos  ulls...  quasibé'm  fa  pena  arris- 
carme  a  descríurels,  per  que'm  sem- 
bla que  vaig  a  quedar  malament. 
^Ahont  aniré,  enfeynat  com  estich 
per  enllestir  lo  meu  qüento,  ahont 
aniré  a  cercar  negror  tan  clara,  llu- 
menetes tan  mogudes,  brillantor 
que  tant  s'escampi,  si'ls  poetes  ja  han 
descoruUat  lo  cel  treyentne  estrelles 
y  més  estrelles,  a  dojo  y  a  parells, 
per  enquibirlos  en  les  cares,  que  si 
jo  imités  furt  tan  execrable,  dexaría 
(y  no  es  prudent),  la  closca  celestial 
ab  més  foradets  qu'una  escorredora? 

Los  seus  ulls  eran  bonichs  com 
estrelles  y  tenían  més  mèrit,  per  que 
brillavan  de  dia  y  de  nit,  bo  y  fent 
sol,  estant  núvol,  ab. pluja...  y  vaja, 

si  axò  no  es  Iluhiment,  fàssinse  tre- 
pitjar lo  peu  per  un  camàlich  y  pot- 
ser veuran  més  llumenetes.  Sa  boca, 
que  sols  los  pinyons  hi  entravan 
franchs  y  balders,  era  una  esquisi- 
tat;  tan  carminosa  y  fresca,  que  les 
llamineres  abelles  y  les  papallones, 
quan  s'adonavan  que  no  era  flor,  se 
arraulían  d'enveja  y  ab  les  aletes 
caygudes  se  morían  totes  decandides 
pel  sentiment... 

Era  una  boca  j  ay  Senyor !  que 
feya  glatir  de  desitjós,  y  haguera,  — 
si  no  estessim  tan  adelantats,  —  fet 
concebir  lo  petó.  Graciós  niuet  de 
rialles,  tenia  l'aroma  del  lliri,  la  dol- 
cesa de  la  melmelada,  y  tan  petiteta 
y  bonica,  qu'un  s'encantava  al  veure 
com  era  possible  cabre  en  lo  dimi- 
nut la  grandor  de  la  bellesa. 

Aquesta  era  la  móra  que  feya  pa- 
tir més  qu'una  mala  volensa  al  po- 
bre Mamud-Kefem-Assí.  A  un  amor 
caudalós  y  ardent  com  una  febrada, 
li  corresponia  ella  ab  una  indiferèn- 
cia y  una  frescura  primaveral;  ab 
uns  desdenys  de  tanta  franquesa, 
que'l  moro  al  escoltaria  s'hi  crema- 
va com  un  garbó,  perdia  l'oremuSjV 
deya  uns  pecats  que  feyan  feresa  de 

sentir.  Sa  fesomia  se  li  revoluciona- 
va en  termes  que  torcia  la  boca  com 
si  anés  a  embestir  los  ulls  que  ver- 
mellosos  li  sortían  com  si  volgues- 
sen  tirarse  daltabaix  de  les  seves 
barraquetes,  lo  nas  se  li  encorbava 
pitjor  qu'un  ganxo  de  romana,  y  les 
ceyes  semblava  que  fugissen  a  bar- 
rejarse  ab  los  cabells,  fent  lo  total 
de  sa  cara  tan  extraordinària  ga- 
nyota, qu'era  capàs  de  fer  perdre'l 
plor  a  un  home  gran. 

Montat  Kefem-Assí  dalt  d'un  ca- 
mell guarnit  ab  borletes,  trenzilles 
y  altres  galindaynes,  portava  entor- 
tolligats al  bras  los  cinch  vols  de 
canó  que  corresponían  a  la  pipa  que 
duya  a  la  boca.  Anava  a  veure  l'her- 
mosa  Zulema  (que  sens  dubte  pen- 
saria ab  ell  axis  com  ara  plouen  dà- 
tils), grave,  surrut,  abstret  ab  ses  ca- 
bòries, dexantse  conduhir  pels  in- 
trincats  carrerons  de  la  ciutat,  y  dis- 
treyentse  no  més  per  abaxar  lo  cap 
a  fi  de  no  obrírsel  d'un  tostorro  con- 
tra alguna  de  les  voltes  que  sovint 
trobava  pel  camí. 

Quan  sortí  al  camp  y  pogué  veure 
desde  lluny  lo  palau  de  la  ingrata. 

sa  fesomia  s'animà,  va  perdre  sa  ru- 
desa y,  voltantlo  d'una  llambregada, 
la  descobrí  en  lo  mirador  del  harem 
que  contemplava  embadalida  com 
la  mar  que  s'estenia  a  sos  peus  li 
dibuxava  sobre  la  sorra  blanquíssi- 
ma  randa  de  punta  de  mullena,  es- 
borrantla  tot  seguit  per  fernhi  d'al- 
tres més  primoroses  y  treballades. 
Al  vèurela  tan  distreta,  donà  la  vol- 
ta tirant  per  la  platja,  avansà  ab 
cautela,  y  abans  que  la  remor  de  les 
trepitjades  de  la  bèstia  distragués  a 
la  móra,  li  etgegà  pel  clatell  aquest 
saludo  cavalleresch: 

—  Que  Alà  vos  guardi,  sultana,  y 
vos  allargui  les  postes  de  sol.  Aquí 
so  perquè  he  vingut. 

—  Sempre'm  sortiu  de  trascantó, 
— diguéella,girantlocapabdespreci. 

—  ^  Còm  anem  del  amor? 

—  Vos  direu,  — contestà  la  móra, 
guaytant  als  núvols. 

—  jQuè  us  haig  de  dir!  que  vos 
aprecio;  però  si  ahir,  l'altre  dia,  y'l 
de  més  enllà  vos  ho  he  estat  repe- 
tint, mentia  com  un  renegat,  que 
ma  boca  no  podrà  may  arribar  ab 
ses  paraules  fins  allí  ahont  traspassa 
la  llargària  del  meu  volguer. 

—  No  aumentes  tant,  Assí,  que  si 
mecautivessin  semh]ants  requiebros, 
no  sabria  còm  ferho  per  correspondre 
a  les  crexenses  del  vostre  amor. 

—  ^Y  a  vos  què  us  cautiva?  si  una 
fal•lera,  que  l'envejarian  les  huris  del 
últim  cel  no  us  mou,  ni  tampoch 
una  afició  com  la  meva,  qu'en  lo 
gran  no  té  comparanses,  perquè  to- 
tes les  mides  li  venen  curtes,  y  en  lo 
ferma  jrepengèuse,  sultana,  que  no 
la  fareu  desdir! 

—  Ja  ho  veig  que  teniu  rahó,  mes 
no  us  val. 

—  Escolteu,  encara:  vos  no  sabeu 
lo  qu'aquest  engrescament  me  fa  so- 
frir: tantes  tristeses  me  quebrantan 
la  naturalesa,  y  rès  me  vé  de  gust, 
rès  me  sab  bò:  si  vull  pendre  una 
caxalada  per  posar  un  reparo  al  ven- 
tre, la  sustancia'm  reprèn  y'm  dona 
tals  dolors,  qu'a  vegades  arribo  a 
creure  que  hi  tinch  allotjat  un  pas- 
samaner  que's  guanya  la  vida  fenthi 
torsals  y  cordonets.  Tot  axò  no  ho 
sabíau,  perquè  jo.  móra  galana,  no 
ho  havia  divulgat  per  no  darvos  tan 
mala  beguda;  y  he  sofert  ab  resigna- 
ció callant  sempre  com  si  tingués  la 
llengua    enganxada  ab  trementina 

en  lo  porxo  del  paladar,  y  fins  sospi- 
to que  se'm  fan  goteres  al  cap,  per 
que'ls  ulls  devegades  me  rajan  més 
seguit  que  dos  broquets  de  pitxell. 

—  jAy,  quins  sortidorets! 

—  Feu  el  favor  de  respectarme, 
que  jo  no  aguanto  mofes  ni  del  Gran 
Profeta. 

— Nó,  tonto;  si  no  me'n  burlo,  que 
me'n  rich. 

— jEncara  més!  jmala  centella  me 
escalivi!  Ademés,  teniu  compte  ab  lo 
parlar,  sultana,  ò  aquí  mateix  veyeu 
un  càs  tremendo. 

— jAy,  ay!  jquína  engunieta! 

— iSultana!...  jtant  se  val!  tu  per 
desapegada'm  fas  mofes!  y  jo  per 
íiero  m'amussu,  que  si  un  home  fos, 
jiradebet!  li  aplanava  una  mà  al  cap, 
l'altraals  peus,  feya  un  gemech,  y  que- 
dava més  disminuhit  qu'un  rovelló. 

— Calleu,  Mamud,  que  si  algú  us 
sent  en  donarà  part  y  us  privaran  la 
munyeca. 

— Sia  com  vulgui,  sultana;  mes  si 
dels  vostres  ulls  ha  de  venir  la  sen- 
tencia que'm  te  de  perdre,  que  no 
isca  al  menos  de  vostres  llavis  lo 
tascó  que'm  feriria'l  cor.  íQuí  m'ho 
havia  de  dir!  jo  qu'he  sigut  Tamo 


74  EMILI    VIl-ANOVA 

del  garbo,  lo  moro  més  ferreny  y 
més  ben  plantat  d'aquexos  realmes, 
qu'allí  ahont  s'ensopegava  la  meva 
presencia,  si  hi  havia  noyes,  me  ren- 
dían  lo  cor,  y  si  hi  trobava  mascles 
que'm  fessen  ombra,  els  abolia  a  la 
carrera!  que  no  hi  hà  móra  ni  mo- 
reta  qu'al  veurem  no  s  haja  agenollat 
plorosa  y  acongoxada  demanat  lli- 
cencia per  estimarme,  ni's  troba 
alarb  ni  serrahí  en  tot  lo  rotllo  que 
s'escampa'l  sol,  que  no  vaja  assenya- 
lat d'algun  tanto  meu!..,  |Mamud, 
Mamud-Kefem!  tu  qu'has  estat  la 
joya  envejada  del  amor,  tu  que 
arrendavas  los  suspirs  y  ta  vida  era 
un  regalo  diari  de  moxaynes  y  entén- 
drimentsquara  mateix  ja  non  feyas 
cabal,  trobarte  en  aquest  punt  per- 
dut lo  crèdit  y  la  parròquia  per 
una...  pendatxera  bordegassa,  que 
la  playensa  que  li  he  guardat  me 
la  rebot  a  la  fesomia  per  abatrem 
y  condemnarme!...  Si  al  pensar  axò 
no'm  dona  un  que  sentir  que  l'Ara- 
bia  en  pes  s'escruxiria  esgarrifada, 
es  per  que'l  gran  Alà'm  reserva  per 
ocupacions  de  més  empenyo. 

— Tal  vegada... 

— jSultana!  ja  s'han  acabat  les  se- 

renates.  Repensèushi  un'estona,  que 
aquí  m'espero;  y  digàume  després  si 
us  determineu  a  estimarme  tal  y 
com  jo  vull  y  la  lley  governa,  ò  d'a- 
quí mateix  me'n  vaig  a  fumisterris. 

— Vaja,  donchs,  bon  vent  vos  em- 
payti  per  l'altra  part. 

— Està  conforme:  adéu,  cara  en- 
metzinadora...  Malviatge  la  meva 
estrella!  axis  m'hagués  trencat  lo 
coll  lo  primer  dia  que  vaig  passar 
per  aquí  devant.  Qu'Alà  t'ampari, 
sultana.  ;  Ay  pobreta !  qu'has  de 
morir  mal,  patinty  trigant  molt!  Per- 
meti Deu  que  no  m'erri,  per  que  has 
de  ser  tan  miserable  y  desgraciada 
que'l  sol  te  negarà  sa  claror,  l'aygua 
sa  mullena,  la  terra  sa  polsaguera, 
lo  vent  ses  bufades,  y  sols  lo  foch  t'a- 
brusarà nit  y  dia  fent  cruxir  lo  teu 
còs  com  unes  cramuxes.  Adéu,  poca 
vergonya. — 

Y  al  dir  axò,  Uansà  sa  daga  a  la 
sorra,  que  s'hi  enfonzà  de  mànech 
quedant  la  fulla  tiessa  enfora;  se 
tregué'l  jayque,  se  llevà'l  turbant,  y 
súbit,  pujant  sobre'ls  dos  jeps  del 
camell,  va  fer  un  salt  tremendo  com 
si  volgués  embestir  los  núvols  gira- 
voltant dos  pichs  per  l'espay  y,  des- 

crivint  una  paràbola  al  caure,  ensar- 
dinà'l  cap  en  l'eyna,  que  li  penetrà 
sensera;  bo  y  mort  va  fer  la  figuereta 
encara,  mes  al  últim,  caygué  fexuch 
a  terra  y  no's  bellugà  may  més. 


Si  alguna  vegada  aneu  a  Moreria, 
seguint  sempre  a  Mitjorn,  trencant 
a  mà  esquerra  y  tirant  després  per 
llevant,  veureu...  però  ^a  quèusdono 
tantes  entressenyes  si  tampoch  hi 
aniríau!...  Sàpigas,  donchs,  quallí 
ahont  caygué  mort  lo  pobre  Mamud 
Kefem  may  més  s'ha  axugat  la  sorra 
y  s'observa  en  certes  llunes  com  xur- 
ría  de  flor  de  terra  un  rajolinet  que 
no  para  may,  vermellós  com  tint  de 
mangra,  ò  potser  com  sanch  huma- 
na. Aqueix  bassal  que  s'omple  sem- 
pre y  may  s'axuga,  l'anomenan  los 
moros  VAljub-del  Almangonar.  Si  li 
pregunteu  a  algun  d  ells  per  tan  fa- 
tídich  lloch,  vos  mirarà  ab  ulls  de 
catalèptich,  s'enviarà  ràpit  un  dàtil 
a  la  boca  (perquè  la  por  noi  trobi 
en  dejú)  y  fugirà  corrents  d'aprop 
vostre   llansant  planyiders  xisclets. 

i86S. 

Quan  tocan  les  cinch  de  matinada 
en  lo  campanar  de  Sant  Cugat,  ja 
pot  picar  lo  fret  tant  com  vulgui, 
qu'encara  no  cau  l'última  batallada, 
tot  en  un  plegat  me  desperto,  m'apar- 
to resoludament  la  conxa  de  sobre, 
ydunbrinco  que  més  garbós  no'l 
fa  cap  bolero,  ja  estich  de  peus  en 
terra,  y  en  menos  temps  del  qu'ho 
conto  ja  he  fet  passar  les  cames  per 
les  dues  canonades  de  les  calses,  me 
embolico  la  faxa  (qu'es  la  prenda  que 
més  m'agrada  per  que  sempre  en- 
cara qu'estiga  trist  hi  haig  de  fer 
algun  giravol  bo  y  posàntmela,  com 
si  estès  de  boyra,)  y  en  mànega  de 
camisa'm  dirigexo  cap  al  pou.  Ja  la 

galleda  s'escorre  cap  avall  donant 
tantos  per  les  parets  y  fent  grunyir 
la  corriola,  com  si's  quexés  per  que 
la  fan  treballar  tant  dematí,  y  ja 
torna  a  pujar  gronxant  magestuosa- 
ment  son  cos,  regalant  aygua  pou 
avall  fent  un  xip  xap  que  tot  ho  al- 
borota. 

Quatre  grapats  d'aygua  a  la  cara, 
que,  bo  y  a  les  fosques,  no  potatinar 
d'ahont  ve  lo  tal  ruxat,  y,  encara 
no  s'adona  de  la  mullena,  ja's  troba 
axuta  ab  una  escalfor  suau  que  li 
colora!  tendrúm  de  les  orelles  y  se 
li  escampa  per  les  galtes.  Prench 
l'esmorzar  que  la  dóna  m'ha  dexat 
aparellat;  baxo  ab  quatre  salts  les 
escales  dels  quatre  pisos  que  tinch  a 
sota,  obro  la  porta  que  també  ha 
après  de  rondinar  com  la  corriola,  y, 
en  nom  del  Pare  y  del  Fill  y  del  Es- 
perit Sant,  Amen,  beso  la  creu  dels 
dits,  giro  la  clau,  y  amunt. 


Los  fanals  encara  estan  encesos; 
lo  carreró  està  desert,  quiet,  silen- 
ciós;  algun  gat    travessa  corrents. 

embesteix  la  porta  d'algun  magat- 
zem y,  tal  com  si  Tatravessés  com  una 
bala,  desapareix,  dexant  al  seu  derre- 
ra  un  forat  més  negre  qu'una  paella. 

Les  mans  ales  butxaques,  l'esmor- 
zar sota'l  bras,  lo  nas  dins  lo  tapabo- 
ques,  acotat  lo  cap  y  la  vista  enlayre 
y  apressat  lo  pas,  travesso  carrers  y 
carrerons,  trobant  altres  treballadors 
que  d'igual  manera  y  ab  semblanta 
posició — com  si'ns  copiéssim  —  van 
a  la  taleya  callats  y  diligents.  Arribo 
a  la  Rambla  y  per  ella,  en  direcció 
contraria,  baxan  algunes  colles  de 
carboners  de  mar  que  venen  d'Hos- 
tafranchs  ab  lo  cabasset  de  la  mines- 
tra  a  la  mà,  lo  cigarro  a  la  boca, 
bromejant  ab  l'alegre  y  sorollosa  par- 
lamenta dels  riberenys  del  Ebro. 

M'aturo  al  carrer  del  Hospital  per 
pendre  un  quarto  de  cafè,  puix  axis 
com  molts  lo  prenen  en  havent  di- 
nat, molts  altres  som  que'l  prenem 
després  d'haver  dormit.  Allí,  fent 
rotllo  al  carretó  de  la  beguda  ab  al- 
tres parroquians,  entre  xarrup  y 
bufada,  (per  que  aquell  cafè  es  més 
calent  que  brases,  que  si  hi  hà  algú 
que  se  l'empassi  sense  ayrejarlo  ja 
pot  anarsen  ben  descansat  ai  infern, 


82  EMII.I   VILANOVA 

que'I  foch  no  hi  vol  rès  ab  ell;)  y, 
com  deya,  entre  bufada  y  xarrup 
cadascú  hi  diu  la  seva;  si  algun  tot 
rient  se'n  descuyda's  posa  una  boca 
com  si  hagués  glopejat  sal-fumant, 
bufa  quan  ja  no  hi  es  a  temps,  paga'l 
quarto,yse'n  va  com  los  demés  a  la 
feyna  ab  una  cohissor  a  la  boca  que 
val  més  no  pensarhi. 


Lo  xarrich  toca  un  sometent  sort 
ab  la  corda  de  la  manxa;  la  fornal 
bufa  brunzint  com  la  tramontana, 
axecant  roges  y  blavenques  flamara- 
des; lo  ferro  ja  vermelleja;  y  jo  ab 
lo  devantal  de  cuyro,  arremangat  de 
brassos,  lo  martell  apoyat  en  la  en- 
clusa, dono  la  senyal,  y  cinch  malls 
van  cayent  acompassats  sobre  la  barra 
bullenta  que,  al  sentirse  tan  colpe- 
jada, guspireja  en  totes  direccions 
ruxades  de  foch  que  s'estrellan  en  la 
paret,  cayent  vensudes  y  apagades 
per  sobre  les  llambordes.  Dono  mar- 
tellada a  l'enclusa  y'ls  malls  alsats 
ab  arrogància  cauen  esmortuhits  en 
terra.  Lo  xarrich  manxa  de  nou;  lo 

ferro  torna  a  la  fornal,  y  tot  esparpi- 
llant  lo  foch,  hi  fumo  un  cigarro, 
que  hi  va  molt  be  quan  s'ha  afa- 
nyat. Axis  que  la  pessa  està  al  punt, 
a  un  crit  meu  tornan  los  malls  a 
caure  l'un  derrera  Taltre,  y  un  cop 
forjada,  lo  torner  l'ajusta,  y  després 
de  tan  ruda  feyna  ja  pot  colocarse 
a  la  màquina  y  marxar..,,  y  per  nos- 
tre esfors  tornan  al  treball,  pera  gua- 
nyarse  la  vida,  alguns  obrers  qu'estan 
en  vaga! 


La  manxa  ja  no  bufa;  lo  foch  s'es- 
mortuheix,  los  malls  no  repican  ni 
raspan  les  llimes:  jja  son  les  vuyt!... 
Entorn  de  la  fornal  bo  y  assentats, 
fadrins  y  aprenents,  cadascú  trau  lo 
seu  crostó  de  pà  ahont  jau,  entre- 
mitx  de  la  molla,  un  tall  de  bacallà 
daurat  a  la  paella,  ò  l'arengada  sala- 
brosa ben  amarada  d'oli,  ab  una  olo- 
reta  tan  salada  y  tan  espanyola  que 
qualsevol  se  desmengi  ab  llonguets 
ab  mantega  y  cafè  ab  llet,  que  nosal- 
tres, los  treballadors,  necessitem  la 
salabror  qu'obre  la  set  y  la  gana,  puix 

lo  vi  de  nostra  terra  demana  bon 
acompanyatge  y  perderíam  lo  color 
y'ns  posaríam  tristos  si'ns  taltés  lo 
menestral  bacallà  ò  l'arengada  casu- 
lana. 


Quan  torno  a  casa  per  dinar,  la 
dona  ja  riu  al  veurem  la  cara  tota 
plena  de  ditades  negres;  y  posantme 
aygua  a  la  gibrella'm  crida: — Té, 
rentat,  rentat, que'm  fas  por  ab  tants 
guants  a  la  cara. —  Lo  dinar  s'acaba 
prompte  quan  no  manca  la  gaqa.  Y  lo 
plat  plè  descudella  ab  una  nuvolada 
de  fum,  que  també  alimenta,  aviat 
queda  buyt  y  tan  nèt  com  abans  de 
posarlo  a  taula .  La  carn-d'olla  ve 
seguidament  ab  sa  senzilla  varietat, 
composta  de  la  col,  més  verda  qu'una 
primavera  y  mésdolsa  que  sucre,  los 
sigrons  que  s'empassan  tan  lleugers 
coll  avall  com  si  fessin  una  barrisca, 
la  pilota  que  té  vinticinch  gustos  y 
qu'es  la  butifarra  de  tot  l'any,  y  de- 
més viandes  que  componen  aqueix 
plat  tan  català ,  y  tan  gustós ,  que 
ningú  se'n  recorda  més  qu'a  l'hora 

de  dinar.  Ab  tant  de  gust  se  saboreja, 
que'ls  desgraciats  que  cada  dia  men- 
jan  costelletes  ab  molles  de  pà  y  ju- 
livert fregit  y  all-y-oli  falsificat,  ja 
pagarían  alguna  cosa  per  tenir  un 
quart  de  bon  apetit  com  es  lo  meu  a 
l'hora  de  dinar. 


Tornèmhi,  que  no  ha  estat  rès;  cop 
d'inquietar  ferro  vermell,  cop  d'es- 
campar espurnes  per  tot  arreu.  Vín- 
ga,  noy,  tira  la  corda,  que  s'infle  la 
manxa  y  que  bufi  ab  més  ràbia; 
jansia!  ja  fa  flamarades  que  s'enfilan 
canonada  amunt.  Vínga  més  música, 
que  repique  tothom:  pim,  pam,  pim; 
assò  es  alegria,  jvísca'l  treball!... 
D'aquexa  manera  passa'l  dia;  'Is  uns 
fent  serenates  al  peu  de  l'enclusa, 
els  altres  imitant  lo  violí  tot  llimant 
planxa,  algú  toca  l'orga  bo  y  foradant 
frontisses,  y  armem  a  la  nostra  moda 
un  concert  molt  divertit  que  ningú 
may  s'hi  equivoca,  per  que  no  hi  hà 
més  solfes  que  les  que  portem  es- 
campades per  les  calsesyla  brusa. 

En  arribant  l'hora  de  plegar,  ja'ls 

dich  jo  que  quasi  be  estich  tip  de 
tant  concert,  y  me'n  torno  a  casa  ben 
desitjós  de  gosar  les  armoníes  de  la 
quietut,  anàntmen  a  descansar  des- 
prés d'haver  sopat. 

La  de  casa,  qu'es  tota  xamosota, 
diu  que  ni  al  llit  perdo  les  meves 
aficions  musicals;  per  que  tot  dor- 
mint m'acompanyo  ab  uns  ronchs 
que  qualsevol  se  pensaria  que  tinch 
un  contrabaix  entre'ls  matalassos. 
No  ho  sé,  per  que  no  soch  d'aquells 
que  s'escoltan. 


Los  demés  dies  de  la  setmana  no 
tenen  rés  de  nou:  sempre  lo  mateix 
matinejar:  igual  treball ,  semblant 
descans,  fins  que  ve'l  dissapte  ab  lo 
seu  sol  que  may  falta,  anticipant 
l'alegria  del  diumenge.  Lo  dissapte 
pera  mi  es  mitja  festa,  encara  que 
devegades  treballi  més  que'ls  altres 
dies.  Lo  mati  passa  volant,  jla  tarde 
es  tan  bonica!  l'esperansa  del  diu- 
menge me  l'hi  fa  trobar!  Goso  d'un 
benestar,  d'una  tranquililat,  qu'en- 
cara  que  treballi'm  sembla  que  jugo. 

Totes  les  cares  les  trobo  més  anima- 
des; totes  les  boques  les  veig  més  ria- 
lleres; los  ulls  més  brilladors,  y  com 
tothom  me  sembla  qu'està  content, 
jo  també  m'hi  poso.  Quan  lo  sol 
ponent  tenyeix  les  altes  parets  de 
les  cases,  agegantant  sobre  d'elles  la 
ombra  obliqua  de  les  canals,  me 
sembla  veure  uns  brassos  de  treba- 
llador que  cauen  tiessos  y  fadigats 
de  sis  dies  de  treball... 


Deu  també  descansà  al  setè.  Los 
treballadors  seguim  la  lley  y  exem- 
ple qu'Ell  nos  donà.  jNo  podem  pas 
perdre  !  ^  Quan  descansan  aquells 
que  no  fan  rés?  jQue'n  son  d'infor- 
tunats! Senyor,  ja  qu'es  forsa  sofrir 
la  rudesa  del  treball  pera  gosar  com- 
plidament  la  suau  dolsor  del  repòs, 
fèu  qu'als  que  tenim  de  guanyarnos 
la  vida  ab  lasuhor  de  nostres  fronts, 
may  ens  manqui  salut  y  feyna! 

Janer   1877. 

La  nit  es  fosca;  plouy  hihàfanch; 
l'aygua  esquitxa  y  fa  bombolles. 

Tocan  hores:  se'n  senten  onze, 
però  son  les  dotze;  ja  ho  sé  jo.  La 
última  batallada  potser  ha  tingut 
por,  y  per  axò  no  compareix  a  la 
llista. 

De  tant  en  tant,  com  si  descarre- 
guessen  taulons,  pareix  que  troni. 

Les  canals  desembocan  daltabaix 
un  doll  d'aygua  com  la  cuxa.  Sem- 
bla que'ls  hi  hajan  donat  la  ruà: 
no'l  purgant,  l'altre. 

Les  clavegueres,  cansades  de  beure 
l'aygua  a  galet,  xarrupan  a  morro  y 
no  poden  engoliria;  potser  ara  pen- 
drían  vi... 

Los  fanals  estan  apagats;  lo  sereno, 
sota  la  llosana  d'un  balcó,  canta  la 
hora...  y  s'equivoca; 's  pensa  que 
fent  alguns  quarts  de  moros,  la  nit  li 
passarà  més  depressa. 

—  Son  les  dotze,  mestre.  — 

Tomba'l  revol  del  carreró  un  em- 
bossat  y  tira  cap  avall. 

Passa  un'hora  y  toca  la  una. 

Lo  sereno,  dormint  sota'l  balcó. 
Tocan  quarts  y  hores;  les  dues,  les 
tres...  Lo sereno's  desperta,  y  torna'l 
bona  nit  al  embossat  que  passava  a 
la  una. 

jQue'n  té  de  calma  aquest  home!... 
Treu  la  petaca ,  cargola'l  cigarro, 
pega  dues  xuclades,  y  un  esquitx  de 
la  canal  li  apaga.  Se'l  posa  a  cavall 
de  la  orella,  arramba'l  xuxo,  s'esti- 
ra de  brassos,  badalla,  y  després  canta 
las  doce  y  media. 

En  lo  rellotge  de  l'Audiència  toca 
un  quart  de  quatre. 

— ^Què  s'empatolla  ara  aqueixcam- 
panar?  —  exclama  ayrat...  y  ab  veu 
més  forta  torna  a  cantar  l'hora  com 
reptant  al  rellotge. 

Lo  xàfach  continua;  l'embossat,  ab 
un  paraygua  obert,  s'està  sota  la  fines- 
tra d'un  entresuelo;  ab  lo  bras  que  li 
queda  en  vaga  gesticula  y  l'allarga 
com  si  volgués  ferlo  arribar  allí  dalt. 

La  dama  de  la  finestra  no  li  vol 
tirar  la  clau. 

Moments  de  silenci. 

Un  llampech  enllumena'l  carrer  y 
al  derrera  ve  un  trò  que  sembla  que 
el  món  s'esbotzi. 

La  dama  no  més  fa  un  jay!,  estor- 
nuda,  y'l  mateix  llevant  que  l'encos- 
tipa  tanca  ab  violència  mitx  porticó 
de  la  finestra. 

Lo  galan  no  sab  què  fer;  mira'l 
cel  y  veyent  que  la  pluja  aumenta, 
plega'l  paraygua  y  se'l  posa  sota'l 
bras...  Tant  per  tant,  se  mullarà  del 
mateix  modo. 

—  Vésten, — li  diu  ella  ab  veu  com- 
moguda,— vésten,  qu'es  tart! 

—  No  me'n  vull  anar,  qu'es  dejorn. 
^Sents  lo  sereno?  dos  quarts  d'una! 

—  Si  ja  fa  tres  hores  qu'he  sentit 
tocar  les  dotze!... 

—  Tu  no  mestimas,  que  contas  les 
hores! 

—  Tu'm  vols  comprometre,  que 
may  se't  fa  tart! 

—  Tira  la  clau. 

—  No  puch!!!...  iCassimiro!  ay!  |jo 
tremolo! 

—  Jo  també!...  si  no  ho  fas  per 
mon  amor,  fésho  al  menos  per  la 
roba  que  porto  a  sobre! 

—  Ay,  calla;  quines  coses  dius! 

—  Que  no  ho  veus  com  me  regala? 

—  Nó,  ab  la  fosca  no's  veu  rès. 

—  Míram,  tinch  esgarrifanses  de 
fret,  l'aygua  m'entra  pel  clatell  y'm 
fa  unes  pessigolles  per  l'esquena  com 
si  m'hi  passessin  un  rosari  fet  ab  ga- 
barrots  de  sabates. 

—  Cúyta;  que  les  tiras  ò  nó? 

—  Ja't  tiraré  un  petonetl... 

—  Bésam  lo  peu;  ara'm  surts  ab 
petons;  sembla  que't  burlis  de  la  pro- 
fesso. jLa  clau!... 

—  Nó,  un  petonet;  mira  que  te'l 
tiro...  Va. 

—  Ja  tens  ordre  de  tirarlo  a  la... 
No  te'n  riuràs  més  de  mi.  Hem  aca- 
bat. — 

Y'l  de  la  capa  obre'l  paraygua  re- 
soludament,  gira  esquena,  y'l  soroll 

dels  seus  talons  se  pert  carrer  amunt. 

—  Cassimiro!..  Cassimiro! — crida 
la  dama  abocantse  y  esforsant  la  veu 
ab  cautela  per  que  no  més  la  senti  ell . 

L'embossat,  amunt  y  fóra. 

Y  ella,  plorant  en  la  finestra,  mira 
ansiosa  y  busca'l  seu  aymant  entre- 
mitx  d'aquella  fosquedat. 


La  pluja  no  para;  no  es  allò  que 
sembla  que  fregexin  peix;  es  un  es- 
petech  d'aygua  que  pareix  que'ls 
núvols  hajan  xuclat  tota  la  mar  vella. 
Les  canals  fan  lo  que  poden,  però  no 
la  colan  tota,  y  sobrexint  per  la  tor- 
tugada,  s'escampa  paret  avall  lluhint 
com  trenyines  de  plata  alresplandor 
dels  llampechs. 

Sant  March,  Santa  Greu!  Quin 
trò!  Deu  haver  caygut  un  llamp  per 
aquí  a  la  vora...  Ba;  ja  ho  portarà'l 
diari. 

—  ^Que'm  cridas,  Mariona? — 
Es  lo  galan. 

—  Ay,  quin  susto  m'has  dat!... 
^que  vindràs  demà? 

—  Sí,  a  les  dotze. 

—  ^Hont  aniràs  ara  ab  aqueix 
temps? 

—  A  buscar  una  corda. 

—  jJesús,  Maria  Joseph!...  No  ho 
fasses. 

—  Nó,  que  la  vull  per  anarmhi  a 
estendre. 

—  (Les  sanchs  te  pujaran  al  cap! 

—  Y  aquesta  mullena!  que  vols 
que  la  confiti? 

—  Adéu,  donchs,  amoreta  meva. 

—  Adiós,  cementiri  de  la  constàn- 
cia y  del  aprecio. 

—  Fins  a  demà.  jPinturero!... 

—  A  les  dotze  en  punt  ^sents? 

—  En  punt.  — 

Y  la  finestra  grinyola  tancantse 
pausadament;  l'embossat  s'allunya; 
de  les  ondes  del  paraygua  la  mullena 
li  vessa  a  raig  fet  y,  dins  d'aquella 
espècie  de  gavia  líquida  que  li  for- 
man  al  seu  voltant  los  regalims,  se'n 
va  enamorat,  somniador  ab  recorts 
de  sa  estimada,  y  apressant  lo  temps 
per  que  li  escurse  l'anyoransa  ab  la 
ilusió  que  demà  li  tirarà  la  clau;  y 
es  un  dirho  entre  nosaltres,  que  ja 
se  n'hauria  de  donar  vergonya,  ab  los 
mesos  que  l'aguarda  perdent  nits  y 
encostipantse,  tant  li  haguera  valgut 

qu'un  dia  de  festa,  vestit  a  l'antiga 
espanyola,  se'n  hagués  anat  ai  torin 
a  tomaria  a  dalt  de  cavall. 


Altres  desgracies  succehían  més 
amunt.  Lo  sol,  bregant  ab  los  núvols 
y  enfonzanthi  ses  llanses  de  foch, 
esbargia'l  cel.  La  pluja  mimvava  y 
feya  xim-xim;  la  fosca's  fonia;  la  nit 
era  morta  y  enterrada  pel  sol.  Lo 
nocturno  afinava!...  Bon  dia  y  bon 
hora,  bon  dia  tothom. 

3  octubre  de  1877. 

Jo'm  penso  que  fou  ma  primera 
ilusió,  per  que  no  m'atrevesch  a  dir 
que  fos  mon  amor  primer... 

Era  una  criatura,  un  noy  qu'en- 
cara  haguera  jugat.  Aprenia  les  llis- 
sons  de  l'aula,  y'm  distreya  pensant 
ab  l'Angeleta.  Ella  cantava  ab  una 
veu  com  la  que  deuen  tenir  els  àn- 
gels: jo  apartava'ls  ulls  del  llibre,  y 
mirant  a  sa  finestra  m'embadalia  es- 
coltantla.  No  la  podia  veure  per  que 
ens  separava  la  distancia  d'un  pis; 
mes  l'endevinava  sentada  al  devant 
d'una  tauleta,  els  ulls  baxos  sobre  la 
roba,  fent  bellugar  depressa  la  mà  en 
que  hi  tenia  l'agulla. 

Aquell   pati  hont  hi    treyan    les 

nostres  finestres  me  semblava'l  pa- 
radís; no  tenia  rès  d'extraordinari, 
per  axò.  Les  parets,  velles  y  emblan- 
quinades;  lo  meu  balcó,  ab  sa  barana 
de  fusta  que  tot  just  s'apartava  del 
ras  de  la  paret;  en  la  del  devant,  les 
rexes  que  donavan  claror  a  l'escala; 
la  del  costat,  a  mitx  ayre  termenava 
en  terradet;  y  en  l'altra,  més  alta  que 
totes,  hi  havia  unes  quantes  finestres 
distribuhides  a  capritxo,  sense  ordre 
ni  mida.  En  una  d'elles,  a  la  que  jo 
guaytava  sempre,  hi  havia  un  test 
ab  canyes  dretes  y  travesseres  for- 
mant una  barana  per  hont  una  cla- 
vellina hi  treya  ses  poncelles  apo- 
yanthi  sos  tronquets;  una  gavia  ab 
un  gafarró  bellugadís  y  xerrayre;  y 
més  amunt,  al  costat  d'una  branca 
de  llorer  benehit,  una  ampolla  de  vi- 
dre vert  ab  bàlsam.  Desde  mon  bal- 
có alsava  Is  ulls  y  veya  la  finestra: 
mirava  més  amunt,  y  trobava'ls  nú- 
vols; y  a  mi  m'agradava  fixarlos  en 
la  finestra  per  que'm  parexia  que'ls 
deturés  al  primer  replà  del  cel. 

Jo  tenia  enveja  a  n'aquelles  flors; 
estavan  tan  aprop  de  l'Angeleta,  que 
la  veyan  sempre  y  podían  donarli 
son  flayre  y  presumirse  ab  la  galanu- 

ra  dels  seus  matisats.  L'aucell  corria 
del  saltador  a  la  menjadora,  ò  pa- 
rantse,  enfonzava'l  seu  capet  en  l'a- 
beurador y'l  treya  espolsantlo  joyós 
esclatant  en  una  carretilla  de  reíilets 
armoniosos.  Jo,  que  desde  baix  no 
la  podia  contemplar,  sentia  com  si 
m'exissin  del  cor  cants  més  dolsos 
quels  del  aucell  y  perfums  suaus 
com  els  de  la  clavellina.  Un  dia  que 
passés  sense  vèurela,  m'entristia,  y 
l'endemà  de  bon  matí  ja  m'estava  al 
balcó  ab  lo  llibre  devant  dels  ulls  y 
la  mirada  a  la  finestra.  Si  la  gavia 
era  fòra,'m  posava  a  estudiar  de  mala 
gana  y  no  aprenia  rès;  però  si  era 
ben  matiner,  llavors  la  veya  abans 
de  posarse  al  treball,  quan  s'abocava 
a  la  finestra  per  penjar  la  gavia,  y 
reparant  en  mi  descloia  sa  boca  ab 
un  festós  mitx-riure  que  correntli 
per  la  cara  dibuxava  dos  clotets  a  les 
galtes  com  si  també  riguessin,  y'm 
deya: — Bon  dia,  Manelet. — Després 
regava  les  flors,  me  feya  adéu  ab  la 
mà,  y  al  poch  rato  ja  la  sentia  can- 
tar. Jo  no  apartava  la  vista  y  seguia 
les  gotes  d'aygua  que,  desde'l  fons 
del  test,  s'escorrían  paret  avall  mar- 
cant una  reguera  que,  a  vegades  ba- 


104  EMILI    VILANOVA 

xant  molt  y  altres  aturantse  més 
amunt,  podia  dir  que  cada  dia'm 
senyalavan  los  moments  de  ma  amo- 
rosa contemplació.  Y  ara,  que  ja 
han  passat  molts  anys,  encara  al  mi- 
rar la  finestra  veig  les  taques  que  hi 
dexà  l'aygua,  y  trobo  altre  cop  la 
senyal  que  m'amidava  la  felicitat  y 
lo  compte  just  d'aquella  ditxa  ja 
perduda. 


Los  matins  qu'ella'm  donava'l  bon 
dia,  jo  estava  alegre,  enjogassat, 
y  de  tant  en  tant,  al  bò  de  ma  alegria, 
en  lo  moment  qu'ab  expansives 
rialles  comunicava  mon  bon  humor 
als  demés,  se'm  dibuxava  al  pensa- 
ment lo  rostre  de  l'Angeleta  salu- 
dantme  ab  aquella  rialleta,  y'm 
quedava  pertorbat;  lo  cor  me  batia 
ab  més  forsa,  y  era  tanta  la  ventura, 
que  fins  lo  riure'm  recava,  temerós 
de  donar  als  altres  part  d'aquella 
alegria  que  jo  sol  volia  gosar. 

Jo  tenia  companys,  y  encara  que 
per  ells  no  era  reservat  y'ls  hi  comu- 
nicava mos  xichs  pesars  de  noy,  no 

gosava,  per  por  a  les  seves  mofes,  di- 
vulgaries l'amor  meva;  aquella  pri- 
mera quexa  del  cor  de  la  que  jo  sol 
me'n  gaudia  la  ditxa,  y  tot  sol  me'n 
aconhortava  les  penes...  Mes  jo  vo- 
lia saber  si  per  altres  ulls  era  l'An- 
geleta  tan  bonica  com  pels  meus;  y 
una  vegada,  després  de  molts  embo- 
lichs,  vaig  preguntarho  a  un  dels 
companys. — Es  rossa; — 'm  va  dir  sen- 
se pensarshi  gayre;  jo  no  gosava  dir 
rès  més,  però  la  resposta  no  acabava 
de  resoldre  mon  dubte. — ^No  es  veri- 
tat qu'es  més  maca  que  les  altres  no- 
yes? — me  vaig  determinar  a  pregun- 
tarli.  —  Si  vegessis  a  mes  cosines, 
també'n  son  molt. — No  volguí  insis- 
tir, per  que  allò  era  pitjor  que  picar 
en  ferro  fret. 


Al  hivern,  aquella  finestra  no  la 
obrian;  l'aucell  era  dins,  lo  claveller 
esbrotat,  y  del  test  sols  ne  sortían 
les  canyes  seques;  no  més  l'ampolla 
del  bàlsam  y'l  llorer  s'estavan  allí 
a  sol  y  a  serena.  Mon  balcó  restava 
tancat,  y  encara  que  guaytés  pels  vi- 

dres,  ella  no  sortia  a  donarme'l  bon 
dia;  y  sols  mitx  perduda  arribava 
fins  a  mi  la  cansoneta  ab  que  dis- 
treya  son  treball. 

jCòni  desitjava  l'estiu!  jab  quin 
content  veya  florir  los  atmetllers 
quan  feya  bonansa!  Llavors  me  lle- 
vava abans  qu'exís  lo  sol,  corria  al 
meu  quarto  esperant  qu'ella  sortís,  y 
ab  la  rialleta  ab  que'm  saludava  pa- 
rexía  que  mon  cor  rebés  ben  prime- 
renques les  suaus  besades  de  la  pri- 
mavera. 

Lo  cel  tornava  a  embromarse;'Is 
dies  eran  frets  y  ventosos  com  si 
tornéssim  al  cor  del  hivern;  la  fines- 
tra no  s'obria,  y'l  pati  tornava  a 
pendre  son  aspecte  de  soletat  y  tris- 
tesa... 

Després  se  feya  clar  més  aviat; 
desde'l  llit  escoltava'l  xerroteig  dels 
pardals  y'ls  veya  sortir  dels  catúfols 
penjats  a  la  paret  y  extendre'l  vol 
cercant  menjar  pels  seus  petits.  Jo 
contava  les  fulletes  que  naxían  en  la 
clavellina  y  potser  sorprenia  esbada- 
llantse  ses  poncelles,  y  d'un  dia  al 
altre  les  veya  extendres  en  encesos 
clavells,  com  antany  n'havia  vist 
uns  altres,  ufanosos  primer,  mustirse 

més  tart,  y  decantats  sobre'ls  tron- 
quets  esfullarse,  apagats  els  colors  y 
perduts  els  seus  aromes. 


Més  endevant,  ja  no  vaig  sentir 
més  les  seves  cansonetes.  A  certes 
hores  del  dia  escoltava  una  remor 
de  conversa  que  vagament  arribava 
fins  a  mi,  y  a  voltes  unes  rialles  que's 
confonían  ab  altres  més  primes  y 
jovenetes.  Després  la  porta  del  pis 
s'obría  y  aquelles  veus  s'aclarían  ò 
s'apagavan  de  sobte,  y  al  cap  d'una 
estona  de  quietut,  un  adéu  falaguer 
que's  repetia  a  cada  replà,  y  veya 
passar  per  derrera  les  rexes  un  jove 
que,  tot  devallant  l'escala,  mirava 
amunt  y  responia  ab  saludos  a  n'a- 
quells  despediments  apassionats. 

Desde  llavors  vaig  saber  lo  qu'era 
estimar,  y  conegui  lo  qu'era  gelo- 
sia. jOh,  si  hagués  tingut  forses  pera 
Uuytar!  jCòm  m'avergonyia  d'esser 
tan  criatura!  jcòm  me  veya  impotent 
y  mesquí  pera  posarme  al  costat  d'a- 
quell jove  tan  galant  per  son  trajo  y 
ses  joyes,  fumant  cigarros  puros,  al 

devant  de  tothom,  y  jo  vestit  ab 
gech  blau  de  botons  daurats,  sense 
soguilla  ni  agulla  de  diamants  y  fu- 
mant sempre  d'amagat!  Jo'm  mirava 
al  mirall,  y  encara  que  no  tenia  pèl 
de  barba,  jquína  vanitat  me  donava 
la  gelosia!  fins  arribava  a  semblarme 
que  si  hagués  tingut  més  anys  no 
m'haguera  fet  temor  lo  promès  de 
l'Angeleta. 

Y  per  axò  sempre  m'axecava  de- 
matí  y  sortia  al  meu  balconet,  molts 
cops  inútilment,  perquè  no  la  veya. 

Si  tampoch  no  sortia  l'endemà, 
un  defalliment  momentani'm  feya 
descoratjar,  y'm  semblava  impossible 
viure  tan  temps  sens  vèurela.  Me'n 
anava  a  l'aula,  y  pensant  ab  ella'm 
distreya,  y  era  ditxós  ab  mes  cavila- 
cions.  Y,  entre  la  bullícia  de  la  vida 
d'estudiant  y  de  les  bromes  d'aquella 
edat,  sens  apartarme  dels  meus 
amichs  y  prenent  part  en  sos  jòchs, 
trobava  una  estona,  un  moment 
curt  com  una  exhalació  per  pensar- 
hi:  clohía'ls  ulls  y  li  tirava  petons, 
com  si  volgués  partir  ma  felicitat  ab 
ella. 

Quan  a  la  classe'l  professor  me 
preguntava  y  jo  li  responia  seguida- 

ment  sense  que  ningú  m'apuntés,  al 
veure  que  tothom  m'escoltava  atent, 
haguera  volgut  trobar  entre  tantes 
mirades  les  de  l'Angeleta,  per  que'm 
feya  l'ilusió  que  li  haguera  agradat 
veurem  sortir  del  nivell  en  que  co- 
munment  me  veya. 


íQue  pesat  fora  pels  que'm  llegis- 
sen,  y  que  dols  pera  mi,  comptar 
aquelles  tristeses  de  cada  dia,  recom- 
pensades sempre  per  una  mirada  ò 
per  un  gest  de  benvolensa!  jy  aque- 
lles tardes  dels  diumenges  tan  quie- 
tes, ab  son  silenci  plè  de  misteri,  pas- 
sades al  balconet  ab  la  sola  compa- 
nya d'un  llibre  amich,  apoyada  la 
cadira  en  la  paret  y'l  cap  a  la  barana, 
dexant  vagar  la  fantasia  entre  tantes 
quimeres  que  venian  per  fixarse 
dubtosament  en  idea,  ò  s'esborravan 
abans  de  coordinarse  per  dibuxarsen 
d'altres  y  altres  sens  poder  afala- 
garne  una,  ò  millor  amanyagantles 
totes,  per  que,  abundantes  y  variades 
com  eran,  les  engendrava  la  passió  y 
ella  sola  les  embellia!  jY  en  eix  dols 

encant  d'armònica  avinensa  entre'l 
cor  y'l  pensament,  mitx  cloure'ls  ulls, 
y  al  caure  la  tarde,  en  aquella  hora 
de  calma  infinita,  de  trista  quietut, 
exaltarse  en  fantasiosos  fingiments, 
concebint  l'amor  compartit,  y  tenir 
orgull,  voler  mèrits,  per  ella  conse- 
guits  y  a  ella  tributats  sens  idea 
vanitosa  ni  vulgar  presumció,  sinó 
desitjats  per  serli  rendits  en  pach  de 
uns  afalachs  de  dolsor  tanta,  que 
tremolava  de  goig  al  imaginarlos! 
|Y  fugint  del  món  real,  abando- 
narse  al  torbellí  de  febroses  divaga- 
cions, pujant  a  superiors  altures,  y 
trobar  més  plaenta  vida,  sens  enveja 
de  gelosia  ni  temensa  d'oblits,  y  ab 
ella,  enamorada  del  amor  meu,  go- 
sar tan  complerta  exa  felicitat  que 
més  gran  lo  cor  no  podria  sentiria 
ni'l  pensament  lograria  imaginaria! 
jY  al  desencantarse  de  sobte  de  tan 
bell  encís  per  mental  fadiga  ò  per 
petita  remor  que  distrau  l'esperit  de 
sa  cabilació,  veure  aquell  cel  tre- 
ballosament format  ab  quelcom  més 
lleu  que  l'ayre  y  més  tènue  que  la 
llum,  esbarriarse  lo  mateix  que  fu- 
marola,  sens  que  l'enteniment  puga 
arreplegarne  cap  despulla  per  fixar 

altra  volta  tan  falaguera  idealisació! 
|Y  al  despertar  d'aqueix  celestial  en- 
somni,  no  sentir  amarch  desconsol 
en  la  realitat,  ni  cobart  descoratge, 
sinó  que,  conservant  l'enlluherna- 
ment  de  visions  tan  resplandoroses, 
guardar  en  lo  cor  part  d'aquelles 
riqueses,  y  ésser  felís  ab  un  afecte 
que  fins  les  tristeses  que'm  donava 
eran  gustoses  de  dolsor! 


Ab  semblants  entreteniments  pas- 
sà molt  temps,  no  sé  quant,  per  que'l 
que's  gosa  no  s'amida.  Vegi  altra 
volta  marcirse'ls  clavells,  passar  lo 
estiu,  la  tardor,  y  altre  cop  tancarse 
la  finestra,  quedant  trista  y  deserta 
sense  flors  ni  aucell.  Y  com  si  en 
aquella  casa  passessen  un  gran  pesar, 
ja  no  sentia  les  rialles  de  l'Angeleta 
ni'ls  ajogassats  despediments  que 
feya  al  seu  promès.  Un  dematí,  l'An- 
geleta'm  va  cridar,  y  ab  semblant 
que  s'esforsava  en  aparentar  alegre, 
me  demanà  que  pugés  a  casa  seva. 
— Manelet, — me  va  dir  al  obrir  la  por- 
ta;— ^me  vols  fer  un  favor?  ^voldrías 

escriure  una  carta?  seran  poques  pa- 
raules...— y  girantse  vers  la  tauleta, 
com  si  cerqués  alguna  cosa,  però 
realment  pera  dissimular  sa  turba- 
ció,  exclamà: — Mare,  diguèuli  vos; — 
y'ls  singlots  no  la  dexaren  conti- 
nuar. Sa  mare  ab  veu  baxa  m'espli- 
cà  que  s'havia  desfet  lo  casament  y 
que  calia  retornar  tots  los  presents 
junt  ab  una  carta  dirigida  al  fadrí 
que  l'havia  pretinguda. 

—  Vína  al  vespre,  Manelet;  —  me 
digué  l'Angeleta,  arrancant  un  sos- 
pir y  inclinantse  per  axugarse  les 
llàgrimes  ab  lo  revers  del  devantal. 
—  Ara  no  podria  dirte  rès.  ^Torna- 
ràs després?  — 

Aquell  mateix  vespre  hi  vaig  anar. 
En  la  tauleta  hont  jo  escrivia  s'hi 
apoyava  de  colzes  un'amiga  de  l'An- 
geleta; aquesta  al  darrera  meu,  posa- 
da una  mà  en  la  meva  cadira  y  l'al- 
tra  sobre  la  taula,  guaytava  per  de- 
munt  de  la  espatlla  lo  que  jo  escri- 
via, y  tant  prop  meu,  que'm  pujavan 
los  colors  a  la  cara  sentintmhi  la 
suau  escalfor  que  de  la  seva  irradia- 
va. 

Poques  paraules  bastaren  per  dir 
al  que  fou  son  promès  que  li  retor- 

nava'l  retrato  y'ls  regalos  donats  en 
altre  temps.  Jo  sentia'l  contacte  del 
bras  de  l'Angeleta  que  s'apoyava  en 
mi,  y  endevinava  potser  ses  impres- 
sions a  mesura  que  llegia  lo  que  jo 
dexava  escrit.  Nostres  caps  se  toca- 
ren un  breu  instant  y,  al  finir  la 
carta  ab  senzill  despido  de  cortesia, 
una  llàgrima  seva'm  caygué  a  la  mà. 
No  puch  dir  quin  sentiment  me  va 
commoure;  no  sé  si  fou  d'enveja; 
podria  ser  compassiu...  Jo  vaig  obli- 
dar que  plorés  per  un  altre,  y  la  meva 
cara  s'apoyà  suaument  sobre  la  mà 
de  l'Angeleta,  y  en  aquell  delitós 
contacte,  si  no  vaig  gosar  ferli  una 
besada  que  se  n'hi  haguera  anat  la 
ànima  meva,  mos  ulls  la  humiteja- 
ren ab  llàgrimes  que  més  enamora- 
des y  castes  altres  ulls  no  les  han  pas 
plorat. 

No  sé  qui  va  ésser  primer,  ella  en 
apartarse,  ò  jo  en  alsar  lo  cap.  La 
seva  amiga'm  mirà  ab  certa  fixesa 
que  parexia  voler  penetrar  mon  sen- 
timent, ymentres  joclohía  la  esquela, 
digué  ab  veu  baxa  algunes  paraules 
a  l'Angeleta.  Aquesta's  quedà  una 
estona  sorpresa  y  commoguda,  y 
brillantli'ls  ulls,  com  si  alguns  re- 

corts  li  aclarissen  la  memòria,  movia 
el  cap,  més  qu'en  senyal  de  dubte, 
com  si  anés  trobant  datos  quafer- 
mavan  la  observació  de  la  seva  ami- 
ga. Y  jo,  posant  l'adressa  a  la  carta, 
haguera  volgut  amagar  la  cara,  per 
que  sentia  sobre  meu  tot  l'encis  de 
una  mirada  que  ni  l'amor  podria 
feria  brillar  ab  més  tendresa. 


Aquells  dies  felissos  ja  no  debían 
tornar;  era  en  và  que  mirés  a  la  fi- 
nestra que  ja  no  s'obría  y  no'n  sor- 
tían  cants,  ni  alegries,  ni  enamora- 
dores  mirades.  Per  últim  cop  hi  feu 
sa  aparició  l'Angeleta  engalanada  de 
núvia.  jSi  n'era  d'hermosa!...  Mirà 
tristament  al  pati,  com  si's  despedis 
d'aquell  lloch  estimat;  se  fixà  en  lo 
meu  balconet,  y  al  veurem,  me  va 
saludar,  retirantse  com  avergonyida 
de  que  l'hagués  sorpresa  guaytant. 

Hores  després  ja  era  casada,  y  junt 
ab  lo  seu  marit  sortían  de  la  vila  per 
anar  a  viure  a  una  gran  hisenda  de 
la  qu'ell  n'era  l'hereu.  «Que  Deu  los 
guíe  y  l'Angel»  vaig  murmurar;  y 

en  ma  salutació  hi  havia  llàgrimes, 
y  per  la  meva  tristesa'm  semblava 
com  si  sentís  un  amarch  pressagi 
que'm  deya  que  no  la  veuria  may 
més. 


Quan  miro  aquella  finestra,  testi- 
moni del  que  fou  mon  primer  amor, 
hi  trobo,  en  compte  d'aquell  goig 
tan  pur,  una  pena  que  m'entristeix. 
Ara  quasi  sempre  està  deserta,  y  a  ve- 
gades, cautivat  per  els  recorts,  miro 
embadalit  buscant  la  felicitat  que  hi 
vaig  gosar.  Aquell  testet  no  hi  es; 
l'aucell,  iquan  temps  hà  que  no  hi 
canta!...  L'Angeleta  no  hi  ha  tret 
may  més  lo  cap... 

Algun  cop  hi  surt  a  guaytar  una 
jaya  de  testa  venerable,  ab  los  cabells 
blanchs  y'l  mirar  apagat,  en  la  que 
jo  hi  veig,  com  d'un  dibuix  que'l 
temps  ha  confós,  els  contorns  d'a- 
quella fesomia  hermosa  y  càndida 
que  jo  adorava,  y  quelcom,  en  sos 
ulls,  d'aquells  ulls  que'm  revelaren 
Tamor,  prou  aviat  per  desventura 
meva. 

Y,  a  voltes,  |ay  del  meu  cor!  tam- 

bé  hi  surt  una  noyeta  ab  los  cabells 
més  rossos  que  l'or,  los  ulls  blaus  y 
piadosos,  retrato  jovenívol  y  perfet 
de  l'Angeleta,  y  ab  una  veu  d'infle- 
xions suaus,  que  per  sa  semblansa'm 
fa  dubtar  a  voltes  si  una  alucinació 
me  pertorba,  me  crida/m  fa  festes, 
y'm  tira  petonets,com  si,  per  ella,  sa 
mare  desde'l  cel  me'ls  enviés  en 
pach  del  amor  cast  qu'en  mort  y  en 
vida  li  he  guardat. 

D'ensà  que  la  tropa  no  porta  xar- 
reteres,  l'ofici  de  tirador  d'or  ha  anat 
per  terra. 

Quan  veig  als  militars  ab  les  estre- 
lletes  y'ls  galons  a  les  mànigues,  jtant 
se  val!  tinch  de  distreurem  ò  girar 
la  vista  a  algun  altre  indret,  per  que 
comenso  a  encaparrarme,  a  pensar 
ab  l'ofici  y  ab  lo  canutillo,  que  més 
de  quatre  cops  (sinó  qu'ara'l  castellà 
se  m'ha  rovellat)  m'han  vingut  ganes 
d'empendre  algun  oficial  ydirli:«Tot 
es  hu'l  goig  que  feyan  abans  ab  aquell 
bassal  d'or  que  se'ls  escorria  per  les 
espatlles,  que  per  poch  ayre  que's 
dongués  la  persona,  ja  teníam  loser- 
rell    balandrejant  a  una   banda    y 

un'altra  ab  una  magestat  qu'allò  sol 
parexía  que  volgués  dir:  jpaso  que 
vieneelgarbo  d'Espanya!. ..ò'l  qu'ara 
fan  ab  aquestes  estrelles  solitàries  y 
encastades  que  nos  bellugan ,  ni 
acabo  de  entendre!  significat  que 
portan.» 

Un  assistent,  ab  qui'm  vaig  fran- 
quejar, me  va  dir:  (era  andalús)  «Las 
estreyas  sinifican  serenià.  Me  com- 
prende  V.,  maestro?»  «Nó  que  no  ho 
entench,li  vaig  respondre,  té,  fuma, 
qu'axò'm  sembla  qu'anirà  llarch.» 
«Quià,  en  un  berbi-gracia  lo  ve  us- 
ted  mas  claro  que  si  fuera  de  bulto. 
Hàgase  V.  cuenta  que  si  en  el  cielo 
conforme  es  de  noche  y  sereno  tiene 
V.  allí  estrellas  para  otro  ejército 
que  se  presente,  y  en  cuanto  esté 
cerrao  el  tiempo  no  ve  V.  una,  ni 
con  el  tiliscopiodevaray  pico,  noso- 
tros  los  militares,  quiere  izir,  vamos 
por  comparanza,  que  si  allà  arriba 
falta  la  serenià  en  algunas  ocasiones, 
à  nosotros  no  nos  falta  jamàs  el  re- 
quisito  ni  de  dia  ni  de  noche,  esté 
sereno  ó  nublao,  ni  aun  quecaiga  el 
agua  como  si  la  soltaran  con  barriles 
sin  tapaeras.»  «Pleguem,  Bermúdaz, 
ja'm  dono,  vaig  tenir  de  respòndreli, 

però'l  cert  es  qu 'aquesta  invenció 
m'ha  tirat  per  portes;  y  per  mi,  quan 
veig  algun  dels  teus  sense  les  xarre- 
teres,  ^què  vols  que't  diga?  potser  es 
una  etzegallada,  però'm  sembla  que 
van  massa  escarits  de  les  espatlles.» 


Y  no  hi  va  haverhi  més;  vaig  tenir 
que  buscàrmela  per  un  altre  cantó. 
Ab  empenyos  y  fent  parlar  a  moltes 
persones,  me  va  sortir  aquesta  porte- 
ria. Jo'n  dich  l'escaparata,  per  que 
tot  son  llistonets  y  motllures;  rès, 
un  cau  de  pols,  que  si  per  netejarlo 
no  m'hi  fes  ab  la  regadora,  tot  lo 
dia'l  passaria  fregant  mostatxonis  y 
encreuamentes.  Oh,  y  tan  esquifida, 
que  no  més  hi  cabem  la  tauleta  y 
jo.  De  manera  que  la  dóna  quan 
me  porta'l  dinar,  té  privada  la  en- 
trada; que  si  ella  volgués  menjar  ab 
la  meva  companyia,  tindríam  que 
parar  la  taula  al  replà  de  la  escala  y 
un  cop  assentats,  per  no  pujar  y  ba- 
xar,  fernos  servir  la  minestra  pel 
correu.  Valga  que,  tant  l'un  com 
laltre,  ja  no   estem   per   romansos; 

però  algun   temps ,  a  casa   nostra, 
l'hora  de  dinar  era  l'hora  de  la  bulla. 

Jo  li  tirava  una  molleta  de  pà,  un 
pinyolet  de  cirera,  etz.  Ella  feya'l 
cremat  y'm  deya:  «Estem.»  Li  tor- 
nava a  tirar,  y  com  més  volia  estar 
seria,  més  li  escapava'l  riure.  Al  úl- 
tim, agafava  un  got  plè  d  aygua:  jo'n 
prenia  un  altre  ab  una  mica  de  vi. 
«Mira  que't  bateio,»'m  deya:  «Mira 
quc't  remullo,»  li  responia,  balandre- 
jant lo  vas  com  si  li  anés  a  tirar. 

Ella's  feya  enrera;  llavors  m'axe- 
cava,  y  al  acte  que's  posava'l  bras 
devant  de  la  cara  y  feya'l  xiscle  cre- 
yent  que'l  vi  li  anava  per  demunt, 
jo  me'l  bevia  y  s'acabava'l  jòch. 

Tornant  a  lo  que  deyam,  una  ve- 
gada li  vaig  dir  al  amo:  «Home,  Don 
Meliton  ,  axò  no  es  una  porteria; 
més  aviat  sembla  unagavia  per  con- 
servar vianda.  Aquí  dins,  si  una  per- 
sona hi  vol  estar  conforme,  s'hi  te 
d'amagrir  per  forsa;  y  si  vol  tenir 
modos,  li  trencarà  un  vidre  cada  cop 
que  fassi  la  cortesia  als  estadants. 
^Que  no  ho  veu,  que  si'm  vull  treure 
la  gorra  haig  de  sortir  a  fóra?  enca- 
ra no  faria'l  cartabó  ab  lo  colze, 
ja  m'hauria  èxit  per  l'altra  banda. 


UN    PORTER  123 

Miri,  per  governarli'ls  interessos,  no 
prench  rapè  de  ningú,  per  que'm 
sembla  qu'alguna  ocasió,  ab  l'estre- 
mitut  no  més ,  encara  no  tindria 
temps  de  donarme'l  Deu  te  valga, 
ja  haguera  fet  trinquis,  y  tota  aques- 
ta requincalla  de  vidrets  y  llistons 
se'n  anava  a  parar  al  mitx  del  carrer.» 
Ell  prou  me  va  dir  qu'ho  faria  mirar 
per  l'arquitecte.  «jL'arquitecte!  vaig 
dir  entre  mi;  si'm  volgués  creure,  lo 
millor  fora  anar  a  trobar  l'aucellayre 
del  carrer  de  Montession,que  potser 
ho  apariaria  per  uns  quants  canaris.» 


Y  encara  tot  axò  son  flors  y  violes, 
per  que,  petit  ò  gran,  l'armari,  no 
hi  hà  remey,  lo  tinch  de  pendrecom 
siga;  però  lo  que  mésm'amola  ésser 
lo  criat  de  tothom.  Quan  hi  hà  un 
pis  desocupat,  ja  tremolo:  si  per  des- 
gracia es  lo  de  dalt  de  tot,  «jay  Pere, 
penso,  quina  feynase't  gira.»  De  bon 
mati  ja's  presentan  llogaters.  «Dí- 
game  V.,  portero;  (les  que  pregun- 
tan  son,  per  exemple,  una  mare  y 
filla,  qu'a  la  primera  llambregada  ja 

veig  que  tot  ho  portan  tenyit  y  que 
van  per  pochs)^|esmuycaroestecuar• 
to  piso?»  «Deu  duros.»  «jCanario!» 
Elles  diuen  «canario»,  y  jo  dich  «pen- 
jada»; ja  ho  sabia  que  no  faríam  rès. 
«^Serà  muy  grande,  eh?»  «Ja  veurà, 
grande,  grande...  si  no  fossin  les 
parets,  si  qu'hagueran  pogut  gua- 
nyar terreno.»  «<íQué  dice?»  pregun- 
ta la  vella  dirigintse  ab  veu  baxa 
a  sa  filla.  «Que,  nada,  una  necedad; 
ese  tío  tiene  cara  de  pocos  amigos. 
Vamos,  mamà.»  «^Y  no  seria  mc- 
nos?»  insisteix  la  mamà.  Esperat, 
qu'ara  t'enjegaré  la  grossa,  penso 
entre  mi.  «No,  senyora,  que's  paga 
per  trimestres  avansats.»  ^No  ho  deya 
jo?  encara  no  senten  lo  dels  tres  me- 
sos, s'enretiran  baix  de  l'acera,  axecan 
lo  cap  per  tornar  amirarse'l  pis,  com 
si  li  enviessin  espressions,  y  se'n  van 
sense  dirme  rès. 

Que  m'entra  un  militar  molt  de- 
cidit, com  tenen  per  costum.  Jo,  en 
vegentlos,  no  hi  puch  fer  més;  ja  sé 
qu'ells  no  hi  tenen  cap  culpa,  però 
vèurels  ah  los  galons  y  les  estrelles, 
veig  la  meva  ruina  y  les  sanchs  me 
bullen.  «^Maestro,  àver,  tiene  V.  las 
llaves  de  ese  cuarto?»  «^  De  quin 

quarto?»  «Toma,  del  que  està  por 
alquilar.»  «Ja  està  llogat.»  «Pues 
cómo,  si  tiene  sena!»  «Oh,  què  vol 
que  li  digui..?»  «Entonces,  haber 
quitado  los  papeles  y  no  vendria  na- 
die  à  hacer  el  tonto.»  «Jo  li  diré: 
l'estadant  que  l'ha  llogat  no'ls  ha 
volgut  treure;  ]a  veurà,  ell  es  a  casa 
seva  y  pot  fer  lo  que  vulgui,  jo  no 
m'hi  puch  ficar...»  «Valiente  papa- 
natas  serà  el  estadante  ese.»  «No 
senyor,  mi  teniente,  es  un  coman- 
dante.»  «Comandante?»'m  pregunta 
arronsant  les  ceyes,  mirantme  de  fit 
a  fit,  però  enrahonant  ab  menosfue- 
ros,  jCom  jo  ja  sé  qu'axò  sempre'ls 
hi  fa  efecte!  y  després,  l'amo  no'n 
vol  de  tropa,  per  que  may  hi  fan  es- 
tada llarga,  y'm  té  dada  carta  blanca; 
axis  es  qu'aviat  tinch  patollada  la 
mentida.  «Comandante,  ha  dicho 
usted?  hombre,  en  un  cuarto  cuar- 
to!...  tjDíga  V.,  de  quéregimiento?» 
«Si  vol  que  li  digui  la  veritat,  no 
m'hi  vaig  enfondar,  per  que  no'por- 
tava  uniforme  y  no  sé  si  era  de  peu 
ò  de  cavall.»  «Seria  de  reemplazo.» 
Y  anantsen  cap  al  llindar  de  la  porta, 
s'atura  per  mirar  si  porta'l  calsat  llu- 
hent,  y  parlant  tot  sol  sento  que  diu: 

«Que  capricho,  venir  ahí  arriba 

à  no  ser  que  ese  majadero.,..»  y 
saludantme  ab  lo  bras,  desapareix 
carrer  amunt.  Com  que  ja  m'ho  pen- 
sava qu'al  últim  en  dexaría  una  de 
seca...  Però  jo  penso:  mira... 

Quan  venen  nuvis  ò  parelles  acom- 
panyades qu'estan  a  punt  decasarse, 
es  curiós  de  sentirlos;  tot  son  rialletes 
y  pessiguets  y  mirades  d'aquelles 
que'l  blanch  dels  ulls  sembla  que's 
mengi  tot  lo  negre;  jay,  Senyor!  espe- 
ran  la  felicitat,  la  tenen,  y  no  se'n 
adonan!  Sempre  son  amables,  y'l 
mitx-riure  que  seguidament  se  diri- 
gexen  també  arriba  fins  al  pobre 
porter  quan  li  diuen  alguna  cosa. 
«^Escolti ,  s'avansa  a  preguntar  la 
noya,  qu'es  molt  xich  aqueix  pis 
qu'està  per  llogar?»  Jo,  que  no  hi  hà 
rès  que  m'amansexi  tant  com  una 
persona  que'm  tracti  ab  bondat, 
passo  endevant,  yls  convido  a  vèu- 
rel.  Tinch  observat  ab  aquexa  quit- 
xalla que  s'estiman ,  que  sembla 
que's  burlin  de  la  gent.  Pugem  la 
escala,  per  exemple;  hi  hà  quictut, 
ningú  diu  rès,  per  que,  ab  tants  es- 
glahons,  una  de  dos:  ò's  calla  ò  no's 
pujan;  y  a  lo   millor,   sense  saber 

còm  ,   se  senten   unes  rialletes! 

Si  no  que  un  hom  fa'l  tonto,  per  que 
quan  ells  hi  van  jo  ja'n  torno!  «jAy, 
qu'es  bonich!»  esclama  la  senyoreta 
entrant  al  pis  y  veyent  aquella  estesa 
de  sol  que's  fica  fins  al  corredor. 
«Esperis,  li  contesto,  que  quan  hi 
haurà'ls  testets  en  la  finestra  y  un 
canari  aquí  en  lo  menjador,  ja  po- 
dran sortir  a  passeig  tots  los  vehins 
de  la  casa,  que  vostès  may  estaran 
sols  ni  tristos.»  Y  ella,  del  modo  que 
li  brillan  los  ulls  mirant  al  seu  pro- 
mès, sembla  què  li  vulgui  dir:  jque'n 
deu  ser  de  bon  home  aqueix  porter! 
Jo'm  tombo,  per  que  aquella  alaban- 
sa  que  no's  diu,  però  que  s'enten, 
me  penetra  y'm  commou  tant,  que 
m'haig  d'axugar  les  llàgrimes  que 
m'espurnan  dels  ulls. 

La  seva  mare,  que  per  ser  tan 
crossa  va  molt  pesanta,  encara  es  per 
lo  replà  y  tot  esbufegant  sento  que 
diu:  «Es  massa  amunt,  noya;  axò  es 
un  desterro.»  Mentrestant,  los  joves 
recorren  les  habitacions;  destinan  lo 
quarto  de  la  sogra,  que  per  un  regu- 
lar me  l'atrassan  ala  part  de  derrera, 
distribuhexen  los  mobles,  fan  càlculs, 
ell  ab  lo  bastó  pren  amplaries,  y  l'un 

pany  de  paret  li  resulta  xich  per  la 
llibreria,  en  l'altre  no  més  hi  cap 
una  calaxera;  les  cadires  no  sab  ahont 
ficaries,  lo  sofà  menos,  y,  en  aqueix 
apuro,fa  de  memoriarinventari  dels 
mobles  que  tenen,  guaytanl  al  cielo 
raso  com  si  volgués  enquibir  allí 
dalt  los  que  li  sobran.  La  mare,  ab 
un  cop  d'ull  ja  ha  vist  que  no  hi  ca- 
bia rès  (sense  adonarsen  qu'ella  ja 
era  dins,)  y  fa'l  desmenjat,  tot  ho 
troba  esquifit,  y  al  últim  se  m'encara 
per  preguntarme'l  preu.  Quan  sent 
que's  pagan  deu  duros, se  tomba  d'es- 
quena en  rodó  y  se'n  va  cap  a  la 
porta;  la  -noya's  posa  seria, '1  jove 
baxa'l  cap,  y  trayent  comptes  mira 
aterra,  com  si  hi  tingués  los  quartos 
escampats  per  les  rejoles,  y  a  la  fi, 
me'l  llogan  ò  nó;  però  ja  dich:  m'hi 
encanto  al  sentirlos;  la  joventut  atrau 
y  sembla  qu'encomani  la  ditxa  y 
l'alegria  que'ls  sobrix  en  la  mirada, 
en  la  conversa  y  en  la  vivesa  de  tots 
los  seus  moviments. 


Si  havia  de  parlar  no  més  que  de 
la  meytat  dels  que  venen  per  llogar 

pis,  de  lo  que  diuen  y  de  lo  que  jo 
noto,  no  enllistiríam  pas.  Y  si  fos 
cert  lo  que  aquestos  anants  y  vinents 
diuen  de  la  casa,  tampoch  la  lloga- 
ríam  may.  Axis  que  saben  lo  preu, 
tots  m'esplican  les  tares  que  hi  tro- 
ban.  Los  del  primer  pis  voldrían  lo 
saló  més  gran  ò  un'altra  arcoba  pel 
llit  d'estat ;  l'un  demana  banyera, 
l'altre  safreig  no  més  que  per  ells... 
jo,  que  conech  que  tot  son  passa- 
temps y  brou  de  llengua,'ls  hi  dich: 
«Ja  ho  veuen;  hi  hà  tot  lo  que  van 
posar;  lo  demés  es  fóra  de  casa,  per 
que  al  sostre  mort  l'amo  no  hi  vol  car- 
regaments.»Yaxí'ls  despatxo,  pel  ter- 
me malitar;  poques  rahons  y  de/reníe. 
|Ylo  que'm  tinch  d'axerivir  per 
conèxer  aquells  llogaters  que  més 
s'estiman  comprometres  que  no  pas 
pagar!  Quan  troban  moltes  tatxes  a 
la  habitació  y  la  llogan,  penso:  malu! 
aquests  s'hi  volen  estar  de  franch, 
que  deuen  ser  d'aquells  que,  pagat 
lo  primer  trimestre, 's  pensan  que'ls 
hi  han  venut  la  casa;  y  m'ho  faig 
venir  tan  just  y'ls  embitllo  tal  menti- 
da, que  fins  la  dóna,  que'm  coneix 
de  tants  anys,  també  se  les  empassa 
com  si  fossen  ensucrades.  «Oh,  que 

17 

vostè  me  l'havia  mitx  comprmès,  que 
cesta  que  ballesta,  que  patatim  pa- 
tapam.»  «No  sé  què  li  digui:  ja  està 
llogat  al  notari  de  les  diputeques.» 
«|Pcrò  si  encara  hi  hà'ls  paperots!» 
«Paperets  ò  no  paperets,  hi  son  del 
altre  vespre  que  va  ploure,  y  s'axu- 
gan.»  «^Quan  va  ploure?  si  d'antes 
d'ahir  que  me'l  va  comprometre, 
sempre  ha  fet  sol.»  «A  n'al  seu  carrer, 
si  per  càs,  qu'aquí  de  nit  no  hi  toca.» 
«i  Miri  ab  què  surt,  ara!  Jo'l  que 
li  dich,  que  sempre  ha  estat  serè.» 
«Donques,  aquí  va  fer  un  ruxat;  debía 
ser  un  cap  de  núvol;  y  després,  què's 
neguiteja  ara!  no  me'n  cuydo  jo  d  allí 
dalt:  plou  quan  li  dona  la  gana  y 
ahont  li  vé  be.»  «Què  m'esplicarà 
a  mi!  que's  pensa  que  tinch  llana  al 
clatell?»  «Ja  veurà,  mestressa,  ò  se- 
nyora, segons;  jo  no  m'he  allargat 
tant  de  paraules;  vagi a trobar  lamo, 
y  hèguisseles  ab  ell.»  Com  que  l'amo, 
enviantlhi,  ja  veurà  la  munta  y  li 
donarà'ls  despatxos  ab  tants  modos, 
qu'axís  que's  distregui  ab  les  cor- 
tesies, la  goma  de  la  mampara  li 
tancarà  la  porta  tan  sobtadament 
que's  trobarà  fóra  del  despaig  sense 
sapiguer  per  hont  ha  sortit... 

En  fi,  so  porter,  per  que  no  he 
trobat  altra  cosa  per  guanyarme  les 
caxalades,  y  creguin  que  n'estich 
fins  al  cap  de  munt.  Pera  mi,  no  hi 
hà  festa  assenyalada!  jsempre  d'esta- 
queta?  jiS  hores  cada  dia!  Al  prin- 
cipi que  vaig  venir,  quan  sentia  par- 
lar del  Ponton,  pensava:  jquè  ponton 
ni  que  raves  cremats!  axó  sí  qu'es 
un  ponton  en  terra  firma .  Però  des- 
prés, a  copia  d'anys  m'hi  he  anat 
fent;  y  quan  estich  cansat  de  passe- 
jar per  l'entrada,  me'n  entro  a  seure 
dins  del  confessionari,  y  alli,  a  copia 
de  rumiar  ,  sens'adonarmen  ,  com 
aquell  qui  diu,  hi  tombo  alguna  ba- 
cayneta  qu'ajuda  a  escursar  les  hores. 
Y  vèlshi  aquí  lo  qu'es  una  porteria  y 
lo  porter;  un  criat  de  tothom,  lo  ra- 
gatxo  de  quatre  estadants  y  l'ene- 
mich  de  naxensa  de  totes  les  criades; 
jcom  que  un,  sense  volguer,  veu  cer- 
tes coses!...  està  clar,  los  hi  sab  greu 
per  que's  pensan  qu'un  hom  es  fluix 
de  llavi. 

«Hi  hà  estaments  més  iníelissos 
que'l  teu,»  me  diu  un  company 
d'obrador  qu'ara  està  retirat...  al 
hospici.  «A  tu  no't  falta  aquexa,  que 
es  lo  principal;  tu  no  tens  de  basque- 
jar  per  roba,  qu'es  molt  avens...  tu, 
lloguer  de  casa  no'n  pagas ,  tu...» 
«Jo,  jo!  li  salto  desseguida  sens  de- 
xarli  dir  rès  més;  encara  si  algú't  sent 
podrà  creure  que  puch  dexar  mone- 
da a  la  Seca!  ^Què  vol  dir  que  no'm 
tinch  d'amohinar  per  roba?  ,i  per 
que'm  veus  ab  pessa  llarga?  fa  més 
de  dotz'anys  que  cap  sastre  no  m'ha 
pres  la  numeració  de  l'esquena  ni 
d'enlloch;  y  desde  llavors  ja  no  sé  si 
so  dret  ò  esguerrat,  per  que  tot  lo 
que'm  donan  m'ho  engipono.  A  ve- 
gades penso:  si't  poguessis  veure  les 
butxaques  del  derreraestich  cert  que 
tot  lo  dia'l  passarías  arrambat  a  la  pa- 
ret com  aquell  qui  juga  a  amagar  es- 
quenes. Té,  aqueix  paltó  era  de  don 
Fernando;  vés  si  nes  de  gros,  que 
si's  fiqués  dins  de  la  garita,  quan  vol- 
dria exirne  sortirían  plegats  ell  y  les 

vidrieres.  Donses  la  dòna'm  va  dir: 
Pere,  te  va  pintat;  deu  ser  per  l'istil 
de  les  pintures  qu'ella  fa  ab  una  es- 
combreta de  dos,  un  cossi  de  cals  y 
un  quarto  de  terra  groga;  si  vols, 
tallaré'ls  faldons  y  semblarà  una 
americana  d'aquestes  qu'ara's  por- 
tan...  Fuig  d'aquí,  ximple,  li  vaig 
respondre;'l  portaré  tal  com  s'escau: 
^no  veus  que  sempre 's  conexería 
qu'ha  sigut  un  paltó  qu'ha  tornat 
a  menos?  Y  mira,  del  hort  a  l'olla: 
tal  com  lo  va  fer  lo  sastre  Llausàs,  jo 
m'hi  encabexo;  no  hi  puch  perdre 
rès:  aquí  dins  sempre  hi  hà  més  es- 
barjo qu'a  la  llotgeta  del  empleyu. 
jSi  té  unes  mànigues  que  semblan 
unscalsots  de  moro!  té:  pròbadedo- 
narme  un  pessich,  jca,  has  de  trobar 
lo  bras!  lo  tincha  la  part  del  derrera. 
Si'm  cordo,  (però  no  puch,  me  sem- 
bla que  vaig  bolcat  y  no  goso  a  seure 
per  que  no  sé  ahont  cau  la  giragonsa 
de  les  cames,)  si'm  cordo,  donchs, 
ni's  veuen  los  peus:  repara,  lo  mateix 
que  si  caminés  ab  poilera.  Y  donchs? 
que  no  es  una  vergonya  qu'un  home 
de  be,  haja  d'anar  sempre  com  un 
carnestoltes  y  que  no  pugui  tenir  lo 
logro  de  ferse  ni  una  prenda;  que  si 

una  vegada  al  any  vol  posarse  un 
drap  a  sobre,  siga  al  menos  fet  segons 
regla  y  mida  del  indivíduu?  Ja  ho 
pots  dir  que  tinch  rahó.  <jQuí  té  hu- 
mor danar  a  donar  una  volta  ab 
aquesta  disfressa?  ,íQue  vols  que  m'a- 
pedreguin? jVatua'l  món!  <íque  no 
es  prou  delicte  l'esser  pobre,  qu'en- 
cara  un  se  tingui  de  veure  avergo- 
nyit pels  matexos  pobres,  per  que 
ha  trobat  una  bona  ànima  que  no  ha 
volgut  que  patis  fret?  ^Y  donchs? 
Si  no  m'haguessen  arruïnat  l'ofici, 
jo  aniria  com  cal  y  al  meu  gust; 
ara,  gràcies  qu'en  lo  món  hi  haja 
richs  que's  recordin  del  que  ho  ha 
de  menester.» 


Abans,  prou  tenia  afició  a  llegir  los 
diaris,  per  veure  si  ab  un  pronuncia- 
ment tornavan  lesxarreteres  al  exèr- 
cit. jPeró,  ca!  les  bullangues  serve- 
xen  per  altra  cosa  avuy  al  dia;  si  jo 
hagués  tingut  influjo  allí  dalt,  a  Ma- 
drid... però's  coneix  que  hi  hà  qui 
punxa:  ara  ja  m'han  arruinat  a  mi; 
demà  arruïnaran  un  altre  ofici;  no'n 

volen  de  treballadors;  volen  no  més 
que  ganduls,  y  axis  ningú'ls  destor- 
ba. jVès  quina  carrera  he  fet  jo!  ara, 
al  peu  d'una  porta; demà,  tancat  ala 
Casa  de  Caritat. 


AFLIGIMENT 


i8 


Som  dos  vellets,  la  dóna  y  jo,  y  no 
vos  podré  entretenir  ab  cap  historia 
d'aquelles  que  l'amor  de  la  jovenesa 
hi  fa'l  més  important  paper.  ^Què 
voleu  que  us  conti  un  jayo,  sinó 
les  amargors  qu'en  lo  món  ha  passat? 
y  <iquè  podré  dirvos  de  la  Tereseta, 
la  meva  dóna,  sinó  la  trista  relació, 
plena  de  llàgrimes,  d'una  vida  que, 
com  la  meva,  camina  a  ses  derreríes? 

Parlem,  donchs,  del  nostre  fill;  y 
en  sa  dissort  y  malhauransa  veureu 
recullides  y  ajuntades  totes  les  penes 
qu'entristexen  aquest  camí ,  tan 
Uarch  per  ésser  lo  derrer,  que  separa 
nostra  vida  passadissa  d'aquella  altra 
més  duradera. 

Totes  les  alegries  passades,  totes 
les  nostres  ditxoses  recordanses, 
avuy  nos  semblan  com  si  s'hagues- 
sin tornat  penes  que  s'afegexen  a  les 
que  ja  tenim. 

jSi'ns  haguesseu  vist  quan  nos 
casarem!  La  Tereseta  era  la  minyo- 
na més  escayenta  y  hermosa  d'a- 
quests voltants;  de  mi,  no  us  ne 
puch  parlar,  per  que  no  fora  decorós 
ferme  alabanses;  tant  se  val!  jo'm 
vaig  enamorar  d'ella  per  son  cor  y 
sa  guapesa,  y  ella  s'enamoraria  de 
mi  per  alguna  bona  prenda  del  geni 
ò  de  la  persona... 

jQue  felissos  fórem!  jqu'alegre'ns 
parexía  llavors  nostre  casal!  Sembla- 
va un  trosset  de  paradís  que  Deu  a 
gratcient  nos  l'hagués  dexat  a  la  ter- 
ra per  que  hi  goséssim  la  pau  y'l 
ben  estar.  Ara,  essent  el  mateix,  el 
trobem  plè  de  soletat.  Encara  les 
gallines  corren  pel  barri,  y  cercant 
grà,  esgratinyan  la  terra  ab  lo  bech; 
els  cunills  també  entran  y  surten  de 
ses  llodrigueres  caminant  a  saltirons 
y,  arronsantse  vora  d'un  tronxo,  l'a- 
priman  ab  la  bellugadissa  de  ses 
mossadetes.  Sota  la  matexa  parra  hi 
hà'l  safreig,  y  encara's  sent  caure- 

hi  nit  y  dia  ab  igual  soroll  l'aygua 
de  la  mina.  En  la  paret  de  la  faixa- 
da, qu'a  la  tardor  la  cobrim  ab  ras- 
tres de  panolles,  hi  hà'l  rellotge  de 
sol,  y  en  les  finestres  s'hi  veuen  els 
matexos  testos  emblanquinats  en  els 
que  la  Tereseta  hi  té  ses  clavellines 
y  aufàbregues.  Desde  casa  veyem  els 
nostres  camps:  lo  blat  de  moro  s'alsa 
ufanós  ab  ses  canyes  y  ab  ses  fulles 
escalonades  que  s'ajauen  com  des- 
mays,  y  vora  del  cim,  embolicada, 
l'espiga  plena  de  grans  tendres.  A 
un  cantó,  l'hort  ab  ses  capsades  de 
verdura  y  rengleres  d'esblaymades 
bledes,  cols  gitanes  y  de  broto.  Les 
carabasseres  escampan  ran  de  terra 
ses  fulles  grosses  y  rodones;  les  mon- 
getes s'enfilan  per  les  canyes  voltant- 
les  de  verdor:  tot  com  abans  es  ale- 
gre y  tot  se  renova  ò  cambía  sovint; 
lo  camp,  de  rostoll  al  estiu,  verdeja 
pel  Janer;  la  figuera  que'l  fret  des- 
pulla, després  trau  nova  brotada  y 
s'engalana  de  fullam;  els  aucells  que 
al  hivern  marxan,  pel  bon  temps 
tornan  ab  sos  cants  y  ses  alegries; 
quan  la  flor  cau,  naix  la  grana,  y 
dels  brotons  ne  surten  nous  sar- 
ments... Sols  per  nosaltres  es  fugida 

la  bella  primavera;  mort  lo  plansó, 
som  com  arbres  malaltissos,  assecats 
d'arrels  y  cremats  pel  sol. 


Tinguérem  un  noy  que  fou  lo 
nostre  goig  y  encís;  molts  cops  sa 
mare,  al  afalagarlo,  els  ulls  se  li  ha- 
vían  omplert  de  llàgrimes;  no  sé  si 
s'enternía  trobantse  massa  ditxosa, 
ò  si,  al  veure  al  seu  fill  tan  hermós,  la 
feya  plorar  la  temensa  de  poguer 
pèrdrel.  A  mi  també'm  tenia'l  cor 
robat. 

A  casa  nostra  tot  anava  al  aument; 
les  bones  anyades  nos  omplían  els 
cups  de  most  y  les  sitges  de  blat.  La 
salut  no'ns  mancava,  y  bons  y  ale- 
gres y  ab  abundor  de  bens,  ^quí  podia 
ésser  més  felís  que  nosaltres  y  de 
què  podíam  sentir  enveja?  Lo  Peret 
anava  crexent;  totes  les  nostres  con- 
verses, tots  els  càlculs  nostres,  a  ell 
se  referían;  |lo  fillet!  nos  dava  la  feli- 
citat y  nosaltres  voliam  retornarli 
ben  aumentada. 

Les  llargues  vetllades  de  la  tardor 
les  passavam  tots  els  de  casa  sentals 

a  vora  de  la  llar:  els  mossos  y  jo 
conversavam  entretenintnos  esclofo- 
Ilant  llegums;  la  Tereseta,  ab  lo  noy 
a  la  falda/lfeya  dormir  tot  cantant  y 
gronxantse  en  la  cadira;  lo  noyet  con- 
templava les  flamarades  de  la  llenya 
com  pujavan  fregant  y  escampantse 
al  entorn  del  tupí;  tancava'ls  ulls, 
y's  quedava  adormit  escoltant  les 
cansons  de  la  seva  mare. 

EU  nos  feya  estimar  a  tothom, 
per  que  tothom  nos  l'estimava;  tots 
els  qu'entervenían  a  casa,  mesaders, 
vaylet,  compradors  de  vi,  tots  dalían 
per  ell;  jsi  n'hi  havían  fet  de  petons 
en  aquelles  galtes  roges  com  dues 
pomes  roquetes!  tothom  al  venir  a 
casa  me'l  demanava  per  ferli  festes  ò 
darli  lleminadures,  y  ningú  se'n  sa- 
bia anar  sense  tornarlo  a  agassajar. 
iLo  fill  del  meu  cor!  era  tan  axerit 
que's  guanyava  totes  les  voluntats. 
Ja  venia  ab  mi  per  tot  arreu;  sem- 
blava un  homenet  ab  son  trajo  de 
vellut,  les  espardenyetes  sobre  la 
mitja  blava,  la  barretina  vermella  de 
la  que  se  li  escapavan  pels  costats 
els  seus  cabells  rossos  y  caragoladis- 
sos,  y  una  vareta  de  frexa  a  la  mà. 
Venia  al  meu  costat,  y  corrent  per  la 

carretera,  empaytava  les  sargantanes 
que  fugían  pels  marges,  ò  ficava'l 
bastó  en  els  caus  quan  alguna  se  li 
escorria  pel  pedregàm. 


Prop  de  casa,  com  a  la  distancia 
de  dos  trets  d'escopeta,  hi  havia  la 
masia  d'en  Roquer;  els  masovers  que 
menavan  totes  les  ferres  vivían  allí 
mateix,  y  com  a  vehins,  nos  con- 
frontavam  ab  molt  Ileal  amistat.  Te- 
nían  una  noya  qu'era  la  companyera 
del  nostre  hereuet.  Quan  lo  noy  ens 
fugia,  ja  sabiam  qu'era  per  anar  a 
casaen  Roquera  jugar  ab  la  Mariona. 

Un  dia  que  jo  tornava  del  camp, 
vaig  trobar  a  les  dues  mares  mitx 
ploroses,  no  sapiguent  hont  s'havían 
ficat  les  seves  criatures.  Tota  la  tar- 
de  qu'eran  lòra,  y  cap  al  tart,  no  ve- 
yentles,  havian  tingut  lo  mateix  pen- 
sament: luna  envià  a  casa  l'altra  a 
cercar  lo  seu  fill;  cap  sapigué  hont 
eran.  Tots  nos  posarem  a  buscarlos; 
los  mossos,  baxant  a  la  carretera;  la 
Teresa,  tementse  lo  pitjor,  se'n  anà 
ab  la  de  ca'l  Roquer  cap  a  la  mina; 

jo,  després  d'haver  vollat  inútilment 
y  al  passar  per  una  tanca  plena  d'ars 
y  esbarzers,  me  semblà  sentir  la  veu 
de  la  Mariona:  vaig  abocarme  per 
guaytar  per  entremitx  de  les  bran- 
ques, y  vegi  a  l'altra  part  de  les  bar- 
disses al  Peret  posat  cama  assí  cama 
allà  sobre'is  marges  de  la  regadora 
que  venia  de  la  mina,  trayent  la  mà 
que  li  regalava  aygua  y  acostantlaals 
llavis  de  la  Mariona;  aquesta,  a  la 
vora  del  reguerot,  s'estava  ab  lo  cap 
acotat  xarrupant  la  poca  aygua  qu'a- 
quell  li  recullía.  Semblavan  dues  fi- 
gureies  d'estampa:  jo  veya'ls  seus 
rostres  emmirallats  dins  de  l'aygua; 
lo  sol  que  ja  era  baix,  els  tocava  de 
travers  donàntloshi  un  color  ro- 
gencb.  M'entretinch  ab  aquestes 
coses  per  que  quan  me  venen  a  la 
memòria  sembla  que'l  temps  s'en- 
derrerexi  y  qu'encara  haig  de  tenir 
lo  meu  fillet  per  alguns  anys.  Son 
recorts  que'm  donan  tristesa,  mes 
també  hi  trobo  consol.  Si  no'ns  re- 
cordéssim del  nostre  fill,  ^còm  ho 
faríam?  la  nostra  soletat  encara  fora 
més  deserta:  quan  l'oblidarem,  serà 
que  Deu  ens  cridarà  a  sa  mare  y  a 
mi  per  tornàrnosel. 

19 

Lo  Peret  ja  era  gran;  el  senyor 
Vicari  sempre  m'aconsellava  que'l 
fes  estudiar.  EH  li  havia  comensal  a 
ensenyar  lo  llatí,  y  semprem  deya 
que  l'enviés  a  ciutat  per  continuar 
els  seus  estudis.  «^Què  farem?»  deya 
jo  a  la  Tereseta  recantme  que  s'a- 
partés del  costat  nostre,  y  al  mateix 
temps  volguent  que'l  noy  no  fos 
un  ignorant.  «No'n  tenim  d'altre, 
continuava  dient  al  veure  qu'ella 
no  sabia  què  respondrem;  y  ab  lo 
que  tenim,  no  cal  pas  que  treballi, 
ni  que  siga  pagès.  Podem  enviarlo  a 
ciutat,  y  cada  estiu  vindrà  a  passarlo 
a  casa;  y  després,  si  ell  vol  apendre, 
^què'n  farem  dellevarli  aquestgust?» 
La  Tereseta  ni  sabia  dir  que  sí,  ni 
gosava  dirme  que  nó.  Jo  sortia  del 
pas  allargant  la  resolució  per  un  al- 
tre dia,  y  «mentrestant,  deya  jo, 
qu'estudii  ab  lo  senyor  Vicari.» 

La  Mariona  tenia  quinzanys;  ja 
era  una  noya  que  comensava  a  fer 
goig;  els  minyons  del  poble  obrian 
l'ull  y  venían  a  entabanar  a  sa  mare 

per  que  la  dexés  anar  a  ballar  al  sa- 
rau qu'algunes  festes  hi  havia  a  la 
sala.  Lo  meu  Peret  casibé  tenia  la 
matexa  edat.  Els  jòchs  de  l'infantesa 
ja  feya  molt  temps  que  s'havian  aca- 
bat per  l'un  y  per  l'altre.  Jo  observa- 
va que  cada  cop  que  la  Mariona 
anava  a  ballar,  lo  noy  no  volia  acom- 
panyaria al  poble  y's  quedava  mitx 
tristot  sense  sapiguer  còm  passar  la 
tarde.  Els  demés  dies  no  notava  rès 
d'axò;  la  Mariona  venia  a  casa;  lo 
noy  tornava  de  la  rectoria,  y  sense 
sapiguer  còm,  la  conversa  que  s'ha- 
via comensat  entre  tots  nosaltres 
sempre  l'acabavan  ells  dos  sols. 

Un  dia  va  venir  el  Vicari  y'ns  di- 
gué a  la  Tereseta  y  a  mi:  «Vaja,  a 
cap  som:  lo  Peret  cal  que  se'n  vaja, 
qu'assi  no  hi  aprèn  rés.»  «^Y, 
donchs,  que  no  fa  bondat?»  li  vaig 
dir  jo  sorprès.  «No  sigueu  bajanot, 
vosaltres  no  us  adoneu  de  les  coses 
fins  que  ja  no  tenen  remey.»  «^Què 
vol  dir?»  li  vaig  preguntar  tot  alar- 
mat. «No  us  exalteu;  lo  que  hi  hà, 
que'l  vostre  noy  aquí  se'ns  esgarria- 
ria abans  d'hora  per  un  camí  molt 
perillós.  ^Que  no  haveu  reparat  vos 
ò  la  Tereseta,  que  d'ensà  que  la  Ma- 

riona  de  ca'l  Roquer  va  a  ballar,  lo 
vostre  noy  té  un  neguit  que'l  fa  es- 
tar malhumorat  sens  qu'ell  potser 
sàpigal  per  què?»  «Ja  m'havia  ata- 
layat  qu'algunes  vegades  se  quedava 
tot  motxo:  però,  ^qui  vol  que's  vaja  a 
pensar  rès,  si  encara  es  una  criatu- 
ra?» «Ja  que  poch  ò  molt  haveu  co- 
negut alguna  cosa,  estalviem  parau- 
les: ja  sabeu  lo  que  us  toca.» 

Y  desd'aquell  dia  quedà  resolt 
que'l  noy  aniria  a  Barcelona.  Ell  es- 
tava content;  nosaltres  ens  aconhor- 
tavam  reflexionant  que'l  sacrifici 
que  feyam  apartantlo  del  costat  nos- 
tre era  pel  seu  be.  Mes,  desde  lla- 
vors vàrem  sapiguer  què  cosa  es  es- 
timar y  anyorar;  jo  no  sé  si'ls  ena- 
morats parlan  ells  ab  ells  ab  tanta 
afíció  com  la  Tereseta  y  jo  quan 
parlavam  del  nostre  fill.  Les  cartes 
que'ns  enviava  venían  a  ésser  lo  nos- 
tre llibre  d'oracions.  Cada  vespre 
les  llegia  a  la  meva  dóna;  després 
deyam  lo  rosari,  y  en  acabat,  els 
mossos  y  les  minyones  prenian  els 
llums  per  anarsen  al  llit;  nosaltres 
quedavan  sols,  resant  més  ab  lo  pen- 
sament qu'ab  els  llavis,  pregant  pel 
fill;  al  dematí,  axis  que'ns  desperta- 

vam,  en  aquella  primera  salutació 
que  s'envia  a  Deu,  tornavam  a  pre- 
garli  per  l'únich  amor  nostre. 

Axis  que  venial  bon  temps, 
quan  lo  sol  s'està  més  hores  en  lo 
cel  y'ls  arbres  s'omplen  de  fulles,  de 
pàmpols  els  sarments,  y  la  neu  fo- 
nentse  baxa  en  alegroys  xaragalls 
desde'ls  turons  fins  a  la  plana,  quan 
els  prats  trauen  ses  flors  blanques 
y  morades,  y  les  roselles  se  gronxan 
entremitx  de  les  espigues,  y's  veuen 
més  aucells  volar  per  l'espay,  y  dels 
boscos  y  les  vernedes  ne  surten  tan- 
tes olors  y  tan  regalades,  llavors 
arribava'l  nostre  fill. 

Cad'any  venia  més  fet,  més  plè  de 
jovenesa,  y  cad'any  nos  semblava 
més  gallart.  Nosaltres  nos  lo  con- 
templavan  enorgullits,  ab  son  trajo 
de  menestral  que  li  esqueya  millor 
que'l  de  pagès;  mes  ell  no  tenia  va- 
nitat, y  en  tot  l'estiu,  quel  passava  a 
la  masia,  no  portava  altre  vestit  que'l 
qu'es  de  costum  en  lo  terreno  nostre. 


jAb  quina  alegria'l  veya  la  Mario- 
na,  y  si  n'hi  passavan  d'hores   tots 

dos  a  l'era  enrahonant!  Los  diumen- 
ges ella  no  anava  a  ballades  y  no  més 
s'engalanava  per  quedarse  ab  lo  meu 
fill  al  llindar  de  la  porta  de  casa 
seva  dientse'ls  seus  secrets.  Nosal- 
tres ni'ls  seus  pares  trobavam  rès 
què  dir  en  que  s'estimessin,  y  fins 
havíam  progectat  quemésendevant, 
quan  lo  noy  acabaria  la  carrera,  ja 
no  tornaria  a  Barcelona  y'ls  prome- 
teríam.  Axis,  ab  tan  bells  progectes, 
passaren  un  parell  d'anys  sense  suc- 
cehir  rès  qu'explicarse  merexi. 


Mes  la  Mariona  potser  no  satala- 
yava  tant  del  Peret,  y  quan  s'esqueya 
haverhi  saraus  al  poble,  no  mancava 
d'anarhi  y  ballar  ab  lo  qui  més  li 
agradava.  Un  cop  jo  li  vaig  dir: — Ma- 
riona, m'apar  que  no  es  de  lley  lo 
que  tu  fas. 

—  <jPer  què  m'ho  dieu? 

—  Per  que  si  tens  voluntat  al  Pe- 
ret nostre,  no  pots  pàs  fer  l'agradosa 
ab  los  demés  fadrins:  ^per  què  vas  a 
ballar? 

—  Jo'm  penso  que  no  li  faig  cap 
tort. 

—  Tu  t'ho  pensas,  per  que  no  tens 
prou  reflexió. 

—  ^Quín  mal  hi  hà? 

—  Qu'ell  t'estima  prou,  y  li  dol- 
drà, jo  ho  sé  be,  qu'altres  te  vinguin 
a  xiular  les  orelles. 

—  jNi  me'ls  escolto!... 

—  No  hi  fa  rès,  noya,  creu:  no  hi 
tornis  a  sarau...  — 

No'n  poguí  traure  rès;  l'afició  al 
ball  la  tenia  dominada,  y  encara  que 
jo  may  mésli  torni  a  fer  cap  reflexió, 
lo  meu  fill  ho  va  sapiguer  y  li  va  fer 
dir  que  si  no  dexava  d'anar  a  sarau 
que  no  pensés  més  ab  ell. 

Les  coses  seguiren  com  abans:  lo 
ball  portà  noves  conexenses ,  més 
fermes  amistats,  altre  enamorament, 
y  al  últim  un  prometatge. 


Semblava  un  dia  de  festa  major; 
a  ca'l  Roquer  hi  havia  molt  trasbals; 
per  devant  decasa  veyam  passar  gran 
colla  de  convidats  ab  los  gambetos 
blaus  y  les  convidades  ab  mantelli- 
nes blanques ,  qu'anavan  tots  a  la 
masíavehina.  Les  campanes  de  Figle- 

sia  comensavan  a  repicarà  festa.  Da- 
vant de  la  porta  de  ca'J  Roquer  hi 
havia  un  matxo  molt  enflocat,  ab 
los  guarniments  plens  de  passama- 
neria vermella ,  y'l  silló  de  vellut 
carmesí;  més  enllà'n  carregavan  un 
altre  que  també  duya'ls  arreus  molt 
primorosos  carregats  de  cascabells  y 
picarols  y  borletes  d'estam  vermell. 
Al  un  costat  de  bast  ja  hi  tenia 
amarrada  una  caxa  de  noguera  es- 
culturada,  en  la  que  hi  havia  les  ro- 
bes de  la  núvia,  y'ls  mossos,  posada 
l'espatlla  a  un'altra,  Taxecavan  de 
terra  per  lligaria  a  l'altra  banda. 

— Lligueu  be; — els  hi  cridavan  los 
convidats,  que  la  núvia  us  farà  bona 
cara. 

—  Be  anirà  nostramo,  que  ja  no 
més  nos  mancan  les  garroteres  per 
que  la  feyna  surti  com  cal.  —  Y  en 
aquell  moment  una  minyona  de  la 
casa  entregava  als  mossos  un  parell 
de  gallines  molt  maques  en  pach  de 
haver  lligat  les  arques,  com  d'estil 
sempre  s'ha  fet. 

Tan  bon  punt  lo  matxo  estigué 
carregat,  sortí  la  Mariona,  enjoyada 
com  una  reyna;  la  mantellina  era 
de  blondes  blanques  y  satí;  lo  vestit 

de  tapisseria;  en  les  orelles  hi  duya 
unes  arracades  d'or  que  les  esmerag- 
des  y  diamants  hi  estavan  atapahits 
com  los  grans  en  una  panolla;  sobre 
les  mitenes  de  torsal  de  seda  hi  por- 
tava riques  tombaguesque  brillavarï 
com  estels.  Cavalcà  ab  molta  lleuge- 
resa, ensenyant  lo  peu  calsat  ab  mitja 
de  seda  y  sabata  baxa;  la  comitiva 
se  posà  en  marxa,  dirigintse  vers  a 
l'iglesia;  los  seguidors  anavan  pel 
voltant  de  la  núvia  fent  gala  ab  les 
escopetes;  la  Mariona  desd'allí  dalt 
saludava  a  les  conegudes  que's  para- 
van  per  vèurela  passar;  derrera  d'ella 
venían  lo  nuvi ,  la  parentela  y  les 
convidades,  totes  ab  vestits  de  seda 
negra  y  mantellines  blanques.  Tot 
era  alegria  y  bullici;  a  l'iglesia  espe- 
ravan  los  nuvis  repicant  les  campa- 
nes ab  més  dalit;  al  entrar  al  poble, 
les  escopetades  se  seguían  sens  in- 
terrupció; tothom  aclamava  ab  ses 
admiracions  a  la  núvia;  al  derrera  de 
tots,  venían  los  matxos  portant  les 
caxes  de  les  robes,  repicant  les  cam- 
panetes y  cascabells  de  qu'estavan 
guarnits  los  seus  arreus.  Los  mossos 
feyan  gatzara;  la  canalleta  del  poble 
corria  per  entremitx  de  la  gent,  fent 

bulla  y  saltirons  y  llensant  les  cat- 
xutxes  al  ayre...  Jo,  desde  casa,  con- 
templava ab  ulls  entristits  tant  goig 
y  tanta  festa.  jAy!  aquella  alegria 
nos  la  prenian  a  nosaltres:  aquella 
felicitat  la  robavan  al  nostre  fíll! 


Quan  la  comitiva  tornava  de  ca- 
sament, lo  Peret  arribava  al  poble: 
se  retirà  a  un  costat  per  fer  pas  a 
l'alegra  colla  dels  seguidors,  contem- 
plà la  llarga  filera  de  convidats  que 
omplían  lo  caminal,  ysos  ulls  se  tro- 
baren ab  los  de  la  núvia  qui,  mun- 
tada dalt  del  matxo,  somreya  d'orgull 
y  de  ventura.  Al  veure  al  noy,  los 
colors  de  sa  cara  s'apagaren  tot  d'una; 
sos  ulls  s'abaxaren  avergonyits;  y'l 
mitxriure  se  li  esborrà  dels  llavis,  no 
gosant  ni  mirar  al  qu'havía  sigut 
son  company  d'infantesa  y  quedebia 
ser  lo  seu  marit. 

Desde  aquella  hora,  ja  no  vaig 
veure  més  l'alegria  en  lo  semblant 
del  meu  fill;  aquell  any  no  va  vol- 
guer  quedarse  a  casa  nostra,  per 
que  deya  a  sa  mare  que  tot  l'entris- 

tia  y  li  donava  congoxa,  y  tot  li  re- 
cordava a  la  Marió. 

Tornà  prompte  a  la  ciutat,  y  allí, 
encaparrantse  en  sos  estudis,  procu- 
rava oblidar  aquells  amors  de  tota  la 
seva  vida;  nos  escrivia  sovint  per 
aconhortarnos  de  sa  ausencia,  y  allí 
guanyava  cada  dia  en  consideració 
y  respecte  lo  que  havia  perdut  assí 
en  tendresa  y  ilusions.  Ja  era  advo- 
cat, y  ja  tenia  anomenada;  nosaltres 
perdíam,  a  mesura  que  sa  fama  cre- 
xía,  la  dolsa  esperansa  de  tíndrel  al 
costat  nostre.  Ell  prou  ens  estimava, 
mes  les  noves  habituts,  los  desen- 
ganys soferts,  allunyaren  cada  dia 
més  aquell  desitx  de  sa  mare  y  meu. 

Axis  van  passar  alguns  anys  que, 
pensant  sempre  en  ell ,  cuytaren 
molt.  Un  dia  vàrem  rebre  una  carta 
de  Barcelona,  que'l  meu  fill  malalt 
m'escrivia,  dientme  que'm  posés  en 
camí  desseguida.  Lo  noy  estava  ma- 
lalt d'una  lley  de  malura  que  feya 
molta  mortandat  a  Barcelona. 

Encara  no'm  va  veure,  m'allargà 
les  mans  que  la  febre  abrusava;  me 
mirà  ab  tristesa;'ls  ulls  se  li  ompliren 
de  llàgrimes,  y  ab  veu  desmayada'm 
va  dir:  «Pare,  si'n  surto,  us  prome- 

to  venir  a  viure  ab  vos  y  la  mare  a 
la  masia!  |Pobret  fill!  no  va  poguer 
complir  sa  derrera  voluntat,  com 
tampoch  Deu  volgué  que  satisfés  la 
primera  qu'havía  tingut.  Y  va  morir 
als  meus  brassos,  exaltat  per  la  febre 
y  mormolant  estranyeses  y  cridant- 
nos  a  mi  y  a  la  seva  mare!... 

Alguns  amichs  que  no'l  desampa- 
raren  ni  en  mort  ni  en  vida,  foren  los 
únichs  consols  que  vaig  trobar  en 
ma  desgracia.  Ells  l'acompanyaren 
al  cementiri  y  no'l  van  dexar  fins 
que'l  seu  còs  quedà  tapiat  dintre 
d'un  ninxo.  jBons  amichs,  que  tant 
ho  foren  del  nostre  fill!  may  més  los 
he  tornat  a  veure,  però  may  més 
los  he  oblidat,  y  per  molt  que  ma 
vida  s'allargui  no  s'acabarà  l'agrahi- 
ment,  y  no  dexaré  de  pregar  a  Deu 
que'ls  recompensi  y  protegexi.  Deu 
ja  m'haurà  escoltat,  y  deuen  ésser 
sortososper  que  foren  bons  y  carita- 
tius. 


Cada  tarde,  axis  al  hivern  com  al 
estiu,  me'n  vaig  dalt  d'un  pujol 
desde  hont  se  veu  la  carretera  que 

conduheixa  Barcelona;  assentat  allí, 
miro  als  meus  peus  lo  fossar  del 
poble  ab  les  creus  escampades  sobre 
munts  de  terra  plens  d'herbàm,  sos 
xipressos  solitaris,  y,  al  costat,  l'igle- 
sia  ab  son  campanar  rònech  y  vell, 
ab  son  ull  obert  sempre,  com  si  guay- 
tés  les  sepultures  que  l'han  fet  geme- 
gar de  tristesa  cada  volta  que  les  ha 
vist  obrir.  Allí  se'm  passan  les  hores 
en  dolsa  contemplació;  mos  ulls  se 
giran  vers  la  ciutat  que  guarda  les 
despulles  del  meu  fill,  y  mon  pensa- 
ment va  a  ferli  companyia.  Després, 
lo  sol  s'abaxa  y  enclou  entre  les 
montanyes  sa  corona  de  llums,  sobre- 
xint  llurs  resplandors  per  les  serres 
y  les  costes.  Lo  vent  somou  les  fulles, 
y  ajau  los  blats  que,  al  aplanarse'ls 
uns  sobre  dels  altres,  apar  que  cam- 
bíin  lo  color.  Los  arbres  perden  sa 
ombra,  los  aucells  se'n  van  a  joch, 
la  fosca  s'exten  a  la  quieta,  lo  cel  es- 
blayma  sa  hermosura ,  y  tot  calla, 
tot  reposa,  y'l  silenci  ho  entristeix 
tot. 

Lo  fret  me  trau  de  mes  contem- 
placions; miro  al  lluny,  despedintme 
d'aquell  recort;  me'n  torno  a  casa, 
y  la  Tereseta  sempre  m'espera  en  lo 

llindar.  Nostra  bona  nit  se  cambía 
ab  trístíssima  mirada;  y  dels  seus  ulls 
y  dels  meus  cauen  dues  llàgrimes 
quenviem  al  nostre  fili. 

38  Mars  1878. 


LA  ESCLAVA  D'ALI-BABAU 

ORIENTAL 


Som  en  terra  de  moros,  terra  cà- 
lida, ardenta,  terra  que  sembla  que'l 
sol  l'haja  presa  de  cap  d'esquila,  se- 
gons envia  en  ella  sos  raigs  ardents. 
L'arena  s'hi  calzina,  y'ls  homes  s'hi 
torran;  de  modo  que  les  castenyeres, 
si  n'hi  hagués,  no  més  tindrían 
qu'heure'ls  fruyts  y  cridar  «calentes 
y  grosses». 

Cap  moro  en  aquelles  terres  es 
capàs  de  gastar  dos  quartos  per  anar 
a  veure  un  lleó;  allí  s'hi  crían;  y  al 
costat  (es  dir,  un  poquet  lluny)  d'a- 
queix noble  y  arrogant  animal,  que 
es  lo  rey  del  bestiar,  hi  naix  també 
el  mico,  el  pallasso  dels  animals.  En 
sos  immensos  boscos  hi  fan  estada 

les  panteres  y'ls  tigres;  y  allí  també 
la  graciosa  palmera,  ab  sos  elegants 
desmays,  creix  lleugera  y  esbelta, 
cautivant  ab  la  elegància  de  son 
brandejador  plomero  vert,  y  ab  la 
pròdiga  abundància  dels  seus  mclo- 
sos  dàtils.  Finalment,  y  per  arrodo- 
nir la  descripció  d'aqueix  país:  es  la 
terra  de  les  sangoneres. 

Els  homes  son  valents  y  temeraris; 
les  grans  passions  y  les  grans  barbà- 
ries hi  tenen  son  bressol.  Un  moro 
gelós  es  terrible;  ses  venjanses  por- 
tan  cataclisme  y  rius  de  sanch.  El 
brau  lleó  es  manso  com  un  gosset 
d'aygues,  si'l  volen  comparar  ab  un 
moro  engelosit. 

Allí  hi  hà  home  que  si  convé  ani- 
rà sense  camisa,  y  nos  planyerà  un 
llensol  per  embolicarse'l  cap.  Y  en 
comptes  de  Ba^ars  de  prendas  he- 
chas,  n'hi  hà  de  dones  casadores;  y 
axis  com  nosaltres  nos  podem  estal- 
viar qu'un  sastre'ns  amidexi,  allí  per 
altre  estil  els  homes  no  tenen  que 
fer  l'aprenentatge  de  marits,  per  que 
ja's  troban  les  mullers  a  punt. 

Alí-Babau  es  un  moro  poderós, 
respectat  dels  seus  vehins  y  temut 
de  sos  esclaus  y  odalisques...  Es  un 
moro  petit  y  groxut,  ab  tanta  ampla- 
ria  com  llargada;  podria  comparàr- 
sel  ab  un  truch,  ò  dirse  d'ell,  com 
d'un  cèrcol,  que  totes  ses  distancies 
son  equidistants  del  seu  centre.  Ses 
galtes  plenes,  que  la  salut  pinta 
ab  colors  forts,  donan  enveja  al 
mangre.  jOh  capritxosa  naturalesa, 
que  d'estranyeses  crías  en  tos  ratos 
de  mal  humor!  jOh  humanitat  ver- 
sàtil! AlaXina,  aquest  home  haguera 
sigut  guapo  y  hauria  inspirat  amo- 
roses y  vehementes  passions,  quan 
en  sa  terra,  per  estrany,  era  anome- 
nat, en  lo  pintoresch  llenguatge  àra- 
be,  «lo  magatzem  del  greix». 

Alí-Babau  no  està  tranquil;  fa 
dies  que  sospita  una  trayció,  y  un 
rosech  li  ennegreix  la  sanch.  Es 
qu'entre  ses  odalisques  n'hi  hà  una 
de  tan  maca,  tan  gentil  y  gala- 
na, qu'eil  la  recata  y  la  cela  com  son 
més  rich  tresor,  y  aquesta  precisa- 

ment  es  la  que  tem  qu'algun  moro 
li  fassi  l'aleta. 

Zaida  s'està  sentada  vora  l'ajimez. 
Es  una  móra  tan  bonica,  qu'encisa 
d'amors  al  vèurela.  Sos  cabells  ne- 
gres y  ondosos,  armonisan  ab  l'òval 
y  moreno  rostre;  sos  ulls  resplando- 
rosos  y  brillants,  fan  la  rata  pinyada 
encara  no  guaytan  al  sol.  Sos  llavis 
frescos  y  carminosos,  entreoberts  ab 
carinyós  somrís,  dexan  veure  unes 
dents  tan  menudes  y  boniques, 
qu'han  de  ser  de  gust  molt  desitxat 
ses  mossegades. 

Zaida  està  pensativa,  y  en  sa  me- 
lancòlica  anyoransa  ama  sa  tristesa 
per  que  li  evoca  amoroses  recordan- 
ses.  Recostada  ab  indolència  sobre 
molls  coxins,  vaga  distreta  la  bri- 
llant mirada  en  simpàtica  companya 
de  sos  pensaments.  Sa  postura  y  sa 
somnolència  li  donan  tanta  hermo- 
sura  y  atractiu  tal,  que,  més  que  vil 
esclava,  sembla  la  filla  d'una  casa  de 
senyors.  Sa  vida's  concentra  en  lo 
pensament,  y  son  pensament  se  fixa 
ab  amorosa  terquedat  en  lo  moro 
Majamet.  «Ja  no't  canto  cansonetes, 
moro  meu,  diu  Zaida  a  l'imatge  del 
moro,  que  sa  fantasia  li  manté  pe- 

renne  en  lo  cor.  jLes  ninetes  dels 
meus  ulls  estan  tristes  per  que  no't 
veuen;  y  a  mi  la  tristesa'm  manté, 
els  sospirs  me  distrauen,  y  les  llà- 
grimes mos  ulls  arrasan  d'ensà 
questàs  ausent,  poncellet  de  mon 
amor!  Y  tu,  Majamet,  ^ahont  deus 
fer  goig,  què  fas  mentres  Zaida's 
consum  y  en  tu  pensa,  alterat  el 
pols  per  la  febre  y  defallit  mon  cor 
per  els  pesars?  Companyeret  dels 
meus  ulls,  ^que  no  sents  a  Zaida 
qu'està  quexosa  de  sa  tristesa  d'ensà 
que  no  pot  vèuret...?  Solet  daurat, 
tu  qu'estàs  tan  alt,  dígam  si'l  veus 
per  aquí  fóra...  ^no'm  respons,  rey 
de  llum?...  Brises  que  beseu  les  ro- 
ses, siàu  compassives,  y  portàume  en 
vostres  tènues  ales  missatges  de  son 
amor.  Aucellets  cantarins  que  po- 
bleu l'espay,  cantèuli  tendres  canso- 
netes  ab  vostres  bechs  melosos;  bus- 
quèumel,  y  digàuli  que  sa  Sultana's 
frisa  d'anyoransa  y  de  volguer.  Pin- 
tades papallones  que  xucleu  l'am- 
brosia dels  ramells,  besàuli  sa  bo- 
queta,  y  que  la  dolsor  del  vostre 
present,  siga  memòria  carinyosa  del 
meu  amor.  Aneu,  volèuhi  capritxo- 
ses al  seu  entorn,  brises,  aucells  y 

papallones.  Anèuhi  totes  ab  recado 
meu;  enjoyèulo  ab  tantes  carícies, 
ab  cants  tan  fins  y  dolsors  tan  deli- 
cades, que  son  cor  tendre's  banyi 
extasiat  en  ones  de  delícies,  en  gus- 
tosíssims  recatats  dons  del  meu  afec- 
te cast...  Sol  garrit,  tu  qu'ets  la  vida 
y  l'adorno  de  la  terra,  tu  que  man- 
tens les  plantes  y  perfumas  les  flors 
y  alegras  els  aucells  y  ets  font  d'e- 
terna vida,  daura  ab  tos  raigs  el  rat- 
llat alquicel  y  la  morena  cara  del 
moro  meu;  que  si  les  flors  t'elevan 
sos  perfums  y'ls  aucells  te  cantan  y 
la  terra't  somriu  a  ta  naxensa,  de  mi 
tindràs  |oh  sol  brillant!  l'afecte,  y 
aquexa  móra  esclava't  saludarà  sem- 
pre com  a  son  senyor.» 

Y  la  móra  somriu  de  ditxa;  sos 
ulls  apassionats  se  tancan  peresosos, 
y  un  bes  prolongat,  ardent,  amorós, 
es  llensat  al  espay  com  testimoni 
d'agrahiment  qu'envía  als  qu'ha 
escomès.  Les  ilusions  la  bressan,  y 
en  Uànguida  somnolència  s'entrega 
arrobada  a  pensaments  tan  purs  com 
carinyosos.  jOh!  y  que  bella  es,  des- 
fets els  copiosos  rissos  de  sos  cabells, 
tancats  sos  ulls,  dexant  veure  per 
petita  esclet.xa  sa  negra  brillantor. 

frescos,  humits  els  rojos  ilavis,  y  en- 
volta ab  elegància  entre  les  sedes  de 
son  moruno  trajo...! 


Quan  més  ensimismada  estava  en 
ses  galanes  memòries,  una  remor  de 
llunyes  trepitjades  torbà'l  silenci; 
la  móra  s'axecàab  vivesa,  y  apartant 
les  negres  ones  de  sos  cabells  que  li 
acariciavan  sa  bella  cara,  exclamà 
ab  passió: 

—  Majamet,  lo  moro  meu,  ^es  ta 
magestat  la  que  contemplo?  no 
m'enganyan  els  meus  ulls? 

—  Sultana  de  la  terra,  joya  de 
pedres  fines,  amoreta  del  cor  meu, 
so  jo,  Majamet,  l'esglay  de  les  pan- 
teres, lo  rival  dels  lleons,  lo  moro 
de  la  por,  més  valent  que  tothom, 
y  tan  prendat  de  ta  hermosura,  que, 
audàs  y  coratjós  com  so,  a  tu'm  ren- 
dexo,  a  tu,  qu'ets  més  dèbil  qu'una 
convalescència;  a  tos  peus  m'ajach, 
com  s'ajauría  un  manso  cabridet. 

—  Calla,  calla,  moro  valerós;  tant 
d'amor  m'embriaga,  tanta  humilitat 
me  rendeix...   jno  veus,  ingrat,  que 

no  tindré  res  que  darte,  si  lu  con- 
trapuntas  el  teu  amor  ab  lamor 
meu!  Ja  no  puch  estimarte  més,  de- 
licies  dels  meus  ulls,  y'm  quedaré 
grogueta  com  un  poncem  y  pansida 
com  un  muxarnó,  si  veig  que  ta  vo- 
luntat es  més  forta  que  la  meva. 
jOh!  àlsat  prompte  dels  meus  peus; 
no  tan  humil  y  rendit;  àlsat  ja,  fie- 
resa  africana.  Axis  te  vull  jo;  qu'her- 
mosura  més  arrogant  la  teva!  jQu'ets 
alt  y  bon  mosso!  la  terra  deu  patir  y 
esquerdarse  condolida  baix  lo  pes 
de  ta  planta  ferma.  ^No  es  veritat, 
carinyo  meu?... 

—  Sí,  sultana;  so  un  moro  molt 
fiero;  quan  vaig  sol,  fins  a  mi  ma- 
taix  me  faig  por.  Però,dígam,  torto- 
reta  enamorada,  si  ab  mi  fuges,  <jno 
anyoraràs  el  luxo  que't  rodeja,  y 
aquexes  sedoses  glasses,  tan  reca- 
mats  velluts,  tan  costosa  argenteria, 
ni'ls  bons  bossins  qu'Alí-Babau 
t'envia? 

—  |Jo  anyorar  el  luxo  y'ls  bons 
bossins!  Més  garbosa'm  veuràs  ab 
un  vestit  d'indiana  de  pesseta  y 
quatre,  qu'ab  aquexes  sedes  cares,  y 
més  sabrosa'm  serà  una  arengadeta 
qu'una  bona  costelleta. 

—  jBresca  de  mel!  iSultana  meva! 
quan  te  sento  parlar  axis,  m'enten- 
drexo  tant  que  sembla  que  m'hajan 
perbullit. 

—  jPinyolet  pelat!  jDolsor  de  dà- 
til! no  es  tan  gustós  el  such  del  coco 
com  lo  piu  piu  cantarí  de  tes  parau- 
les. 

—  jOh!  nó,  i  puresa  del  lliri!  tu 
m'obsequías.  Mes  espressions  son 
aspres  com  pedra  tosca,  qu'un  moro 
valent  y  batallador  no  pot  gastar 
confitures  en  ses  paraules.  Però  mon 
cor  per  tu,  filla  de  les  Hurís,  es  més 
fluix  qu'una  esponja  y  més  tou  que 
pa  del  dia;  per  tu,  per  tu  sola,  in- 
venció de  l'hermosura! 

—  jNaxensa  del  amor! 

—  iAy! 

—  <iQuè  tens,  moro  meu? 

—  Rès,  tonta,  que  sospiro. 

—  ^D'estimació? 

—  Nó;  d'amor  únich  y  firme. 

—  <iY  sempre  seràs  axis,  sospiraràs 
sempre? 

—  Sí,  maca,  sempre.  Dormint, 
menjant,  fins  que  se  m'acabi'l  vent. 

—  jQu'ets  tendre! 

—  iQu'ets  tova! 

—  Te  tiro  un  petó,  ^vols? 

—  Sí;  tén  compte  nom  toquis. 
jAy!  jquants  gustos  té!  Jo  te'n  tiro 
quatre.  — 

Y'ls  dos  amants  en  lo  cim  de  la 
seva  ditxa,  exhalan  un  espansiu  sos- 
pir, exclamant  tots  dos  a  l'una: 

—  jAxò  es  estar  al  món!  — 


Sa  felicitat  fou  prompte  interrom- 
puda. Alí-Babau  feya  rato  que'ls  es- 
piava, y  al  veure  al  moro  al  peu  del 
ajimez,  la  sanch  se  li  pujà  al  cap,  y's 
quedà  indecís  un  rato,  pensant  si'l 
mataria  sense  dir  rès,  ò  si  l'avisaria 
de  primer.  Un  instant  lluytà  ab  sa 
feresa,  fins  que's  decidí  per  l'últim,  y 
ab  veu  ronca  d  ira  cridà  al  moro. 
Però  Majamet  se  contenia,  gràcies 
als  prechs  de  sa  estimada,  y  resolgué 
no  respondre  y  tenir  calma. 

Alí-Babau  sentí  bullir  sa  sanch  al 
veure'l  paper  de  senyor  Mariano 
que  li  feya  l'altre,  descendí  ab  pena 
de  son  cavall,  y  fent  de  ses  mans  un 
corn,  s'acostà  al  moro,  y  a  cau  d'ore- 
lla repetí'l  crit  ab  més  coratge.  En 
Majamet  se  girà  ab  mentida  calma  y 
li  digué: 


n 

—  Company,  sou  molt  silvestre: 
més  veu  teniu  d'ase  que  de  persona. 
Jo  crech  que  m'haveu  reventat  l'es- 
tadant de  l'orella  ab  vostres  brams. 
^A  qui  crideu? 

—  A  tu't  crido. 

—  Oh,  ràbia!  ^a  mi  cridavau  mo- 
ro? ^Que  us  penseu  que  so  algun 
gos?  Ploreu  de  sentiment,  qu'us 
vaig  a  treure  de  la  terra. 

—  Calla,  criatura;  enfrèna  exa 
llengua,  y  no  aumentis  la  còlera 
que'm  rosteix  tota  la  part  de  dins. 
Més  cert  qu'exa  llum  de  sol,  qu'has 
de  morir  en  les  meves  mans.  Però, 
esperat;  déxa  que'm  rabegi  primer 
en  la  ira  que  m'inunda,  qu'ella  es 
tanta  que  per  satisferla  haig  d'esmi- 
colar ton  còs  com  grava  de  carre- 
tera. 

—  Està  be,  Babau;  m'ha  agradat 
el  vostre  parlament.  Fèune'l  que 
volgau  del  meu  còs,  però  abans... — y 
Majametestrenyé  les  dents  ab  ràbia, 
com  un  sabater  quan  el  nyinyol  se  li 
encalla;  — usvull  espatllar  la  maqui- 
neta de  la  respiració.  Alí-Babau,  sou 
moro  y  sou  gelós,  axò  us  abona; 
però,  teniu  una  esclava  a  qui  jo  esti- 
mo, y  cada  amenassa  vostra  no  fa 

més  quenglatir  ma  venjansa.  No 
sou  mon  per  que  respecto  vostres 
anys,  y  per  que  veig  que  sou  un  moro 
de  per  riure. 

—  |Moro  de  per  riure,  jo!  Gran 
Profeta,  tal  injuria  no  la  colo.  jAy, 
xeval!  fúix,  que  si  jo  mateix  no  m'a- 
guantés, ja  haurías  viscut  prou. 

—  No'n  faig  càs  de  vos.  Si  sou 
un  moro  de  pantomima!  l'escarni 
d'aquest  reyalme.  Pregunteu,  sinó, 
als  cristians  qu'us  han  retratat  en 
una  xocolateria. 

— jAxò  més!  Oh,  espurnes  de  foch 
y  mistos  encesos!  Esmóla'l  teu  al- 
fanch  y  defensat  prompte. 

—  Està  be. — 

Y'ls  dos  moros  cercaren  dos  palets 
y's  posaren  a  esmolar  ses  eynes.  Zai- 
da,  esporuguida,  aterrada,  li  crida  al 
seu  moro  que'l  perdoni;  mes,  ence- 
gats els  dos  rivals  en  sa  feyna  y  pen- 
sant en  la  venjansa,  eran  insensibles 
a  tot  lo  que'ls  rodejava. 

—  Quan  vulgau.  All. 

—  Ja  estich. — 

Y'ls  dos  moros  s'empaytan  ab  vio- 
lència, brandan  els  corvos  acert;,  que 
produhexen  un  xich  xach  aterrador, 
descrivint  en  l'ayre  paràboles  y  se- 

micírcols,  que'ls  brilladors  alfanchs 
tocats  per  els  raigs  del  sol  li  hague- 
ran  semblat  a  algun  sombrisla  les 
fascinadores  revoltes  de  la  estrella 
brillant.  La  lluyta  s'anima,  creix  y 
s'ageganta;  trossos  d'atzabara  y  pun- 
xaguts  esbarzers  rodan  per  l'ayre. 
Els  combatents  han  obert  un  círcol 
en  mitx  de  les  mates  y  bardisses,  de- 
sembrassant  lo  terreno;  tots  els  cops 
no  han  fet  més  que  tronxar  ignos- 
centes  figues  de  moro  y  abatre  orgu- 
lloses atzabares.  Ja's  coneix  que  son 
valents,  jay  del  qui  caygui  ò's  destor- 
bi! que  ja  està  llest. 

Més  aviat  ho  hagués  dit.  Alí- Ba- 
bau vacila,  son  alfanch  no  roda;  se 
posa  les  mans  a  la  faxa,  fa  un  badall, 
y  rodola  per  terra  com  un  fardo... 
Majamet  s'axuga'l  suhor,  munta  a  ca- 
vall, s'acosta  al  ajimez,  y  diu  a  Zai- 
da  que  tregui  un  llensol,  que  la  sal- 
varà. 

Zaida  treu  pressurosa'l  llensol,  el 
ferma  en  la  columna  y  s'escorre 
cap  avall  per  caure  en  els  brassos 
del  seu  moro. 

—  Fugim,  Majamet,  fugim,  —  li 
diu,  —  jay!  els  remordiments  ja'm 
perseguexen. 

—  Nó,  Zaida;  si  es  mort,  l'he 
mort  llealment;  me  robava'l  meu 
amor,  y  sa  llengua  m'ha  ofès.  Fugim, 
per  axó;  però,  nó  perseguits  per  re- 
mordiments, sinó  alentats  per  nostre 
apreci. — 

Y'l  moro  esperona'l  cavall,  que's 
dispara,  saltant  brenyes  y  serrals, 
pujant  rambles  ò  saltant  abismes; 
lleuger,  volador,  axecades  les  crins, 
alsatde  cap,  absorbeix  l'ayre,  rodejat 
d'un  núvol  capritxós,  format  per  el 
sol  alquicel  del  moro  y  per  la  pols 
que  sa  marxa  arremolina... 


Alí-Babau  entretant  se  revolcà 
per  terra;  quan  ho  hagué  fet  prou,  s'a- 
xecà  aguantantse  la  faxa,  y  veyent 
fugir  als  dos  amants,  els  amenassà  ab 
un  peu  (per  no  desamparar  la  ferida) 
y'ls  hi  cridà: — Fugiu,  fugiu,  cobarts! 
Majamet,  m'has  ferit  a  la  panxa  per 
que'm  morís  de  fam.  Es  una  vilesa; 
però,  esperat. — Donà  ses  ordres,  y 
l'endemà'ls  nuncis  d'aquelles  ter- 
res ompliren  els  vents  ab  els  ressons 
de  ses  trompetes,   avisant  qu'aga- 

fessin  als  fugitius.  Tarea  vana,  puix 
que's  perderen,  y  may  més  s'atansa- 
ren per  aquells  llochs.  Mes,  no  falta 
en  Espanya  qui  assegura  haverlos 
vist  fer  les  forses  en  lo  torin. 

AIí-Babau  logràcurarse  les  ferides 
a  copia  de  pegats  d'estopa.  Y  quan 
sos  pensaments  li  recordan  l'hermo- 
sa  esclava  fugitiva,  llàgrimes  amar- 
gues li  rodolan  galtes  avall,  y  elevant 
al  cel  los  ploricosos  ulls,  murmura: 
«Tururut,  qui  gemega  ja  ha  rebut». 

Setembre  1868 

Com  lo  carrer  de  casa  no  n'hi  hà 
cap  més  en  tot  Barcelona,  de  tan 
distret,  ni  tan  polit,  ni  qu'en  tot 
temps  del  any  hi  haja  més  diver- 
sions. 

Jo,  Ponet  Caselles,  per  servirlos, 
ja  fa  més  de  cinquanta  cinch  anys 
que  hi  visch .  Figúrinse  que  vaig 
venir  a  estarmhi  al  any  vint .  En 
aquella  època  acabava  de  caure  un 
despotisme  que  durà  sis  anys  y  va 
venir  la  llibertat.  Talment,  a  tothom 
va  semblarli  que'l  cor  se  liaxamplés 
y  hi  havia  tal  contentament,  que  tot 
ho  esperavan  d'ella :  salut ,  feyna, 
pochs  pagos  y  poch  lloguer  de  casa. 

Ab  axò  ja   poden  contar  si   n'hi 

hagué  d'alegria  en  mon  carrer,  en 
tot  Barcelona,  y  en  les  demésciutats 
y  pobles  d'aquesta  Espanya.  Sem- 
blava que  tornessem  de  morta  vida; 
jo  era  sargento  miliciano,  y  encara 
m'apar  que'm  veig,  sense  tenir  mi- 
rall ni  rès,  sols  ab  lo  pensament,  ab 
lo  trajo  militar:  aquell  morrió  posat 
a  la  valentona  y  el  sabre  al  costat, 
que  semblavan  donarme  un  coratge 
y  un  valor,  que'l  que  m'hagués  tocat 
la  Constitució,  l'agafava  y  me  l'em- 
portava pres  a  la  principal  per  que 
li  instruhissen  sumaria. 


Ja  en  aquella  època'l  meu  carrer 
era'l  que  se'n  duya  la  palma  entre 
tots  los  del  districte,  y  no  dich  de 
Barcelona,  nó  per  que  no  gosi,  sinó 
per  que  no  vull  fer  envejoses.  D'aquí 
va  surtir  aquella  canso  famosa: 

Somos  milicianos, 
somos  voluntarios, 

que  finia  dient: 

Moriremos  todos  por  la  libertad. 

Y  l'himne  de  Riego?...  Escoltin 
que  axò'ls  ho  diré  a  l'orella:  va  ser 

en  lo  carrer  nostre  hont  se  sentí  per 
primera  vegada;  y  si  no  vàrem  ser 
los  primers  en  tot  Espanya,  fou  per 
que  no  hi  atinà  ningú,  que  prou  s'ha- 
guera tret  en  lo  barri,  tant  lletra  com 
tonada.  Ey,  axò  no  ho  dich  per  ga- 
nes de  dirho,  sinó  qu'ho  assegura- 
va un  fadrinet  barber,  famós  gui- 
tarrista, y  que  tenia  molt  lluch  per 
traure  cansons. 


Després  de  les  alegries  que  portà 
la  llibertat,  va  venir  Tepidemia! 
Mareta  de  Deu!  qu'era  llavors  ma 
ciutat  estimada?  jquí  l'haguera  vista, 
tan  falaguera,  ab  son  port  ple  de  bar- 
cos  de  tot  arreu,  ab  aquell  tragí  que 
no  parava  en  tot  lo  dia,  ab  sos  car- 
rers hont  hi  hà  tota  mena  d  oficis! 
pican  en  l'un  los  calderers  fins  a 
axordar;  en  l'altre  cantan  les  noyes 
tot  guarnint  sabates  y'ls  fadrins  re- 
picant sola;  aquell,  plè  de  riqueses 
d'or  y  argent;  lo  d'enllà,  ab  lo  tràfech 
dels  comerciants;  aquest,  ab  ses  boti- 
gues guarnides  de  mocadors  de  pita, 
indianes  y  demés  robes;  aquest  d'en- 

sà,  ab  tants  èspardenyers  que,  assen- 
tats a  estil  de  moro,  van  enrotllant 
la  trena  de  cànem,  distrayentse  ab 
canturies  y  untant  alguna  vegada 
l'agulla  en  la  petxina  per  que  vaja 
llesta  y  avanse  forsa  feyna;  y  en  fi, 
tan  animada  per  tot  ab  l'alegria  que 
dona'l  treball,  ab  l'ajuda  del  qual 
anava  en  aument  d'hermosura,  de 
riquesa  y  benestar. 

Mes  ara,  qui't  veya!  La  malura 
feya  innombrables  víctimes;  no  les 
triava,  lo  mateix  riques  que  pobres; 
la  gent  fugia  aterrada;  la  ciutat  que- 
dà deserta.  Un  cordó  sanitari  la  vol- 
tava ,  y  al  que'l  volia  rompre  per 
sortir,  li  feyan  foch.  Pobra  Barcelo- 
na! en  sos  carrers  solitaris  hi  crexía 
l'herba;  son  joganer  aspecte's  cambià 
en  tristesa;a  sos  cantsdobradors, afli- 
gides pregaries;  als  burgits  d'un  po- 
ble treballador  y  al  moviment  d'una 
ciutat  industriosa  y  comercial,  suc- 
cehí'l  silenciós  afany  dels  enfer- 
mers,  metges  y  frares,  que  corrían 
uns  a  cuydar  malalts  y  altres  a  acon- 
solar  agonisants;  y  mística  professo 
del  vehinat  devot  acompanyant  la 
Mare  nostra  de  la  Mercè  pregantli 
ab  piadoses  súpliques  que's  compa- 

dís  de  tanta  desventura  y  deslliurés 
de  sa  desgracia  a  tan  noble  ciutat... 

Mon  carrer  també  tributà  abun- 
dantment al  comú  infortuni.  No's 
passava  setmana  sens  veure  en  una 
ò  altra  entrada  ò  botiga  mitja  porta 
closa,  en  senyal  de  dol  per  alguna 
nova  víctima.  Desdaquells  dies  de 
tribulació  y  esglay,  que  li  porto  afec- 
te. Jo  hi  entrí  ab  les  felicitats  del 
nuviatge;  y  si  tots  los  vehins,  com 
una  família  carinyosa,  compartiren 
ab  nosaltres  l'alegria  d'aquells  dies 
plahenters,  més  tart  se  confongue- 
ren  nostres  llàgrimes  en  un  dolor 
comú,  donantnos  uns  als  altres  assis- 
tència, vetllant  als  malalts,  dispu- 
tantlos  ab  afectuosos  cuydados  a  la 
mort  que'ns  los  volia  pendre  ,  ò 
aconsolant  al  orfe,  a  la  viuda  y  a 
quants  ploravan  la  mort  d'algun  dels 
seus. 

L'epidemia  no  minvava,  y  hagué- 
rem de  fugir.  Ja  eran  fóra  cap  als 
pobles  vehins  tots  los  més  acomo- 
dats.  Nosaltres  pobres,  cap  a  lamon- 
tanya  de  Montjuich,  hont  s'hi  cons- 
truhí  una  barriada  de  cases  de  fusta, 
senzillament  fetes  ab  dues  pendents, 
y  allí  hi  portarem   nostra   pobresa 

junt  ab  los  ormeigs  del  ofici,  y'ns 
guanyavam  la  trista  vida  veyent  com 
se  desolava  aprop  nostre  la  ciutat 
estimada,  a  qui  sols  Deu  podia  des- 
lliurar de  tant  infortuni. 

Quan  vaig  haver  afarsellat  los  tras- 
tets,  tota  aquella  pobresa  que'ns  feya 
richs  y  ditxosos,  jo  volguí  ésser  lo 
derrer  de  sortir  de  casa,  y  al  mirar, 
tot  ajustant  la  porta,  a  tots  costats, 
donant  ab  lo  cor  un  «adéu»,  tot  ho 
vegi  tancat,  portes,  balcons  y  fines- 
tres! 

Ab  sentiment  vaig  saludar  aque- 
lles parets  amigues  que'm  semblava 
qu'estavan  tristes  al  veures  aban- 
donades de  tothom;  mos  ulls  s'om- 
pliren  de  llàgrimes,  y  seguint  a  la 
familia  que  ja  anava  marxant,  al  tro- 
barme  al  cap  del  carrer,  me  vaig 
parar  per  guaytarlo  per  derrera  ve- 
gada, com  si  allí  hi  dexés  part  del 
meu  cor,  pregant  a  Deu  que  m'hi 
restituhís  ben  prompte. 


Deu  s'apiadà  de  nosaltres,  y  des- 
prés de  dotze  setmanes   poguérem 

abandonar  la  Ciutat  d'en  Nyoca  (i)y 
tornar  a  casa  nostra.  Ja  estiguérem 
be;  prompte  vingué  l'alegria;  la  sa- 
lut no'ns  mancava,  y,  treballant  y 
fent  festa,  va  tornar  a  ésser  mon 
carrer  lo  més  divertit  de  la  ciutat. 
^Que'ns  trobavam,  per  exemple,  en 
diada  d'ignocents?  les  criatures  ja 
comensavan  a  posar  llufes  a  les  do- 
nes, ò  ninots  de  panyo  retallat  que'ls 
tiravan  a  l'esquena  de  qualsevol,  de- 
xantli  marcat  de  blanch,  y  comen- 
sava  la  broma  per  aquest  estil.  Des- 
prés posavan  un  barret  ple  de  pe- 
dres, y  passant  algú  molt  decidit,  li 
pegava  puntada  de  peu,  y,  quan  se 
pensava  vèurel  voleyar,  se  trobava 
ab  los  dits  del  peu  adolorits  y'l  barret 
en  son  lloch.  Per  intermedi's  clava- 
va una  moneda  en  lo  junt  de  les 
llambordes,  y'l  que  no's  recordava 
de  la  diada,  feya  la  cortesia  per  cu- 
llirla  ys  veya  enganyat  devant  d'una 
caterva  de  xivals  que  se  n'hi  reyan  a 
la  cara,  y  d'algun  vehí  que  feya'l  dis- 
simulat, bo  y  creuat  de  brassos  apo- 
yat  al  llindar  de  sa  botiga,  contem- 
plant sa  confusió. 

( I )    Axis  s'anomenava  aquella  barriada. 

24 

Mes,  quan  en  lo  carrer  fem  la  festa 
grossa,  es  per  Corpus.  Per  consuelut, 
ja  se  sab  que  la  professo  té  de  passar. 
Lo  dia  abans,  ja  comensa  la  gresca: 
desde  lluny  se  senten  lo  fluviol  y 
el  tamborí  quacompanyan  als  ge- 
gants per  la  passada.  Tothom  surt 
per  los  balcons;  la  quitxalla,  pel  car- 
rer fent  la  roda,  tirant  la  catxutxa 
al  ayre,  saltan  y  ballan  devant  dels 
gegants,  entrebancant  als  camàlichs. 
Aquests,  amarats  de  suhor,  afadigats, 
la  barretina  vermella  a  les  mans 
oberta  com  una  bossa,  cridan  a  tot- 
hom: «Senyoreta:  ànsia,  tiri  la  bona 
voluntat.  Vostè,  més  que  maca,  apa, 
no  se'n  descuyde.  Vòltala,  minyó; 
visca'l  garbo!  Mirin  com  s'hi  afanya. 
S'estima,  mi  senyor,  Alsa,  noy,  un 
altre  tom  davant  del  senyor  Mar- 
quès: tómbala,  giralal  Que  no  ho 
veuen  si  n'es  de  polida?  Xist,  xist; 
vostè  bona  minyona?  Axis  m'agrada: 
visca  Vaprecio!  Quitxalla,  apa,  fóra 
d'aqui;  que  voleu.  Deu  me  valga, 
que   us  esguerrin  ?  Arri   a  estudi , 

que'I  bisbe's  fa  vell.  Tu,  Pacatilla, 
pòrta'Is  dos  quartos:  ja  he  llambre- 
gat  de  lluny.  Noys,  no  dormim:  lo 
cap  viu.  Ja  la  veig,  d'allí  dalt,  com 
apunta;  tiri,  tiri,  rossa,  que  ja'ls 
paro.  Ay!  dos  més  a  la  xalera:  apun- 
ta, Barnola;  tant  se  val!...  Tomba  la 
gràcia,  noy.  Y  quin  ruxat!...  Còm 
va  cayent  la  moneda...!» 

Y,  no  està  per  alabarlo;  però  no 
hi  hà  cap  carrer,  ni  a  dintre  ni  a  fóra, 
que  s'hi  arrepleguen  més  quartos. 


Be:  ara  ja'ls  hi  he  esplicat  la  passa- 
da: tant  se  val,  ja  qui'hi  estem  posats, 
que'ls  conti  la  professo. 

Les  botigues  estan  fa  dies  emblan- 
quinades  de  nou;  tot  daltabaix  del 
carrer,  ple  de  palmatoriesab  ciris  de 
mitja  lliura,  y  uns  flochs  de  papers 
retallats,  tan  primorosos  que  de 
lluny  fan  goig.  La  Tomasa  ja's  gron- 
xa allí  dalt,  y  cada  pich  que  volta 
Uansa  aquella  nota  plena,  armonio- 
sa,  brunzenta,  que's  sent  de  cap  a 
cap  de  ciutat,  y  que'ls  Barcelonins  la 
conexeriam,  —  més  que  vagi  a  dir 

un  disbarat,  —  encara  que'ns  la  bar- 
regessen  entre  deu  mil  y  toquessen 
totes  alhora. 

Nanch...  Nanch...  senten?  Y  està 
clar  que  la  conexeríam.  Si  aquest  sò 
no'l  té  altra  campana  feta,  ni  les  que 
puguen  fer.  Ja  dich  qu'estaríam  ben 
freschs  los  de  Barcelona  si  cap  altra 
nació  més  tingués  una  riquesa  de 
campana  com  la  nostra;  ja  fora  més 
retratada  que  cap  cara  de  rey  y  se'n 
parlaria  més  que  d'en  Xarau. 

Fàssissen  compte  que  la  Tomasa 
encara  va  tocant.  Primer  que  tots 
los  altres,  lo  carrer  nostre  ja  està 
escombrat;  los  banchs  devant  de  les 
portes,  los  ciris  a  punt,  y  nosaltres, 
los  vehins,  fregantnos  les  mans  de 
satisfacció,  esperant,  amunt  y  avall 
de  casa  nostra,  que  vingan  les  amis- 
tats, conexensesy  parroquians  a  veu- 
re la  professo. 

Ja  passan  atrafegats  alguns  mú- 
sichs  ab  l'instrument  sota'l  bras,  y 
ab  los  pantalons  blanchs.  Ja  tenim 
aquí  la  dóna  de  la  ginesta;  ah!  ja's 
comensa  a  sentir  l'oloreta. 

—  Veyàm,  noya,  quants  cistells 
ne  donas  per  un  quarto? 

—  Un  y  plè.  Pari. 

—  Aturat,  no  aboques;  qu'ets  de- 
cidida! que't  pensas  que  son  cabassos 
les  meves  mans? 

—  Tu,  noy,  còm  te  dius?  Be,  Fran- 
cisquet;  té  que  ta  mare  m'ha  dit  que 
en  comprés  dos  quartos;  treu  lo  mo- 
cador. Vínga  la  gorra,  donchs;  ^hont 
vas  pel  món  sense  mocador?... 

—  Trinch,  catrinch  !  Horxata... 
ay!  que  frescura! 

—  Vingué,  che,  que  no  rife  avuy, 
Xufero?... 

—  Tu,  burrango,  qui't  fa  pendre 
gelat  ab  aquesta  suhor?  En  venint  ta 
mare,  se  li  esplica. 

—  Déxelo  estar,  vostè. 

—  ^Y  vostè  què  sab,  Tia  Tonta? 

—  Que  tè  que  ferli  mal,  si  axò  es 
millor  y  més  regalat  qu'  una  mede- 
cina! — 

Y  tothom  crida,  tothom  se  bellu- 
ga; ab  una  fresqueta  y  un  oreig  que 
corre,  que  sembla  qu'al  cap  de  vall 
del  carrer  hi  hage  algú  qu'ab  un 
bon  bano'ns  venti.  Y  mentres  tant, 
se  va  omplint  de  gent;  ja  passan  los 
currutacos... 

—  Ay,  com  se  tapa  la  cara  aquella 
noya!  li  deuen  haver  dit  un  requie- 
bro  molt  enamorat. 

—  Aquells,  mà!  com  descambían 
ab  les  fadrines:  quina  pressa! 

—  Voleu  que  us  hi  diga  lo  qu'hi 
sàpiga? 

—  Sí,  si,  qu'ho  diga'l  Sr.   Ponet. 

—  Donchs,  allà  và:  per  primer  en- 
vit,  totes  sou  maques. 

—  Que  nó,  oy  que  nó! 

—  <jVeuen  com  lo  Sr.  Ponet  nos 
dona  la  rahó? 

—  Xist,  dexèume  dir.  La  una,  per 
que  es  rossa  y  no  n'hi  hà  gayres; 
l'altra,  per  que  sempre  està  rogeta; 
aquella,  per  que  es  bufona;  aquella 
altra...  víscan  les  mcrenetesayrosesí 
per  que  ho  es,  y  per  que  li  escau;  y 
totes,  totes  sou  més  maques  que  les 
pessetes.  ^Es  aqueix  lo  compte? 

—  Ben  dit,  Sr.  Ponet ,  —  diuen 
los  joves.  Y  les  nenes  totes  m'ame- 
nassan  ab  lo  bano. 

—  Y  ara  va  la  bona,  —  prosseguexo 
jo: — escolteu:  si  tingués  vint  anys  y 
no  fos  casat...  Ay,  enteniment,  no'm 
desamparis!  per  que  me  les  enduya 
totes  a  Moreria. 

—  Jesús  Maria  Joseph!...  Senyora 
Layeta!  ^que  no  sent  lo  que  diu  lo 
seu  marit? 

—  De.xèula  estar  a  la  mestressa;  ja 

ho  ha  sentit,  sinó  que  fa  com  aquell. 

—  Ay,  Senyor,  quin  home  més 
boig!...  Fuig...  d'aquí! 

—  Cà!  no  es  gelosa;  si  tot  lo  que 
us  dich  ja  fa  més  de  cinquanta  anys 
qu'ella  ho  ha  sentit;  ^no  es  veritat, 
pubilla? 

—  Està  quiet!  Y  ara!...  que  va  de 
bò?... 

—  Però  ja'ns  havem  tornat  de  ve- 
llut, no  t'hi  encaparres. 

—  Ep,  tu,  pampana;  molt  mirar  y 
poch  tocar. 

—  ^Sí,  maco?  Vès,  vína,que't  re- 
galaré un  bergancí  per  que  t'entre- 
tingués?, Noya,  pòrta'l  cerca-pous, 
que'l  penjarem  al  coll  del  nen. 

—  Si?  Ay,  Senyor!  Mirèume  al 
ganàpia! 

—  Vés,  balla  una  estona,  que  pot- 
ser me  faràs  riure. 

—  Vaja,  entesos. 

—  Vés,  vés  per  avall,  poca  solta. 

—  Ja  estan  fetes  les  caritats. 

—  Ànsia,  panarra;  vés,  netejat  la 
llengua,  que  tens  un  enfit  de  mala 
criansa;  vés,  sígas  bon  minyó,  que 
ho  necessitas... — 

Ja  se  senten  les  timbalès:  trampes 
tot  son  trampes;  ara'ls  gegants  son 

aquí.  Y  la  canalla  s'enfila  als  taulons 
y  allarga'l  coll  guaytantlos  venir,  tot 
ficant  la  mà  en  lo  mocador  plè  de 
ginesta.  Los  balcons  se  cobrexen 
desseguida  ab  cobre-llits  de  domàs 
carmesí,  vert,  groch,  y  altres,  més 
modestos,  d'indiana  ab  flors  molt 
grosses.  Quina  colorayna!  quin  mo- 
viment! quina  bellugadissa  per  tot 
arreu!  A  baix,  la  gent  s'empenyen; 
per  dalt,  en  los  balcons,  ja  no  hi  ca- 
ben; la  ginesta  cau  de  dalt  y  desde 
baix  es  tirada  cap  amunt,  semblant 
com  que  plogue  al  dret  y  al  inrevés 
una  pluja  d'or  que  fassi  olor.  Quina 
hermosura!  lo  cel  blau  y  llis;  en  los 
balcons  voleyant  los  domassos  ab 
sos  múltiples  colors;  les  noyes  ab 
vestits  clars  y  alegres;  ab  sos  ulls 
brillants  y  ses  galtes  rosades;  y  a 
terra,  encatifat  de  ginesta,  qu'estich 
per  dir  qu'en  cap  lloch  del  món 
s'hi  troban  juntes  en  una  festa  de 
Corpus,  tanta  hermosura,  tantes 
flors,  ni  tanta  varietat. 

Y  van  passant  les  creus  y  Is  ganfa- 
nons  de  les  parròquies;  la  professo 
segueix  ordenada  ab  los  gremis,  cor- 
poracions, militars,  cavallers,  bisbe, 
canonges,   etz,,   etz.;   ja  se  sent  la 

marxa  real,  solemne,  magestuosa;  un 
núvol  d'encens  s'escampa  devant  lo 
tàlam  que  ja  s'acosta.  De  genolls 
tothom!  Nostr'Amo.  Y  les  musiques 
tocan  y  les  cornetes  y'ls  timbals; 
l'espay  s'omple  de  místichs  perfums, 
los  caps  s'abaxan  humiliats,  les  mans 
copejan  los  pits,  y  la  custodia  passa, 
rica,  enlluhernadora  ab  tant  d'or  y 
perles  y  brillants,  y'l  Santíssim,  rode- 
jat d'una  aurèola  celestial,  es  saludat 
ab  un  chor  de  pregaries! 

Després  venen  les  empentes;  lo 
piquet  de  cavalleria  no  cab  en  lo 
carrer;  los  cavalls  tot  just  poden  pas- 
sar. Les  noyes  xisclan  al  vèurels  tan 
aprop;  un  soldat,  acotantse  y  mi- 
rant ab  malícia,  diu  a  la  més  maca: 
—  No  hay  cuidao,  Reina!  que  mi 
cabayo  tiene  mucha  formalià,  y  co- 
noce  a  las  ninas  bonitas.  ^S'entera 
osté,  serafin?  Bendito  sea  su  pare,  y 
su  mare,  y  su  pairino... —  y  se'n  và, 
que  ja  ha  tombat  la  cantonada , 
qu'encara  li  beneheix  los  germanets 
y'l  resto  de  la  parentela. 

Y  com  ja'ns  trobem  al  bò  del  es- 
tiu, que  n'es  de  bonich  nostre  car- 
rer!... Les  finestres,  adornades  ab  los 
testets  plens  de  clavellines,  alfàbre- 
gues y  pensamenteres ;  per  entre'ls 
ferros  d'algun  balcó  surten  ò  les 
blanquetes  flors  del  morritort  ò  les 
matisades  campanetes  ab  sos  delicats 
tronquets  caragolats.  Les  cortines 
blanques  y  blaves  onejan  per  tot 
arreu;  algun  canari  refila  sa  passada, 
termenantla  ab  una  carretilla  de 
xius  xius  que  n'hi  hà  pera  totes  les 
orelles  del  barri  y  encara'n  sobran. 
Jo  trech  lo  meu  passarell  de  cant 
suau  y  la  pintada  cadernera  que  té 
set  blanchs,  penjo  les  gavies  a  la  pa- 
ret del  devant  de  casa,  y  desde  ma 
botiga  escolto  sos  cants  finíssims  que 
pera  mi  venen  a  ésser  com  una  òpe- 
ra, però  una  òpera  de  pobre. 

A  l'hora  baxa,  surten  los  vehins 
dels  pisos  a  pendre  la  fresca,  y'ls  de 
les  botigues,  posats  en  mànega  de  ca- 
misa, trayem  cadires  a  fóra  la  porta 
y  fem  tertúlia,  tot  cremant  lo  cigar- 

ret  y  enrahonant   fins  a  l'hora  de 
anar  a  retiro. 

Per  sant  Joan  ò  sant  Jaume,  no  hi 
hà  més,  se  té  de  fer  sortija.  Ja  dies 
abans  venen  los  noys  dientme: 

—  Senyor  Ponet ,  que  no  farem 
sortija? 

—  Y  donchs?  Ara  més  que  may;si 
diu  qu'anirèm  tan  be!  — 

Vaja,  ja  la  tenim  armada;  la  boti- 
ga de  casa  es  lo  punt  de  reunió  de 
tota  la  quitxalla  quan  tornan  d'estu- 
di :  y's  fan  cadenes  ,  llargandaxos , 
bombes,  salomons,  tot  ab  papers  de 
colors;  y  l'un  crida  per  assò;  l'altre 
disputa  per  no  rès;  aquell  se  crema 
per  que'l  motejan;  lo  d'ensà  fa'l  bot 
per  que  no  l'hi  dexan  ser;  un  altre, 
fent  lo  rebech,  Uensa  la  gorra  y  no 
vol  serhi  més  per  que  no'l  dexan  aju- 
dar; y  tots  cridan  ò  riuen,  s'inquie- 
tan,  renyexen  y  desencaxan  ab  los 
dits  xichs,  ò's  pegan  cops  a  l'esque- 
na fent  quart  regular,  y  fan  una  ta- 
bola,  un  soroll  de  crits  y  rialles,  que 
la  botiga  de  casa  ve  a  semblar  lo 
sarau,  de  la  Patacada. 

La  mestressa  que,  apesar  dels  seus 
anys,  es  molt  viva  de  geni,  surt  tota 
enfadada  y'ls  renya  per  que  no  li 

dexan  sentir  l'hora  qu'es,  per  tirar  la 
col  a  l'olla,  y  encarantse  ab  mi'm  diu: 
—  ^Y  tu  de  què  hi  servexes  aquí? 
no'ls  sabs  fer  tenir  quietut? 

—  Be,  dóna, — li  faig  jo; — ara  ma- 
teix els  anava  a  cridar;  no  t'hi  en  fon- 
des, però  si  tu  ja'ls  reptas...tant  se  val! 

—  ^Y  que  no  veus  quina  botiga 
posan?  Ey,  tu,  bàxa  de  la  cadira! 
Poseu  axò  a  son  lloch. 

—  Vés,  vés,  no  t'amohines,  tot 
s'endressarà. 

—  Mare  de  Deu,  quin  home!  Ets 
més  criatura  tu  que  no  pas  ells.  Una 
botiga  com  un  cop  de  puny,  y  sem- 
pre la  tenim  plena  de  canalla,  que 
ara  mateix  sembla  una  bordería. 

—  Be,  dóna,  —  li  dich  jo  tot  amo- 
xantla; — no  t'atabales;  déxa  fer;  axò 
es  un  cop  l'any.  — 

Y'l  dia  de  la  sortija,  de  casa  surt 
lo  cubell  y  l'aygua  pera  omplirlo, 
ab  un  mullader  que  fan...  que  la 
mestressa,  quan  ja  està  prou  cansada 
de  passar  la  bayeta  per  les  rejoles,  se 
fica  a  la  cuyna,  surt  ab  la  escombra 
y  empayta  a  tot  bitxo,  y  a  mi  no  sé 
quin  sant  del  cel  me  guarda  que 
no'm  fassa  córrer  com  als  demés. 
Però  jo  li  faig  entendre  que,  posats 

al  compromís,  lo  tenim  que  seguir. 
Y  ve  la  sort  de  la  paella  y  de  l'olla  y 
lo  plat  plè  de  cendra,  y'ls  sachs,  y 
tot  surt  de  casa,  tot  ho  proporciona 
ella,  reganyant  y  havèntseles  ab  mi. 
Per  aquest  motiu,  mon  carrer  no 
pert  may  la  seva  alegria,  y,  quan 
no  hi  hà  sortija,  hi  tenim  fira,  y  may 
hi  manca  algun  bateig  ab  sarau, 
y  hi  tenim  també  senyors  que  fan 
caritat  tots  los  disaptes,  y  en  un  pis 
hi  ensejan  coros,  y  no'ns  falta  la 
llista  de  la  Rifa  dels  Empedrats  en  la 
porta  de  casa  de  D.  Manel,  qu'es  re- 
gidor, y,  com  hi  hà  en  lo  barri  Do- 
lores, Antonies,  Carmes,  y  Josephs, 
Paus,  Peres  y  Marianos  etz.,  vol  dir 
que  tot  sovint  tenim  la  copia  d'en 
Pallofa  (i)  que  venen  a  donarnos  los 
bons  dies  a  sò  de  guitarra  y  violí, 
y's  veuen  passar  minyones  ab  plats 
de  matons  de  monja,  y  aprenents  ab 
plats  de  crema,  ò  tortells,  ò  confitu- 
res, qu'encara  que  un  no'n  taste,  ja 
s'hi  entreté  la  vista  y  fa  desitjar  que 
nostre  sant  s'acoste  per  satisfer  lo 
paladar.  Y,  vaja!  ja  ho  tinch  dit:  es 
lo  millor  carrer  del  mapa,  tant  per 

(i)    Un  dels  cegos  que  passa  per  les  cases  a 
dar  los  bons  dies. 

les  diversions,  com  per  la  gent  de 
be,  y'm  sabria  greu  que'm  desenga- 
nyesseu,  per  que  li  tinch  iley  y'm 
sembla  més  bonich  ab  ses  cases  ve- 
lles que  d'altres  que  les  tenen  estu- 
cades. 


Benehit  sia'l  meu  carrer!  d'aquells 
temps  de  ma  joventut  ja  pochs  ve- 
hins  hi  restan;  jo  hi  he  vist  succe- 
hirse  dues  generacions.  Alabat  sia 
Deu  que  tanta  mercè'ns  fa!  Ara  ja  no 
hi  trobo  pler  com  algun  dia!  tots  los 
meus  companys  son  morts;  aquells 
vehins  de  tanta  broma,  van  perdent 
cada  dia  l'humor.  Mes  jo  l'estimo 
aquest  bossí  de  carrer,  per  estret  que 
sia,  ab  ses  cases  altes  y  ses  llargues 
canals  que  d'una  banda  a  l'altra  sem- 
bla que's  toquen,  com  a  bons  amichs 
que  s'allarguen  festosament  les  mans! 
Jo  l'estimo:  aquí  han  nascut  los  fills 
del  meu  cor!  d'aqui  sortiren  aquelles 
prendes  qu'encara  adoro:  mon  ger- 
mà gran  y'l  més  petit:  l'Andreuet, 
que,  vell  com  so,  encara'l  crido  en 
somnis  y  ell,  pobret,  baxa  del  cel 
per'aconsolarme  y'm  torna'ls  petons 

ab  que  l'afalago  y  fuig  cap  al  cel  a  pre- 
gar per  nosaltres.  Y  aquell  fillet  meu, 
hermós  com  los  àngels,  que  Deu  nos 
lo  pregué  enamorat  de  sa  gentilesa! . . . 
Finalment,  aquí  mos  cabells  s'han 
tornat  blanchs;  aquí  en  est  carrer, 
entre  penes  y  goigs,  he  guanyat  lo 
bossí  de  pà,  gustosíssim  y  modest, 
que'm  procura  una  vellesa  tranqui- 
la,  per  que  també  tinguí  una  joven- 
tut honrada;  per  que  so  estimat  de 
tothom  y  no  he  volgut  mal  a  ningú; 
y  Ell  vulla,  quan  sia  servit  cridar- 
me,  qu'aquí  acluque'ls  ulls,  y  al 
llensar  lo  derrer  sospir,  puga  pujar 
al  cel,  al  sortir  per  sempre  de  mon 
carrer. 

Mars,  1877. 

A  l'hora  que  molta  gent  se'n  và  al 
llit,  jo'm  llevo;  quan  tothom  dorm, 
llavors  jo'm  poso  a  cantar.  «^Y  axò,'m 
preguntarà  algú;  que  sou  boig!»  «No 
senyor,  que  so  Sereno.»  «\  Ah,  vèt 
aquí!...»  dirà  revenint  de  sa  sorpre- 
sa. «So  sereno  del  primer  districte, 
barri  ***,  y  sempre  que  necessitin 
algun  servey,  tant  de  nit  com  de  dia, 
(si  pot  ésser  de  nit  millor)  vol  dir  que 
no  més  tenen  que  cridar:  Gervasi,  tal 
cosa;  y  més  lleuger  qu'una  llansa- 
dora  me'n  vaig  a  cumplir  la  coman- 
da, y  quasi  be  tan  prompte  me  la 
tindran  dita  com  jo  complerta.» 

La  obligació  es  la  obligació;  no  hi 
hà  més;  y  a  mi  que  no'n  vinguin  los 

del  ofici,  que  si  avuy  perquè  fafret, 
demà  per  que  plou,  un  altre  dia  per 
que  fa  vent,  que  no  estan  d'humor 
y  escusan  la  ronda  buscàntsela  per 
sota'ls  balcons  ,  dormint  ò  fent  lo 
dropo.  jAlto  aquí!  que  no  es  aquest 
lo  compte!  Jo,  ja  pot  ploure  tant  com 
vulla;  ja  poden  baxar  moles  d'aygua 
de  les  canals,  y  l'espetech  ofegar  la 
meva  veu:  rès  m'acoquina;  es  tal 
hora  y  lloviendo;  y's  canta'l  defecte, 
anch  que  baxin  garbes  desfetes  decen- 
telles;  y  al  que  no  li  agradi  ferho  axí, 
senyal  que  no  es  bò  per  aquest  art,  y 
que  presenti  la  renuncia. 


A  mi  tothom  m'estima;  molts  me 
diuen  «lo  trempat»;  pel  cas,  mésgent 
m'anomena  per  aqueix  motiu  que 
per  Gervasi.  Algunes  persones  m'han 
vingut  a  dir:  «Gervasi,  l'altra  nit 
us  vaig  sentir  cantar  l'hora  y  no 
volguí  adormirme  fins  que  hagues- 
seu  donat  lo  tom.»  «Tant  mateix  lo 
vaig  despertar?»  «Cà ,  home!  sinó 
que  canteu  ab  tant  garbo,  y  al  mateix 
temps  deyau  sereno,  que  vaig  dir: 

veyàm,  surtiré  a  fumar  un  cigarret  a 
la  finestra.» 

i  Si  jo  m'hi  engrexo  quan  fa  una 
nit  de  lluna  plena,  que  la  estrellada 
brilla  en  lo  cel  com  un  escampall 
de  diamants  y  pedres  fines!  Llavors, 
no  puch  ferhi  més,  tinch  de  can- 
tar tan  be  com  puch,  y  si  no  ho 
faig  millor,  no  es  queia  voluntat  no 
hi  sia,  sinó  que  jo  no  arribo  a  més. 
Son  tan  boniques  exes  nits,  que  fins 
me  sab  greu  que  siguem  tan  pochs 
a  contemplaries.  Però,  ^què  hi  faré  si 
tothom  està  per  dormir?  no  aniré 
pas  de  porta  en  porta  a  desvetllar  lo 
barri  per  que  surtin  a  guaytar  la 
lluna...  A  vegades  penso:  «Malagua- 
nyat que  la  dóna  siga  casada,  per 
que  li  aniria  a  fer  una  cantada  que'm 
sembla  que  la  faria  somniar  desper- 
ta.» Y  poch  a  pochcomenso  a  cantar 
l'hora;  y  pujo,  vaig  pujant;  y  quan 
dich  sereno,  afino  més  la  veu,  la  en- 
grossexo  ab  un  doll  que'm  surt  rodó 
com  un  balustre,  y  la  vaig  disminu- 
hint  després,  fenthi  unacayguda  que 
sembla  un  desmay,  y  l'aprimo  d'un 
terme,  que  ningú  sab  ni  còmcomen- 
so  ni  còm  acabo  de  cantaria.  Los 
companys  que'm  tenen  enveja,   de 

derrera'm  motejan  dientme  «rossi- 
nyol de  carreró;»  jpobrets,  si  quan 
tancan  tots  semblan  que  tinguin  ca- 
tarro! Però'ls  que  hi  entenen  mo 
diuen:  «Gervasi,  cantas  be:  no  se't 
pot  llevar;  malaguanyat  que  no  tin- 
guis lletra.» 


So'l  rey  de  la  nit;  tinch  aquexa 
íal-lera.  A  mi  no'm  domina'l  tret, 
ni  m'espantan  los  xàfechs,  ni'ls  xiu- 
lets del  vent,  ni  les  tronades,  ni'm 
véns  la  sòn,  ni'ls  lladres  me  fan  por. 
Ja  està  dit:  jo  governo.  Que  devega- 
des  algun  d'aquexosque  volen  viure 
ab  la  esquena  dreta  fa'l  sonso  pel 
meu  barri?  quan  ell  hi  va,  jo  ja'n 
torno.  «Minyó,  li  crido  tot  acos- 
tantmhi,  qu'hem  de  fer?»  «Oh  que 
jo  no  feya  rès  y  me'n  anava ...» 
«Ahont  anavas?»  «Que  so  fet  tart,  y 
daxonses...»  «.Nada,  ja  estich  al  cas; 
vína,  torna  endcrrcra  que  ja't  tinch 
allotjament.»  «jQue  jo  no  faig  mal 
a  ningú!»  «Xist,  pochs  romansos; 
tira  endevant,  y  trèute  les  mans  de 
les  butxaques,  que  no  fa  fret»,  per 

que,  jo  tinch  aquexa  ventatja:'ls  hi 
penetro  les  intencions  abans  qu'ells 
se  les  hajan  pensades.  Quan  creuen 
y  seguexen,  no  passa  rès  pel  cas;  van 
a  dormir  a  sobre  l'estora;  però  quan 
me  volen  fer  lo  maco!...  en  ma  vida 
he  necessitat  ni  lo  que's  diu  un  agu- 
ller  de  fil  per  lligarlos:  ab  la  punta 
del  xuxo,  com  aquell  que  guia  un 
gall  dindi  ab  una  canya,  ara  un  co- 
pet  a  la  dreta,  ara  un  a  l'esquerra 
per  que  no  errin  lo  camí, 'Is  porto 
xano  xano  a  la  casa  gran.  Allí  al  prin- 
cipi no  se  saben  esplicar,  per  que  cada 
paraula'ls  hi  costa  més  de  traure 
que  si  fos  una  dentadura;  però  al 
últim  tot  surt,  eynes,  llimes,  etz., 
(fòra'ls  papers  que  may  ne  duen.) 
També  n'he  trobat  algun  del  morro 
dur  que  s'han  tret  pistoles  ò  revòl- 
vers. «Noy  gran,  li  he  dit  jo  ab 
aquesta  sanch  freda  que  ja"m  ve  de 
natural ;  noy  gran ,  no  fèm  foch 
qu'ara'ls  bombers  dormen:  entenèm- 
se  de  primer.»  Y  encara  no  l'he  mitx 
conquistat,  del  cop  de  xuxo  que  li 
endresso  entre  cap  y  coll,  ja'l  tinch 
ajagut  a  terra,  casibé  més  llarch  de  lo 
que  va  créxer.  D'ensà  que  jo  canto 
al  barri,  ho  puchdir  abtota  la  boca. 

no  hi  ha  hagut  cap  robo.  Y  a  f è  que 
de  moneda  ni'hi  hà!... 


Mes,  no  tot  son  glòries  y  diverti- 
ments en  lo  meu  empleo;  no  tot  se'n 
va  en  cantar  si  està  núvol,  si  plou,  ò 
està  serè.  Devegades  quan  me  penso 
estar  més  tranquil,  y'm  passejo  fent 
la  ronda  creyent  que  tinch  lo  barri 
com  una  bassa  d'oli  y  que  tothom 
reposa  ab  aquella  quietut,  de  sobte 
sento  obrir  una  finestra  y  una  veu 
acongoxada'm  crida:  «Sereno!  fassi'l 
favor!...» «^Que  hi  hà  alguna  neces- 
sitat?» «jAy,  sí,  corri:  hauria  d'anar 
a  cercar  lo  metge;  cúyti  per  Deu!» 
«Prou,  ja  cuytaré;  no  s'amohini; 
díguim ,  ahont  s'està.»  Y  un  cop 
m'ha  donat  les  entressenyes ,  més 
temps  gasto  trucant  a  la  porta  del 
doctor  que  no  he  passat  per  anarhi, 
encara  que  visca  a  l'altra  banda  de 
la  ciutat. 

Una  vegada  tinguí  qüestions  ab  un 
metge  que  fins  m'hi  vaig  desmandar, 
arribant  a  pèrdreli'l  respecte.  Potser 
feya  un  quart  que  trucava  a  casa 

seva,  y  rès;  com  si'l  pis  fos  per  llo- 
gar. Oh,  y  la  necessitat  hi  era,  y'l 
pobre  malalt  m'esperava  com  ab  can- 
deletes.  «Deu  me  valga!  que  dormim 
ò  que  fem  lo  ximple?»  els  hi  vaig  cri- 
dar. «Tu,  escarceller! »  vaig  dir  al 
vigilant  que  feya'l  totxo  a  l'altra 
part  de  l'acera  escoltant  com  m'es- 
carrassava a  trucar,  ab  la  matexa 
catxasa  que  si  truqués  a  Madrid. 
«^Qué  quiere?»meva  dir  sense  mou- 
res  del  guarda-rodes.  «Ah!  no  parla 
com  nosaltres!  vèt  aquí  per  que  no 
entén  lo  soroll;  vès,  vi  na  a  obrir  la 
porta,  que  tinch  d'avisar  lo  metge. 
^Que  no  ho  has  sentit  que  fa  tres 
quarts  que  repico?  ^De  quina  terra 
ets  que  gastas  tanta  sòn?»  «Si  duer- 
mo,  qué  te  importa  a  tí  ni  a  nadie? 
pues  hombre  me  gusta!...»  «Ja  ho 
crech  que  te  gusta:  mentrestant  jo 
amolantme  aquí  y'l  pobre  malalt 
bregant  com  un  desesperat.  Vaja, 
cúyta  si  vols;  fa  un'hora  que  reme- 
nas  lo  ferro  vell  y  encara  no  t'ha  sor- 
tit la  clau;  que'n  tens  de  nyonya!» 
«^Y  si  no  la  encontrara  pasaría 
algo?...»  «Vès,  noy,  escursèm  les  ra- 
hons,  ò  sinó'm  sembla  que'l  metge'n 
tindrà  dos  de  malalts  en  llocb  d'un.» 

Y  sense  escoltàrmel  més,  axis  que 
hagué  obert  la  porta'm  vaig  enfilar 
escales  amunt,  y  agafant  lo  cordó  de 
la  campaneta  li  dongui  tal  estiragas- 
sada  que  va  repicar  bona  estona  com 
si  hagués  agafat  tremolor.  «Qui  de- 
mana?»'m  preguntà  una  veu  que 
debia  ser  de  la  criada.  «Lo  senyor 
doctor,  que  fassi'l  favor  de  Uevarse 
y  venir  ab  mi  que  so'l  sereno;  cúyti, 
avísil  desseguida,  que  convé  molt.» 
«Esperis,  respongué  la  veu  ,  qu'ani- 
ré  a  avisarlo.»  Y  jo,  espera  y  aguarda, 
que'm  floria,  sinó  qu'entre  mi'm 
deya: «Tinguem paciència;  axò  esque 
no  deu  trobar  l'altra  botina»;  quan  al 
cap  d'un  quart  tornà  la  minyona  ab  la 
embaxada  de  que'l  seu  amo  no  volia 
venir.  Llavors  sí  que  ja  no  hi  veya 
de  cap  ull.  «Ab  qui's  pensa  que  trac- 
ta? vaig  posarme  a  cridar  perquè  ell 
ho  sentís.  ^Qu'es  un  metge  de  recre- 
yu  que  no  més  visita  als  que  tenen 
salut?  que'n  deu  ser  de  dropo  aqueix 
mata  sanus!  aquí  ferme  fer  lo  be- 
nehit  esperant  a  sa  mercè  qu'acabés 
la  mandra...  que'n  deu  haver  esguer- 
rat de  cures!  doctor  de  canaris!  tren- 
calòs!  curandero  de  munició!  ja  li 
pot  dir  que'l  bescantaré  per  tot  Bar- 

celona,  y  tinch  de  fer  córrer  qu'està 
avingut  ab  los  que  vénen  baguls!» 
Però,  rès  hi  va  valguer;  tinguí  d'anar- 
men  a  buscar  un  altre  (qu'era  home 
de  be,)  va  venir  desseguida  y,  com  si 
Deu  m'hagués  tocat  al  cor:  aqueix 
metge  curà  al  malalt,  que  si  arribo  a 
portarli  aquell,  estich  segur  que  me'l 
matava  a  la  primera  recepta. 


En  lo  barri  hi  viu  gent  de  tota 
mena;  ara  hi  tinch  la  senyora  d'un 
militar,  que  per  aquesta  cada  punt 
haig  de  córrer.  Diuen  que  pateix  dels 
nervis;  no  ho  sé;  però  molts  cops 
per  que  ell  retira  tart  se  posan  a  dis- 
putar y  a  enquimerarse,  y  a  lo  millor 
sento  obrir  lo  balcó  d'una  revolada, 
y  surt  ell:  «Gervasio,  Gervasio!»  Jo 
ja  sé'l  què  vol:  un  mèdicu.  «^Què 
succeheix,  Don  Maties?»  li  pregun- 
to. «Anda,  vé,  corre  à  avisar  un  me- 
dico,»'m  contesta  parlantme  sempre 
de  tu,  (se  deu  pensar  que  tracta  ab 
algun  sorge.)«^Y  qué  medico  quiere, 
el  de  la  otra  vez?»  «Nó,  ese  nó;  des- 
pàcha;  otro,  el  que  tú  quieras.»  Y 

corrents  me'n  vaig  a  trucar  al  primer 
que  trobo.  Com  que  sé  que  la  mey- 
tat  del  mal  de  la  senyora  son  pape- 
reries, tant  val  que  li  porti  un  metge 
de  crèdit  com  un  pastanaga;  que  per 
certs  mals  y  per  certes  persones,  jvès 
si  m'exposaré  a  portarli  un  com  cal, 
per  que  l'endemà  me'l  desacreditin 
y  nom  vulga  servir  quan  tinga  una 
verdadera  necessitat  en  lo  barri! 

Ara  sembla  que  la  senyora  està 
millor,  y  crech  que'n  tenen  un  d'a- 
quells que  curan  ab  aygua  del  canti 
y  anissos  de  pussa;  y  per  que  no 
l'amolin  a  les  nits  los  hi  ha  arreglat 
la  medecina  per  anyades;  la  deuen 
tenir  en  un  cubell  ò  en  una  gerra, 
per  que  aquella  senyora,  dos  per 
tres  li  agafava'l  treball,  y  abans  tot 
sovint  hi  era  a  pendre  l'aygua  dels 
sustos. 


Si  n'he  vistes  de  coses  per  tots  es- 
tils! y  sembla  qu'a  la  nit  ab  la  fosca 
no's  tingui  de  veure  rés!...  Però,  en 
aqueix  punt  callo:  que  si  he  pogut 
esbrinar  certs  tràfechs,  jo  sempre  he 
fet  lo  Simón  de  l'Ombra,  que  la  meva 

feyna  es  vigilar,  guaytar  de  tant  en 
tant  los  núvols,  y  ab  una  sola  parau- 
la esplicar  lo  que  succeheixallí  dalt; 
tenir  l'aurella  atenta  a  lo  que  diu 
lo  campanar  de  la  Seu;  y  tant  si'l 
vehinat  dorm  com  si  vetlla,  li  canto 
l'hora,  y  de  les  altres  coses  ne  faig 
tan  cabal  com  si  passessin  a  Moreria. 
Axò  no  vol  dir  que  no  tingui  esperi- 
mentat  quins  son  los  vehins  qu'a 
qualsevulla  hora  de  la  nit  los  hi  ve 
be  de  fer  dissapte,  y  abocar  daltabaix 
del  carrer  algun  ribell  esquerdat,  ò 
algun  altre  moble  de  pisa,  ò  saba- 
tots desparionats  y  florits,  ò  per  la 
vigilia  de  Nadal  m'omplen  lo  barri 
ab  plomes  d'aviràm.  Ja  sé  qui  son 
aquexa  gent  tan  polida  que  no  volen 
la  porqueria  a  casa,  y's  pensan  que 
als  demés  los  hi  agrada,  segons  s'afa- 
nyan  a  escamparia  pel  mitx  del  carrer 
per  que  tothom  se'n  emprendi.  Sé 
qui  son,  però  tinch  de  callar,  per 
que  si'm  desbocava'ls  ne  diria  qua- 
tre, renyiríam,  y  jo  haig  de  viure 
ab  tothom.  Vètaquí  per  què  so  pru- 
dent. 

Molts  se  creuen  que  1  meu  empleyo 
es  descansat  per  que  algun  dia'm 
veuen  ben  vestit  que  vaig  a  donar 
un  vol.  Que  ho  probin;  que  tirin 
memorial  per  entrar  de  suplents:  ja 
sabran  quin  pa  s'hi  menja.  Un  dia 
vés  a  casa  l'arcalde,  que  hi  hà  verbal 
ab  aquell  marit  y  muller  que  no  s'a- 
venen,  y  l'arcalde  sembla  que  tingui 
por  que  descompartintlos  no  arre- 
plegui alguna  garrotada.  Un,  altre, 
passa  les  papeletes  dels  quintos;  oh, 
y  del  meu  barri,  que  cad'any  sembla 
que'ls  treguin  a  companyies.  Des- 
prés vés  a  acompanyar  la  comissió 
ab  un  indivíduu  del  clero  per  veure 
si'ls  vehins  volen  allargar  les  mans 
per  les  obres  de  la  parròquia.  Yquan 
hajas  acabat,  reparteix  les  llistes  del 
empadronament,  y  vigila  per  recu- 
llirles  totes  al  cap  d'uns  quants  dies. 
Després...  que  a  casa  la  ciutat  te  de- 
manan,  que'l  segon  arcalde't  busca! 
que'l  cabo't  te  de  veure...  jay  mal- 
viatge'l  món  dolent!  y  donchs,  que 
no  ha  de  dormir  lo  sereno? 

Abans,  l'arcalde  a  tot'hora  sembla- 
va que'm  tenia  a  punt:   «Gervasi/m 
deya  per  exemple:  demà  a  les  nou 
veniu.»  «Corrent;»  y  jo  com  un  re- 
llotge; al  punt  de  l'hora  ja  m'espera- 
va y  ell  encara  s'havia  de  llevar.  Y 
tant  y  tant  m'amolà  ,  qu'al   últim 
tingui  de  dirli:  «Miri  que  quan  jo 
vinch  encara  no  he  dormit  y  estich 
dejú.»  «Be,  feya  ell,  aneu  a  pendre 
un  bossí  y  torneu.»  «No   pot  ser, 
que  la  sòn  se  m'ha  menjat  la  ganay, 
si  vol  que  li  parli  en  plata,  dech  tenir 
la  pell  curta,  per  que  quan  obro  la 
boca  se'm  tancan  los  ulls  y  vol  dir 
que  menjar  y  dormir  tot  alhora  no 
ho  sé  fer,  per  que  jo  no'm  governo 
la  naturalesa.   A  la  nit,  ja  ho  sab, 
sempre  a  la  bretxa;  de  dia,  a  dormir 
per   lo   que  demana  la   persona,  y 
prou,  Y  si'm  volen  fer  perdre  aquest 
agre  y  que  no  cumplexi,  tant  se  val 
qu'arrambi'l  xuxo  y  que  canten  los 
ximples.»  Però  com  l'arcalde  es  un 
home  que  s'escolta  a  un  altre  per 
que  té  bon  sangro,'m  va  respondre: 
«Aneu,  Gervasi,  aquí  teniu  lo  repar- 
to,  y  vos  mateix.»  Y  desde  llavors 
ho  porto  com  un  tirabuquet  y  tinch 
lo  barri  com   un  pom   de  flors.   Y 

d'aqueix  terme  anem  pasant  y  ado- 
rant; tothom  està  content  de  mi  y 
jo  del  empleyo,  per  que  l'esser  sere- 
no  vol  dir  home  de  be,  fiat,  diligent, 
y  estich  tan  satisfet  ab  aquexa  ri- 
quesa de  reputació ,  que  cada  dia 
canto  ab  més  gust  y  m'hi  miro  y 
m'hi  presumo;  y  si  tingués  un  fill  lo 
faria  suplent,  y  snch  que  fossen  mitja 
dotzena,  tots  tirarían  pel  mateix  art 
y'ls  faria  ensejar  a  casa  plegats,  que 
armarían  un  coro,  cantant  totes  les 
hores  del  rellotge,  qu'al  últim  ni 
ells,  ni  jo,  ni  riingú,  sabrían  quina 
hora  es. 


Vaja  que  ja  es  dia,  y  tinch  d'anar 
a  retiro.  Lo  sol  entra  al  meu  quarto 
y  li  tindré  de  tirar  los  porticons  pels 
bigotis;  no  hi  sé  dormir  ab  xinxeta. 

Sembla'l  món  al  inrevés;  ara,  si 
vull  aclucar  los  ulls,  haig  de  ferme 
compte  qu'es  de  nit.  Vès  si'n  vol 
de  mèrit  axò,  sentint  a  cada  moment 
un  baladrer  ò  altre... 

iQue  n'hi  deu  haver  de  trencadis- 
sa, y  que  se'n  deu  fer  malbé  de  roba 

a  Barcelona!  Encara  no  fa  un  credo 
que  so  al  llit,  y  ja  han  passat  tres  dra- 
payres. 

Al  demés...  tornant  al  empleyo... 
Me  pensava  que  may  més  clouria  la 
boca:  casibé  ja'm  tocava  als  cabells, 
jquín  badall!... 

Com  deya...  no  sé  si  es  la  sòn  ò 
que  no  hi  enxerco;...  ara  he  perdut 
la  espècie...  sí,  del  empleyo...  Just; 
ara  tenim  cabos,  demà'ns  hi  enqui- 
bexen  un  comandant;  a  veure  si  al 
últim  hi  haurà  palos. 

jQuín  badall  més  ben  fet!...  ija'm 
fa  venir  la  soneta !  Si  l'arcalde'm 
dongués  permís  per  fer  tirar  sorra 
al  carrer,  no'm  costaria  gens  d'arre- 
plegar lo  sòn. 

iQuína  ciutat!...  de  dia,  per  mi 
tothom  fa  de  carreter... 

íQuín  escàndol!  jo  a  n'aquestos 
més  aviat  los  penyoraría  per  criday- 
res  que  per  anar  contra  direcció. 

jVaja,  no  hi  hà  com  un  bon  llit... 
Volen  creure...  dallonses...  qu'estich 
mal  content  d'una  cosa?...  no  més 
d'una...  ah...  jquína  passió  de  sòn!... 
aah.  Santa  nit  tinguin...  Sí:  me  sab 
greu  tenir  decantaren  cas...te...llà... 

Juny,  1878. 

ULTIMES  ESCENES 
D'UN  DRAMA 


Fa  un  vent  que  no  respecta  cap 
barret. 

A  les  pobres  dones  que  van  pel 
carrer  els  hi  embolicales  faldilles,  pri- 
vàntleshi  de  donar  un  pas,  ò  les  em- 
peny fentles  caminar  massa. 

Los  escombradors,  en  vista  de  que 
ja  troban  la  feyna  llesta,  se'n  tornan 
cap  a  casa  la  Ciutat  ab  les  dinades  a 
la  funerala. 

Un  senyor  vellet  (que  ja  no  deuria 
pensar  ab  aquestes  coses)  s'encanta 
mirant  les  polaques  d'una  noya  y 
quatre  tristos  travessos  de  mitja 
blanca,  fica  un  peu  dins  d'un  sot,  y 
ab  lo  brinco  que  pega  per  trèurel,  hi 
enfonza  Taltre. 

Los  esquitxos  qu'axeca  se'n  van  a 
parar  a  les  vidrieres  d'un  barber, 
en  lo  mateix  instant  que  l'amo  surt 
a  la  porta,  estén  lo  bras  y  mira  al  cel, 
ficantse  a  dins  tot  confós,  no  sapi- 
guent  entendre  com  diastre  la  pluja 
que  tenia  de  caure  per  sobre  li  ha 
mullat  per  sota'l  palmell  de  la  mà. 

Acto  continuo  se  sent  un  trò  que 
pareix  que  dugui  al  derrera  tota  la 
seva  descendència,  per  que's  dismi- 
nueix y  s'acaba  dèbil  y  mesquí,  que 
més  soroll  fan  al  pis  de  sobre  quan 
enretiran  una  cadira. 

L'ayre  xiula,  y  buscantse  acompa- 
nyament, fa  dringar  les  bacines  de  la 
barberia,  inquietantse  l'una  ab  l'al- 
tra. 

En  vista  d'axò,  surt  lo  fadrí,  s'en- 
fila dalt  d'una  cadira,  les  despenja, 
y's  fica  a  dins. 

No  se  sab  quin'hora  es,  per  que 
encara  no  ha  sonat  en  lo  campanar, 
lo  vent  ja  se  l'ha  emportada  a  la  Bor- 
deta. 

Y's  posa  a  ploure ;  l'aygua  cau 
abundanta  y  de  gayrell,  ratllant  l'es- 
pay  com  los  caidos  d'un  cartipàs. 

Un  home,  embossat  en  una  capa 
madrilenya  ab  gires  de  color  de 
sanch,  se  passeja  amunt  y  avall  de 
l'acera.  Un  bolet  d'ales  amples,  molt 
tirat  en  avant,  li  tapa'ls  ulls;  l'embós 
de  la  capa  li  oculta  mitja  cara. 

Quan  algú  li  passa  pel  costat,  se  tapa 
més  y  se'l  mira  de  reüll  com  ame- 
nassantlo  de  mort  si'l  descubreix. 

Fosqueja;  plou,  y'l  vent  no  para. 
Del  cap  d'avall  del  carrer  se  veu  venir 
un  home  molt  depressa  que  porta 
una  forqueta  al  coll:  se  para  una  es- 
tona, y'l  carrer  queda  iluminat  a 
mesura  qu'avansa.  Guytèm  a  dirho, 
que  no  m'agafessin  por:  es  lo  fana- 
ler. 

Al  arribar  vora  del  embossat, 
aqueix  vol  aturarlo:  lo  fanaler,  sem- 
pre de  frente,  li  contesta  tot  marxant: 
—  Dos  quarts  de  sis.  — 

L'embossat  fa  un  moviment  d'im- 
paciencia,'s  fica  dins  d'un  portal, 
s'espolsa  la  mullena  del  barret  que 
li  ha  tombat  les  ales  cap  per  vall, 
llensa  un  sospir  que  feya  nosa  als 

altres,  y  desseguida  s'ajup  per  ferse 
un  doblech  als  pantalons. 

A  l'entrada  deldevant  s'obra'l  can- 
cell ab  un  repich  de  campanetes,  y 
apareix  com  un  bulto  que,  ab  la 
fosca,  no  més  se  li  veu  lo  devantal 
blanch. 

—  Phs!  — fa'l  bulto. 

—  Voy; — diu  lo  de  la  madrilenya, 
traspassant  lo  carrer  y  íicantse  dins 
de  l'entrada. 

Lo  vent  que  fins  ara  havia  bufat, 
de  repent  pert  la  respiració,  y  no 
se'l  sent  més. 

A  dins  de  l'entrada  s'ouen  ge- 
mechs  y  sospirs  y  consols  y  rialle- 
tes: —  No  plori,  senyoret, —  diu  ella; 
{a  lacuenta  es  la  ninyera  de  la  casa;) — 
la  senyoreta  encara  l'estima. 

—  jM'estima,  y's  casa  ab  un  al- 
tre!— murmura  l'embossat  plorique- 
jant y  fent  dues  veus  com  un  fluviol. 

—  No  plori,  senyoret  Paquito,  oblí- 
dila,  si  es  servit,  nos  despacienti. 

—  ^Que's  casa  m'has  dit?  —  repli- 
ca ell,  serenatse  tot  ab  un  plegat  y 
agafant  ab  forsa  la  munyeca  de  la 
ninyera:  —  ^Quan,  ahont,  en  quina 
hora?  <íQuè  fa  ella;  què  diu?  respon, 
cúyta! 

—  Ella  plora;  però  ab  ramohino 
dels  vestits,  casibé  no  té  temps. 

—  ^Y  ell,  què  diu,  què  fà,  què 
pensa? 

—  Oh,  ell  tot  lo  dia  ab  lo  puro  a 
la  boca,  y  se'n  vol  anar  a  París  ab  la 
senyoreta. 

—  Oh,  ràbia!  ^què  fer?  A  quín'ho- 
ra's  casan? 

—  A  les  sis. 

—  Donchs,  be:  dígali  que  jo  a  tres 
quarts  ja  seré  mort.  jXist!  jCàlla!... 
Té,  dónali  axò  de  part  meva:  serà'l 
primer  y  l'últim.  —  Y  l'embossatse 
desembossa,  abrassa  la  ninyera,  y  li 
vol  fer  més  carícies;  mes  ella  fa  un 
xiscle,  fuig,  lo  cancell  se  tanca  fent 
ganing  ganing  ganing,  y  ab  la  revo- 
lada que  porta,  dona  una  patacada 
als  talons  del  desgraciat  amant. 

Aqueix  s'encamina  derrera  Pala- 
cio,  se'n  entra  a  ca'n  Roca,  y  demana 
tres  unses  de  metzines. 


En  un  llit  de  ferro,  ab  estrenya- 
caps  de  madapolan,  la  cara  molt 
groga,  los  ulls  enfonzats,  descolorits 

los  llavis,  s'està  arrupidet  sense  fer 
gayre  bulto  rembossatdel  altre  ves- 
pre. Fa  un  badall,  després  un  altre, 
alguns  més  desseguida,  y,  tant  se  val 
que  no'ns  hi  fixem,  perque'sveuque 
debia  tenirne  un  dipòsit  y  ara'ls  hi 
dona  exida. 

En  la  tauleta  de  prop  del  llit  hi  hà 
una  escudella  plena  de  caldo  que 
fumeja;  al  costat,  una  capseta  de  con- 
fitura de  codony  mitx  buyda,  ab  un 
ganivet  de  postres  que  s'hi  té  tiesso. 

Li  van  errar  lo  veneno,  y  ara  fa 
tres  dies  qu'està  més  sossegat.  Lo 
metge,  que  també  deu  entendre  en 
malalties  d'amor,  diu  que'l  restablirà 
no  més  qu'ab  confitures  y  caldos  de 
la  reyna. 

Ella,  la  fulana,  ja  es  casada.  jAy, 
pobre  xicot,  lo  dia  qu'ho  sàpiga! 
(per  que  ara  no's  recorda  de  rès.) 
Serà  capàs  de  posarse  devant  d'un 
canó,  qualsevol  dia  quefassan  salva, 
y  que  surti  lo  que  vulgui. 

14  Desembre,  1878. 

Estich  trist;  ab  una  tristesa  que 
no  prové  tant  dels  nervis  com  de 
cert  desarreglo  en  l'alimentació. 

Es  tal  hora  de  la  nit;  no  sé  quina; 
ni  iquè  n'haig  de  fer,  si  per  mi  ja  no 
toca  la  de  dinar,  ni  sento  may  la  de 
sopar! 

Surto  del  cafè,  únich  alberch  lu- 
xós que  tenim,  els  qu'estem  tronats, 
per  passar  les  hores  y  fugir  dels  que 
hem  fet  extrangers  en  sa  matexa  pà- 
tria. A  mi  tots  me  conexen  y'm  bus- 
can:  semblo  l'altre  cònsul  inglès. 

Aquesta  tarde  m'han  pagat  un 
cafè,  com  si  hagués  ben  dinat,  y 
aqueix  vespre  he  quedat  a  deure  un 
pà  ab  mantega.  Axò  no  es  viure  de 

caritats:  axò  es  neulirse  lentament 
de  gorres, 

Tinch  fret  y  sòn,  y  vaig  enderre- 
rit  de  menjar!...  |Potser  me  moriré 
de  gana!  AI  pensarho  solzament, 
se'm  desperta  de  tal  manera  que'm 
xiula  a  les  orelles  com  si'm  volgués 
dir:  animo,  no  t'arronsis,  ja  t'ajuda- 
ré. Y  cada  cop  que'm  dona  aquest 
avís  me  fa  fer  un  badall  que  sembla 
que  la  cara  se  m'esberli  en  dos  tros- 
sos. 

Però  jo  penso:  jquantsn'hi  hà  que, 
voltats  de  comoditats  y  vianda, 's 
moren  de  fam  ab  lo  consol  de  que's 
moren  per  la  salut!  jAy!  lo  qu'en 
ells  es  medicina  que'ls  mata,  per  mi 
es  malaltia  que  m'acaba!.., 

iCòm  canta'l  sereno!...  ah,  fart! 
tinguessis  la  meva  debilitat,  que 
poch  estarías  per  canturies. 

A  la  fonda  també,  axis  qu'estich 
llest  de  l'escudella, '1  mosso  se'm  posa 
a  cantar  les  demés  viandes  que  hi 
hà.  —  Vés,  noy,  vés;  no't  gastis  la 
veu,  que  no  tinch  gana;  —  li  dich. 
Si  ho  sàpigues  que  mon  apetit  no 
necessita  serenates  ni  canturies  per 
despertarse!  ipobret!  si  vetlla  més 
qu'un  sastre! 

«iQuisso!...  té,  quisso;  té,  Faluga.» 
Deu  ser  un'altre  desamparat!... 

«No't  freguis  tant  perles  cames,  que 
t'acabaràs  d'aprimar.»  jPobra  bestio- 
la! tan  prim  té'l  còs  com  la  cua.  La 
sort  qu'aquesta  no's  pot  amagrir 
més,  ò  sinó  semblaria  un  filferro. 

«^Que  tens  gana?  jSí,  pobret! 
Prou:  no  la  remenis  més,  que  se't 
trencarà  y  t'entrabancarías. 

Anem  a  casa,  Faluga;  anem.» 

Demà'l  porto  als  quatre  cantons 
del  Call,  y  si  me'l  compran  s'estal- 
vían  la  feyna  d'embalsamarlo. 

«Fuig  d'aquí,  que'm  faràs  caure.» 
jCòm  salta!  que  va  lleuger!...  Per 
mi  es  tot  buyt  de  dins. 

«Apa,  cap  amunt.»  jCòm  sent  l'o- 
lor de  les  cases  que  hi  hà  menjar!  «No 
oloraràs  a  la  porta  del  meu  pis,  ja 
t'ho  abono.  Apa,  endevant,  qu'en- 
cara  no  hi  som;  no  es  aquí  tampoch, 
tonto;  jsi  estich  més  amunt  que  les 
campanes!»  Axis  el  que  va  esguerrar 
aquesta  casa  hi  hagués  vingut  a  es- 
tar! ja  fora  ètich  ara  com  ara.  No 
més  té  que  lloguer  y  escales. 

Encara  pel  lloguer,  com  aquell; 
cada  cap  de  mes  el  quedo  a  deure... 

«Esperat  qu'encendréllum.»Tinch 

una  cerilla  d'aquell  funeral.  Vaig  fer 
un  obsequi  al  mort,  que  no'l  conexía 
ni  ganes,  per  que  ja  no  vull  més  co- 
nexenses,  y  ell  me'l  va  tornar  estal- 
viantme  d'entrar  a  casa  a  les  fos- 
ques y  d'estaburnirme  ab  aquexos 
palmodos.  Gràcies  al  difunt,  ara  ja 
sé  ahont  anar  a  cercar  cerilles:  jaxís 
fossen  butifarres,  que  pochs  manca- 
rían  d'entrar  en  el  cel  per  mi! 

«Té,  escura  aqueix  plat.  jQu'ets 
llest!  quina  llengua!  sembla  un  pin- 
zell. Si  t'agradan  les  escorfolles  d'ou, 
aquí  tens  un  altre  preu  fet. 

^Ets  dels  llamenchs?  té,  que  no 
m'agradan  els  pobres  vanitosos. 

Xist,  no  grinyolis,  que  despertaràs 
als  qu'estan  tips.» 

íQuína  ideya!  ab  aqueix  gos  po- 
dríam  fer  companyia.  Jo  hi  posaré 
la  paciència  y  ell  la  gana...  per  que 
si  hi  afegís  la  meva  tindríam  massa 
capital. 

Malaguanyat  com  notinch  un  tall 
de  carn!  avuy  ensajaríam  y  demà 
feyam  la  proba.  Pel  càs  també  serà 
bò  un  tros  de  pa  sèch;  per  que  ab  la 
gana  que  té  allotjada,  es  capàs  d'a- 
pendre'l  narro. 

La  nit  l'havem  passada  estudiant; 
de  primer,  he  posat  el  rosegó  sobre 
la  taula;  encara  no  l'ha  vist,  d'un 
bot  s'hi  ha  tirat  demunt.  Alto!  he 
fet  jo,  trayentli'l  pà  del  morro; 
isemblava  qu'hi  tingués  empelta- 
des les  dents!  Y  aquesta  operació 
s'ha  repetit  moltes  vegades,  fins  que'l 
gos  ha  pogut  entendre  que  consistia 
en  arreplegar  lo  bocí  sens  menjàr- 
sel.  Per  enllepolirlo,  n'hi  he  donat 
una  mica,  axerivintlo  abans  ab  unes 
quantes  trompades. 

Després,  he  agafat  ferro  vell:  panys, 
claus  y  frontisses,  y'ls  hi  he  penjat 
al  morro  per  desarrollarli  la  forsa. 
Està  clar;  encara  no  probava  de  fer- 
li  tenir  el  farsellet,  me'l  dexava  anar 
a  terra,  corrent  a  arrupirse  en  un 
reco;  véntali  puntada  de  peu,  y  a  la 
taleya.  Ell  grinyolant  armava  un  es- 
càndol; però  jo  li  he  demostrat  que 
la  paciència  y'ls  tantos  no  me'ls 
acabaria  may.  Hi  havem  tornat  un 
cop  y  un  altre,  y  què  sé  jo  quants 
més!  la  bestiola,  tossuda,  y  jo  més 

perfidiós;  cada  pich  que  dexava  cau- 
re'ls trastos,  li  arrambava  tal  punta- 
da de  peu  que  se'n  anava  a  l'altra 
part  del  quarto  sense  caminar  gens. 
Estich  cert  que  si  li  obro  la  porta, 
arrenca  escales  avall  y  no  para  fins  a 
la  estació  de  Martorell. 


Avuy  he  menjat  a  la  francesa,  es 
dir,  suprimint  l'esmorzar:  fins  a  la 
tarda  no  he  trobat  ningú  que  tin- 
gués temps  d'enternirse. 

No  ho  entench;  per  mi,  ara  tothom 
viu  al  carrer;  may  se  troba  ningú  a 
casa.  Al  menos  he  anat  a  vinticinch 
bandes  y  per  tot  m'han  respost:  «Ha 
sortit  el  senyor.  No  hi  es».  «No  ha 
vingut;  dispensi,  no  sabem  quan 
tornarà».  «No  té  hora  fixa».  Està 
clar,  no  té  d'anar  malament  l'Espa- 
nya, si  tothom  fa'l  dropo!  jY  en  diu- 
en gent  de  sa  casa,  y  tot  lo  dia  ro- 
dan! 

Al  últim  he  sobtat  de  plè  a  plè  a 
un,  demanantli  quatre  duros,  y  m'ha 
regalat  sis  rals. 

jQue'n  corre  poch  de  crèdit!  nin- 

gú  vol  comptes;  tothom  té  por  de 
cansar  la  memòria! 

Síga  com  vulga,  a  les  cinch  m'as- 
sentava a  taula;  la  escudella,  de  tan 
covada,  semblava  feta  ab  motUo 
com  els  matons  de  monja;  lo  biftek 
semblava  de  cuyro:  feya  recular  el 
ganivet  com  si  li  fes  por;  les  patates 
de  tan  seques  fins  tenían  drinch: 
semblavan  guixos  de  sastre;  l'aygua 
no  valia  rès:  se  conexía  que'l  ta- 
berner  hi  havia  tirat  molt  poch  vi. 

Però,  que  bò  ho  he  trobat!  me 
semblava  qu'era'l  primer  dia  que 
menjava! 

Al  sortir  del  funeral  de  la  Seu, 
me'n  he  anat  als  claustres  a  pendre 
el  sol;  y  entre'l  cavilar  y  l'haver  per- 
dut la  nit  donant  la  Ilissó  al  gosset, 
m'he  quedat  adormit  com  si  ja  tin- 
gués totes  les  feynes  fetes.  Al  poch 
rato,  un  somni  ben  diferent  de  la 
realitat,  venia  a  reforsarme'l  ven- 
trell  massa  dèbil  per  anyoraments 
alimenticis,  y  veya  vols  de  perdius 
rostides  aletejant  a  la  vora  meu  y 
enlluhernatme  ab  el  color  de  sa  pell 
que  brillava  al  sol  ab  la  capa  de  llar 
que  les  cobria,  despedint  unes  olo- 
retes  tan  forasteres  pera  mi  que'ls 

sentits  s'hi  encisavan.  Després,  ve- 
ya  uns  llussos  remenant  la  cua, 
dividit  el  còs  en  varies  seccions  que 
al  acostarse's  descomponian  y'm 
queyan  a  la  falda  en  rodanxes  més 
grosses  que  galetes;  y  després...  una 
veu  de  nas  que'm  deya:  «Tingui, 
germanet,  tórnim  un  xavo».  Obro 
els  ulls  y'm  trobo  al  devant  una  ve- 
lla que  m'allargava  un  quarto. 
«Malviatge  la  dóna!  esclamo  ab  rà- 
bia; arri  al  canyet!  ^quí  us  ho  ha  dit 
que  demanava  caritat?»  «Jom  pen- 
sava...» «Y  jo'm  pensava  de  vos... 
teniu!  veus  aquí  dos  quartos  y  nom 
desperteu  may  més».  Però,  a  pesar 
de  la  vella,  aquell  somni  ha  estat  un 
bon  pressagi.  Algunes  hores  després, 
ab  menos  poesia  y  menos  perfums, 
he  satisfet  aquella  gana  que'm  donà 
visions  tan  cavalleresques. 


Lo  gosset  m'acabà'ls  estudis;  ha- 
vem passat  molts  dies  donant  llis- 
sons,  y  moltes  nits  repassantles.  Me 
coneix  tan  be'l  geni,  qu'encara  no 
l'amenasso  ja  grinyola;  fa'l  que  vull. 

y  m'estalvía  la  pena  de  pegarli.  Ins- 
tintivament coneix  les  meves  inten- 
cions, y  seguint  la  direcció  de  la 
mirada/sllensa  sobre  i'obgecte  hont 
jo  la  fixo. 

L'altre  dematí  sortirem  a  ensajar 
per  la  Boquería.  El  gos  saltava  de- 
vant  meu  ab  el  morro  al  ayre  y  guay- 
tantme  sempre.  En  una  taula  de 
cansalader  me  cridà  l'atenció  una 
penjarella  de  salsitgestan  baxes,  que 
estavan  a  tret  de  tercerilla.  Hi 
clavo  la  mirada,  y  al  mateix  instant 
la  Faluga  pega  brinco,  s'equivoca, 
clava  les  dents  a  l'orella  d'un  mitx 
cap  de  porch,  y  arrenca  a  córrer  fi- 
cantse  per  entre'Is  peus  de  la  gent, 
fugint  per  sota  les  taules  y  escapant- 
se  Rambla  amunt  tan  lleuger  que's 
perdia  de  vista.  Les  dones  prou  cri- 
davan  «aturèulo»;  les  bacallaneres 
corrían  armant  saragata  ab  el  soroll 
dels  sòchs  y  ab  els  seus  crits.  Les 
unes  buscavan  als  municipals;  les 
altres  sortían  per  la  Rambla.  Un  se- 
nyor que's  passejava,  preguntà,  ex- 
tenent  els  brassos,  en  una  mà'l  bastó 
y  en  l'altra  un  ramet  de  flors,  po- 
santse  devant  les  marmanyeres:  «Be, 
^què  hi  hà,  ques  axò?»  «Ha  robat 

mitx  cap  de  porch».  «Matèulo, 
donchs».  «Sí,  sí,  que'l  matin;  ànsia, 
ja  està  dit».  Un  altre  tafaner,  acos- 
tantse  al  grupo,  ab  la  mà  plana  so- 
bre la  butxaca  de  l'armilla,  pregun- 
tava si  havían  robat  un  rellotge. 
«Sí,'l  del  Plà  de  Palacio»,  li  contesta 
una  tunyinayra. 

Y  mentrestant,  la  canalla  y  algun 
ganàpia  perseguían  al  gos;  jo  apre- 
tava'l  pas,  y  veya  qu'a  la  Plassa 
Nova  encara  l'empaytavan.  Trenco 
per  guanyar  ventatja,  y'm  quedo  a 
la  del  Rey  dins  d'una  escaleta  que 
té  un'altra  porta  al  carreró  del  der- 
rera.  Al  cap  d'un  moment  ja  sento 
crits  d'«aturèulo!»  y'l  gos  me  passa 
rabent  pel  costat  dexant  el  regalo 
allí  terra;  me'l  poso  sota'l  bras  y 
m'embosso,  al  mateix  punt  que'ls 
seus  perseguidors  entravan  a  la  plas- 
sa. 

—  Escolti,  —  me  diu  un  d'ells;  — 
qu'hauría  vist  un  gos  ab  mitx  cap 
de  tocino? 

—  Nó  senyor:  lo  que  vaig  veure 
al  Passeig  de  Gracia,  era  una  cabra 
qu'allí  hont  debía  tenir  la  cua  hi 
teníal  cap,  y'l  cap  en  lloch  de  la 
cua. 

—  Vòltal!  —  exclamà  rient  un 
pillet  mistayre.  La  gent  que  no  sa- 
bia'l que  jo  acabava  de  contar,  mi- 
rantme  ab  desconfiansa  preguntava: 

—  (íQuè  diu,  què  diu? 

—  Rès,  que  m'ha  contestat  ab  una 
poca  solta... 

—  Vostè  es  el  que  m'ha  preguntat 
una  ximplesa. 

—  Jo  li  he  preguntat  lo  que'm 
convenia  sapiguer. 

—  Donchs,  vagi  a  Salamanca, 

—  Es  que  per  aquí  ha  passat  un 
gos  ab  un  cap  de  porch. 

—  Està  corrent;  y  ^per  que  m'ho 
pregunta  a  mi?  ^que's  pensa  que  vi- 
suro  bèsties?  Els  manescals  del  es- 
corxador li  sabran  dir  si  n'hi  hà  de 
gossos  ab  cap  de  persones. 

—  ^Que's  burla  de  mi? 

—  Ba,  ba,  mestre,  pleguem. 

—  Lo  gos;  ara  surt  lo  gos!  — cridà 
la  quitxalla. 

—  Correm,  que  no  s'escapi. — Y'l 
grupo  fugi  perseguintlo  perlaDeva- 
llada  de  la  Presó  y  anantse  a  perdre 
pel  carrer  de  les  Filateres. 

Aquella  matexa  tarde'ns  el  vàrem 
menjar:  mitx  capet  ofegat  ab  naps; 
l'endemà  la  Faluga  ja  no  sabia  fer 

rès.  iCòm  fa  ser  honrat  un  bon  tip! 
Fa  dos  dies  que  la  tinch  a  dieta 
rigurosa  com  si  passés  febre.  Ahir 
desde'l  catre  estant,  li  vaig  cridar 
qu'anés  a  la  compra;  al  cap  d'un 
parell  d'hores,  (la  matexa  estada 
que  si  fos  una  minyona),  meva  por- 
tar un  palpisset  de  carn  sens  òs,  que 
a  la  Faluga  no  més  de  mirarlo  li 
agafava  un  basqueig  que  ja  no  po- 
dia estar  quieta  ventantse  ab  la  cua. 


jM'han  mort  la  Faluga!...  jme 
rhan  morta  a  trayció!  jLa  pobreta! 
encara  estava  en  remeys  per  espavi- 
laria; duya  una  gana  d'aquella  que 
tot  ho  fa  veure  en  doble. 

i  Ha  tingut  un'hora  tonta!  y  tan 
com  suposan  que  desperta  y  axiri- 
veix  la  cassussa! 

Un  municipal  li  ha  tirat  salsitja; 
abans  d'arribar  a  terra,  estich  cert 
que  ja  l'ha  tinguda  a  les  fosques. 

Sempre  ho  deya:  aqueix  animalet 
té  massa  vivor,  no  viurà  gayre. 

jPobra  Faluga!  jquína  fi  més  or- 
dinària! 

Lo  bando  y  un  municipal  l'han 
morta.  Gran  mal,  dos  contra  un! 

Ja'l  conech  aqueix  fulano;  es  un  de 
molt  lleig,  que  no  més  ab  la  mirada 
ja  sembla  que  fassi  pagar  la  multa. 
Per  Corpus  li  fan  acompanyar  els 
gegants;  no's  deuen  poguer  perdre 
anant  ab  ell.  Per  axò  té  tan  segura 
la  rata  pinyada  de  la  gorra;  se  li  de- 
bía  esglayar  axis  que'l  va  veure. 

En  compte  d'anar  cinch  a  la  munt 
y  cinch  a  la  vall  pels  carrers  entre- 
tenintse  a  fer  desgracies,  haguera 
valgut  més  que's  corretgís  el  defecte 
de  la  cara,  que  hi  té  lletgesa  per  fer 
un  rengle  de  caretes  y  encara  no  se 
li  adobaria.  jPer  què  no  se  la  men- 
java, si  era  tan  maco! 

Demà'l  desempleyan,  y  potser  li 
recarà  haver  fet  mal  averany  d'a- 
quell tros  de  salsitja. 

Si  per  algun  rellans  vingués  a 
raure  ab  mi,  jja  n'hi  faria  empassar 
de  salsitges!  y  que  foran  amanidesab 
soliman  y  pólvora  de  mina,  qu'enca- 
ra  no  les  tindria  dins,  ab  la  tebior, 
prou  faria  un  estrèpit  com  una  bar- 
rinada! 

iUn  gos  que  valia  més  or  que  no 
pesava! 

31 

Y  després  les  nacions  se  planyen 
de  que  no  i\en  talents!  sil  pobre 
que  despunta,  siga  en  lo  que's  vulga, 
ve  un  malandando  qualsevol,  me  li 
aplica  la  lley  marcial  ofegada  ab 
fiambre,  y  li  dona'ls  despatxos  sense 
allargar  més  la  sumaria. 

Ja  tenia  rahó'l  mallorquí  de  les 
sobressades:  Espanya,  Espanya,  com 
més  và  més  s'espanya. 


jQuè  hi  faig  en  aquest  món!  Es- 
tich  per  matarme;  ja'm  tornan  a  ve- 
nir aquells  badalls  que  no'm  dexan 
sossegar. 

Sembla  que  la  gana  vulgui  fugir 
de  casa,  y  se'n  torna  com  si  trobés 
la  portalada  xica. 

Y  a  fè,  que  la  meva  boca  no  es  de 
les  de  pinyó;  més  aviat  s'assembla  a 
un  calaix.  Quan  era  petit  m'hi  fica- 
va una  neula  travessera  y  casi  be  no 
la  escarbotava  gens. 

Y  desde  llavors,  m'ho  conech,  ab 
les  tongades  qu'he  passat  de  misè- 
ria, sempre  ha  anat  axamplantse  y 
guanyant  terreno  cap  a  les  orelles. 


UN  PERDULARI  2J^3 

Hi  ha  hagut  ocasió  que  d'un  badall 
lo  barret  m'ha  caygut  pel  clatell. 

jSembla  mentida  que's  puga  do- 
nar tant!  ben  segur  que  la  goma  dels 
elàstichs  la  deuen  traure  de  la  gent 
qu'ha  patit  gana. 

jLa  gana!  No  ho  vull  creure  que 
hi  haja  persones  que  prenguen  mag- 
nèsia. jQuína  mort  més  dolsa  deuen 
tenir  els  que's  moren  d'un  enfit!... 


jHaig  de  morir,  no  hi  hà  més! 

jMorir  si  giovane!...  <jCòm  m'ar- 
reglo per  viure?  ^de  què  faré  màne- 
gues, si  tot  m'ho  he  fet  malbé:  repu- 
tació, interessos,  ganes  de  treballar, 
tot...  menos  el  ventrell  qu'ara  tot 
sol  se  m'espatlla? 

Y  tanta  gent  qu'estudía  y's  perju- 
dica la  salut  encaparrantse  llegint,  y 
qu'encara  no  haja  sortit  un  sabi  ab 
una  sustancia  qu'alimenti  de  franch! 

Molts,  per  fer  retòrica,  d'aqueix 
món  ne  diuen  una  vall  de  llàgri- 
mes; s'equivocan:  aquí  es  la  terra  de 
la  gana. 

iQu'estich  dèbil!...  Sento  que  la 
vida  se  m'escorre  com  una  mitja. 

^Y  jo  moriré  de  tam?,..  jjamds! 
{Tres  veces! 

Me  suicido;  està  resolt. 

Algun  beco  pagarà  la  estella. 

Moriré  menjant;  y  quan  no  pugui 
més,  me  faig  treure  bacallà  y'm  cla- 
vo la  espina  més  grossa  al  mitx  del 
cap. 

jAy!  la  resolució  es  forta,  les  ga- 
nes hi  son,  els  badalls  m'apressan, 
l'esperit  se'm  dissipa!...  Al  meu  en- 
torn tot  dona  voltes,  y  passan,  com 
si's  descapdellessin,  fondes  y  restau- 
rants... El  carrer  de  la  Boquería  ab 
tants  fanals... 

Ja  està  dit:  surti  com  vulgui;  axis 
que  passi  la  fonda  del  Estevet,  m'hi 
fico. 

Allí  faré'l  derrer  badall.  Y  li  dexo 
tot;  el  faig  hereu. 

Janer  1877. 


i  TOT  SOL! 


No  sé  ahont  vaig  néxer:  es  lo  dato 
més  segur  que  puch  donar.  Me  dich 
Xarrapeta,  per  que  al  meu  pare  li 
deyan  Xarrapa:  lo  seu  nom  dismi- 
nuhit,  es  l'única  herència  que'm  va 
dexar,  y  aquesta  encara  no  era  d'ell! 
crech  que  fou  un  motiu  que  susti- 
tuhí  son  verdader  apellido. 

Lo  dia  del  bateig  sigué  de  festa 
memorable;  contava'l  pare  que  nin- 
gú de  casa  va  dinar.  En  tornant 
de  riglesia  hi  hagué  gran  refresch: 
gelades  del  mes  de  Mars,  rosquilles, 
borregos  de  matafaluga  d'aquells  que 
aparían  lo  dentat  per  ferlo  caure,  y 
vi  bò  que  la  justícia  l'haguera  fet 
llansar.  La  mare  també  assistí  a  la 

festa;  aquell  dia  li  havían  tret  local- 
do,  com  als  demés  lo  dinar,  y  tots  se 
menjavan  les  rosquilles  planyentse 
de  que  fossen  foradades  del  mitx  per 
que  hi  trobavan  menos  vianda.  Lo 
pare,posantse  una  mà  ala  galta, feya 
cruxir  los  borregos  qu'eran  més 
sèchs  que  closques  de  nous;  mes  per 
axò,  tots  estavan  alegres;  jo,  emboli- 
cat ab  una  manta  que  parexía  feta 
no  més  que  de  serrells,  deyan  que 
m'estava  a  la  falda  de  la  mare,  ma- 
mantme  la  maneta  que  no'm  cabia  a 
la  boca,  y  ab  ulls  axerits  contempla- 
va aquella  escena  de  boyra  y  de 
gana. 

De  tant  en  tant,  lo  pare  sajupía, 
me  posava  una  rosquilla  al  ull,  que 
m'hientravan  tots  dos,  y  ab  crits  jo- 
yosos  me  deya:  «Guàyta,  noy:  noy, 
mira  bobó;»  se  menjava  la  rosquilla  y 
m'hi  posava  un  borrego,  com  aquell 
qui'm  volgués  fer  mirar  un  ou  del 
dia,y  també'l  borrego  anava  a  passar 
a  la  seva  boca,  fentli  fer  un  bony  ala 
galta  com  si  la  tingués  inflada.  Lla- 
vors volia  enrahonar,  y  ningú  l'en- 
tenia ni  ell  tampoch.  Després  d'ha- 
versho  empassat,  deya  a  la  Mare:  «Oh 
Maria  Magdalena,  (era  mallorquí), 

estich  tot  content  que's  meu  fi  haja 
estat  mascle;  y  ferm  que  n'estich  de 
content;  que  no  n'estaria  pus,  jo 
t'ho  dich,  enquiara  que  m'haguessen 
duyt  un  quianiarano  de  dob-bés  ò  col- 
que  cosa  de  való.»  La  Mare  se'l  mira- 
va commoguda,  y  ell  afegia:  «Aquest 
nin,  jo'm  pens  que  serà  sa  nostra 
venturansa.  ^Veys  quins  uys  té  de 
polissó,  Maria  Magdalena?...» 


II 


Me  van  fer  estudiar  per  músich;  me 
donaren  un  violí  ab  arquet,  y  jo  xis- 
clava més  queia  jonma  quan,  ense- 
nyantme  les  posicions,  me  cuydavan 
a  desllorigar  les  munyeques.  jQuan- 
tes  vegades  la  mà  del  mestre  aprofi- 
tava'l moviment  del  compàs  per  ven- 
tarme  nata  a  la  cara! 

Al  principi'l  coll  se  m'adormia 
sobre'l  violí,  quedantme  enrampat, 
y  quan  volia  girarlo  m'havia  de  tom- 
bar en  rodó  com  si  tot  jo  fos  fet 
d'una  pessa! 

Seguiam  les  fires  y  festes  majors; 
lo  pare  tocava'l   timbal ;   la  mare'l 

32 


2  5ü  EMILI     VILANOVA 

pandero;  lo  senyor  Quirse (mon  mes- 
tre,) lo  violí,  y  jo'ls  ferrets.  Posavam 
una  manta  a  terra  y  quedavam  ins- 
talats;  redoblava'l  timbal,  jo  feya  so- 
roll ab  los  ferrets,  la  canalla  acudia, 
s'aturavan  algunes  dones,  y  quan 
comensava  a  haverhi  rodona,  los 
pagesos  s'atansavan  calmossos  bo  y 
trencant  pinyons,  com  si's  recelessin 
del  espectacle  que'ls  donaríam.  Lo 
pare,  ab  una  corda  que  tenia  una 
bola  al  cap  d'avall,  comensava  a  gi- 
ravoltaria recorrent  lo  cercle  y  fent 
apartar  los  xicots  que,  empenyentse 
els  uns  als  altres,  venían  a  caure  de 
bigotis  dins,  com  si  volguessin  veure 
la  funció  arran  de  terra.  Lo  senyor 
Quirse  tocava'l  violi;  la  mare  dona- 
va de  tant  en  tant  una  sacsejada  al 
pandero; el  pare'streyal  jayque que- 
dant ab  un  vestit  blanch  de  punt 
que  n'hi  tenia  molt  en  durlo  roig;  jo 
no'm  llevava  rès,  per  que  ja  ho  tenia 
tot  fóra,  y  sense  sapiguer  ahont  fi- 
carme  les  mans,  per  que  tampoch 
gastava  butxaques,  corria,  vestit 
com  un  angelet  ab  los  brassos  cre- 
uats que  casi'm  voltavan  lesquena 
com  si  hi  busquessen  les  ales,  a  ageu- 
rem  devant  del  pare .  Saludava  al 

públich,  y  agafantme  per  los  tormells, 
m'etjegava  al  ayre  ab  un  giravol 
que'm  feya  veure  la  gent  abans  per 
les  espardenyes  que  per  la  barretina, 
y  me'n  anava  a  caure  per  qui  en 
enllà,  assentat  algunes  vegades,  ò 
rompent  lo  cercle  dels  curiosos  mol- 
tes altres .  Després  lo  pare  també 
s'ageya;  alsava'ls  brassosy  les  cames, 
jo  li  feya  la  íiguereta  a  la  planta  dels 
peus,  y  d'un  tom  queya  assentat  a 
les  seves  mans. 

Lo  públich  indiferent,  continuava 
menjant  pinyons;  mon  pare,  agegut 
a  terra,  renyava  a  les  criatures  que's 
ficavan  dins  lo  rotllo;  y  tornantme 
a  llensar  sobre'ls  seus  peus,  m'hi  de- 
xava  assentat,  rebotentmed'un  costat 
al  altre  ab  precipitació  vertiginosa. 
Feyam  dues  ò  tres  sorts  més;  la  mú- 
sica parava,  y'l  pare's  dirigia  a  la  con- 
currència per  dirli,  (sempre  ho  deya 
de  la  matexa  manera:)  «Senyors; 
ja  han  vist  vostès  del  terme  qu'una 
criatura  de  cinch  anys  treballa  de- 
vant  del  públich;  y  aquí  no  hi  hà 
cap  engany,  cavallers,  que  no  més  se 
presenta  l'habilitat  sense  trampes,  y 
si  tenen  gust  de  comprobarho,  ara 

veuran  com  no  s'enganya  a  ningú; 
y  abans  de  fer  los  treballs  que'l  no- 
yet  presenta, 's  passarà  la  safata  per 
los  que  tinguin  voluntat  d'allargar 
les  mans.»  Y  s'avansava  la  mare  ab 
una  safata  que  ja  no  més  hi  havia 
algunes  clapes  de  vernís;  donava  un 
tom  pel  rotllo  ficantse  per  entremiu 
de  la  gent,  y  d'assi  y  d'allí,  s'allarga- 
va algun  bras  per  dexarhi  caure  un 
quarto  ò  be  un  xavo.  Alguns  feyan 
com  aquell,  y  s'apartavan  de  la  ro- 
dona per  tornarshi  a  acostar  axis  que 
comensavam  l'espectacle.  Entre  tant, 
lo  senyor  Quirse,  qu'era  cego,  feya 
un  cigarro  ab  molta  paciència,  desa- 
va la  petaca,  y  trayentse  un  misto  de 
cartró  me  l'allargava  tol  cridantme 
girant  lo  cap  a  dreta  y  esquerra.  Ell 
s'abaxava  ab  lo  cigarro  a  la  boca,  y 
alsantme  de  puntetes  li  acostava'l 
foch;  pipava,  y  jo'm  quedava  bona 
estona  ab  lo  cap  alt  contemplant  al 
pobre  ceguet  com  treya  bocades  de 
fum,  no  podentme  donar  rahó  del 
gust  que  podia  trobar  enviantse  allò 
qu'a  mi'm  feya  estossegar  y  plorar 
los  ulls. 

Quan  la  capta  havia  sigut  bona, 
lo  pare's  tornava  a  dirigir  a  la  gent 

y'ls  hi  deya:  «Senyors,  ara  veuran 
al  noyel  com  fa  un'habilitat  que  si 
no  la  veyan  no  la  creurían.  ,;Noy? 
(Jo  ja  sabia  lo  qu'havía  de  fer.)  Noy, 
pòrta'l  violí;»'m  cridava  fent  l'ata- 
layat  guarnint  un  castell  ab  tres  ca- 
dires. Jo  feya  com  si  busqués  l'ins- 
trument regirant  un  farsell  de  pe- 
llingos,  y  com  lo  públich  volia  veure 
aquexa  habilitat  tan  ponderada, 
m'acostava  tot  esporuguit  al  pare  y 
li  deya  que  l'havia  perdut.  Llavors 
ell,  fora  de  sí,  volia  atraparmey,  no 
podent,  m'allargava  una  puntada  de 
peu;  jo  li  agafava  ab  llestesa  la  cama 
y'l  feya  caure  a  terra.  A  algun  pagès, 
tot  menjant,  li  venia  la  passió  de 
riure,  y  no  poguent  contenir  la  ria- 
lla,'Is  pinyonets  se  li  anavan  al 
altre  canyó,  y  estossegant  y  rient  se 
cuydava  ennuegarse;  tothom  aplau- 
dia ma  entremaliadura  com  lo  millor 
de  la  funció.  Aquesta  pantomima  no 
més  la  feyam  quan  s'havían  arreple- 
gat forsa  quartos,  axis  es  que  no  la 
repetíam  molt  sovint.  Si  la  capta 
era  escassa, '1  pare  deya  ab  mal  hu- 
mor: «Lo  dia  que  tregui  la  grossa  ja 
no  correrem  més.» 

Una  vegada  la  capta  havia   anat 

pitjor  de  lo  que  solia;  jo  11  vaig  pre- 
guntar: «Pare,  ,jquan  treurà  la  gros- 
sa?» Me  disposava  a  fer  la  figuereta, 
mes  ell,  cremat,  me  tirà  tal  puntada 
de  peu  que  m'etjegà  de  cara  sobre'l 
públich.  May  més  volguí  sapiguer 
què  seria  allò  de  la  grossa;  y  jo  tam- 
bé, quan  nos  retiravam  al  hostal, 
cansats  de  tot  un  dia  de  fer  les  forses, 
y'm  donavan  un  sopar  escàs  y  mise- 
rable, allí,  arrupit  a  l'estable,  em- 
bolicat ab  una  manta  esquinsada, 
sobre  un  jas  de  palla,  tenia  mes  ilu- 
sions  de  noy,  y  contemplant  a  la 
mesquina  llum  d'un  fanal  les  trenyi- 
nes  del  sostre  y  les  vigues  groxu- 
des,  qu'ab  l'ombra  que  progectavan 
aparentavan  serho  més ,  era  felís 
pensant  ab  la  grossa  y  qu'algun  dia 
no  correria'l  món  fent  habilitats.  Y 
mos  llavis  s'obrían  somrients;  mos 
ulls  ensonyats  vagavan  per  Tespay  y 
trobavan ,  en  aquella  confusió  de 
llum  tremolosa  y  d'ombres  fantàs- 
tiques ab  clapes  de  trenyines  arra- 
pades als  ànguls  de  Ics  parets  ò  fent 
ones  en  lo  trespol,  blanques  nuvola- 
des ab  àngels  que'm  miravanjoyosos 
y  posantse  ses  mans  a  la  boca  ab  los 
ditsapiloiats,  les  apartavan  estenent- 

los  com  un  vano,  y'm  tiravan  una 
munió  de  petonets...  Al  menos,  si 
havia  nascut  pobre,  tenia,  gràcies  a 
Deu,  uns  somnis  tan  falaguers,  que 
molts  cops  en  los  dies  curts  del  hi- 
vern, corria  primer  que  ningú  a  la 
pallissa  del  hostal  ab  mon  trist  cros- 
tó de  pà  sota'l  bras,  buscava  un  re- 
conet,  y,  potser  sense  menjàrmel, 
m'adormia  delectantme  abmes  celes- 
tials visions. 

Mon  pare's  posà  malalt,  y  una  nit, 
foren  interrompudes  per  llastimosos 
gemechs.  Me  vaig  despertar  sobres- 
saltal;  la  mare,  ab  un  fanalet  a  la  mà, 
contemplava  al  pare  que  geya  estirat 
sobre  la  palla;  ab  Taltra  mà  li  axu- 
gava'l  rostre.  Tombada  per  terra  hi 
havia  una  ampolla  de  vidre  verdós  y 
un  pot  de  llauna.  Lo  matalot,  dret 
als  peus  del  cadavre,  se'l  mirava  cap- 
ficat. Jo  veya  aquesta  escena,  assentat 
en  mon  jas,  sense  tenir  idea  clara  de 
lo  que  passava;  poch  a  poch,  mos 
conexements  ofuscats  se  varen  acla- 
rir, los  meus  ulls  s'ompliren  de  llà- 
grimes, y,  rompent  lo  plor,  vaig  caure 
agenollat  al  costat  del  cadavre  de 
mon  pare... 

Y  desde  llavors  quedaren  esborra- 

des  mes  ilusions d'infant,  mos  som- 
nis dolsos,  y  aquella  vagorosa  felici- 
tat que  sempre  veya  entre  bromes  y 
celatges  que  may  conseguí  atrapar. 


III 


Lo  timbal,  pandero  y'ls  ferrets,  la 
bola  de  fusta  y  demés  andròmines, 
mal  vengudes  y  may  més  cobrades, 
varen  passar  a  un'altra  companyia 
de  volatiners. 

Vinguérem  a  Barcelona;  la  mare 
guanyava  escassament  per  mantenir- 
nos;  jo, estudiant  lo  violi,  malmetia'ls 
colzes  del  gèch  qu'ab  ma  crexensa 
desesperada  sempre'm  va  venir  curt 
de  mànegues.  Crexía  molt  y  no  m'en- 
grexava;  los  condexebles  se'n  reyan, 
y  per  motiu  m'havían  tret  «lo  faris- 
tol.» No  més  se'm  veya  ossera:  mes 
espatlles  eran  caygudes,  d'una  forma 
semblant  a  aqueix  moble.  La  violen- 
ta posició  del  bras  y  de  les  munye- 
ques  me  feyan  alguns  cops  relliscar 
lo  violí  ,  y  recordo  qu'un  escolà 
molt  burleta'm  deya:  «Tén  compte, 
no  hi  apretis  la  barba  que'l  forada- 
ràs.» 

Los  estudis  foren  llarchs  y  peno- 
sos, lo  mestre  ja  no'm  pegava  natxa- 
des,  per  que'm  penso  que'ls  dits  se 
li  adormían  cada  volta  qu'ho  pro- 
bava.  Jo  tenia  voluntat  y  aplicació, 
mes  l'instrument  era  difícil.  Molts 
dies  anava  a  classe  ab  lo  ventre  més 
buyt  que'l  meu  violí ;  la  debilitat 
me  feya  venir  basqueig,  y  llavors  les 
llissons  m'eran  antipàtiques,  y'm  pa- 
rexían  tristes  ademés  de  costoses;  re- 
posava, y  després  la  por  me  feya 
tocar  ab  dalit  per  que  m'esparverava 
pensant  qu'aquella  misèria  podria 
ser  lo  patrimoni  de  tota  la  vida. 

Mes, ala  llarga, vaig  anaraprenent: 
jo  apretava  mon  violí  contra  ma  gal- 
ta, com  un  pare  qu'afalaga'l  seu 
fillet,  y  ell  me  responia  ab  armoníes 
suaus,  ab  cants  tan  llastimosos,  que 
se'm  passavan  les  hores  estudiant 
sense  donarme  enuig  ni  fatiga. 

Cansada  al  últim  de  fer  lo  boig 
ma  crexensa,  s'aturà  de  sobte,  com 
un  calavera  desenganyat,  y'm  vaig 
anar  apariant,  engrexantme  una 
mica ,  y  posantme'ls  óssos  a  lloch, 
que,  ab  ma  magresa,  fins  hi  havia  qui 
li  semblava  que'n  tenia  de  més. 
També  vaig   comensar  a    guanyar 

33 

quartets,  y  ab  mon  guany  la  mare 
reposava.  Ja  duya  roba  feta  pera  mi, 
y'ls  Mestres  de  Capella'm  llogavan 
per  tocar  en  los  rosaris  y  funerals. 


IV 


jCòm  s'entristeix  lo  meu  cor  al 
veure  la  fúnebre  pompa  que  llglesia 
ostenta  en  semblantes  cerimònies! 
Lo  temple  cobert  ab  panyos  de  dol; 
les  cadires  tapades  ab  bayetes;  a  terra 
tot  negre;  en  la  barana  del  Presbiteri 
hi  creman  atxes  qu'escampan  una 
llum  groga  y  una  fumera  fosca  y  es- 
pessa; l'Altar  major,  ab  ses  imatges, 
sos  àngels  y'l  Sagrari,  desaparexen 
derrera  una  vasta  cortina  negra.  Sol, 
clavat  en  creu,  y  tenint  per  fons 
aquell  camp  de  tristesa, 1  Redemp- 
tor nostre;  sis  brandons  l'enllume- 
nan  ;  toca  la  campaneta ;  l'ofici 
comensa;  l'orquesta  llensa  per  la 
grandiosa  nau  ses  notes  planyentes, 
sos  cants  funeraris.  Ma  imaginació 
s'aparta  de  tota  pensa  terrenal,  se  re- 
munta per  l'espay  y  busca  una  ani- 
meta  desolada,  y'n  veu  d'altres  que 
pujan,  pujan, y  desaparexen  perdent- 

se  per  un  foco  de  llum  vivíssima.  Los 
meus  ulls  s'humitejan,  voldria  plo- 
rar, y  baxo  de  tan  suprema  altesa,  y 
mon  instrument  plora  per  mi  y  sos- 
pira y  prega  a  Deu  per  l'ànima  del 
pare  que  fugi  d'aquest  món  tan  po- 
bre que  ni  les  oracions  del  seu  fill 
l'acompanyaren.  Llavors  lo  violí 
parla  ab  Deu,  y  trau  notes  de  ten- 
dror  suavíssima;  jo,  sacrílech,  potser 
m'oblido  de  l'ànima  per  qui  toco'l 
be,  y  envio  ma  pregaria,  mos  cants 
y  mes  notes  per  l'ànima  del  meu 
pare. 

Aquexes  ilusions  me  procuraren 
una  glòria  que  caldrà  contaria  ja 
que  no  m'he  callat  tantes  penes.  To- 
cavam  un  ofici  de  difunts;  quan  l'or- 
ga  y  l'orquesta  callavan,  sentíasl'es- 
petech  de  la  pluja:  lo  vent  rebotia 
l'aygua  que  queya  a  doll  de  les  bo- 
ques de  les  gàrgoles  contra'ls  vidres 
del  rosetó,  produhint  un  sentiment 
de  pavor  y  de  fredat  inesplicable.  Lo 
mestre  desde  sa  tarima'ns  dona  la 
entrada,  y  tota  l'orquesta  romp  des- 
arrollant  una  armonía  magestuosa 
y  patètica.  Lo  primer  violí  té  que 
respondre  després  abun  cant  a  solo. 

En  aquell  instant  un  desvanexement 
lo  pertorba;  baxa  l'arquet,  sos  ulls 
se  clouen,  y  cau  en  los  brassos  del 
que  tenia  més  immediat.  Jo  corro  a 
son  lloch,  y  abans  que'l  mestre  ha- 
gués tingut  esment  de  lo  que  succe- 
hía,  ja  veya'l  seu  arquet  donant  les 
ondulacions  del  cant  que  jo  tocava 
abstret,  delirant,  sentint  primer  que 
ningú  les  melodies  qu'arrancava  a 
mon  violí,  gosant  y  plorant  ensemps, 
ell  ab  ses  cordes  y  joab  llàgrimes  del 
meu  cor. 

Després,  tothom  m'abrassà:  jo  ha- 
guera volgut  sustraurem  a  tan  corals 
enhorabones;  no  per  desagrahiment, 
sinó  per  plorar  a  mes  soles  y  fugir 
a  cercar  aquella  visió  estimada  que 
veya  cada  dia  més  aprop  de  Deu. 


Y  per  axò,  sempre  seré  en  Xarra- 
peta;  hi  hà  home  que  no  més  lo  veig 
quan  abaxo'l  cap,  que  se'm  planta 
al  devant  y  alsant  los  ulls  me  diu: 
«01a,  Xarrapeta»  ab  un  tò  de  fran- 
quesa com  si  tota  la  vida  m'hagués 
apadrinat.  Jo   no   tinch  orgull  per 

aquesta  gent;  ^a  què  vindria,  si'ls 
infelissos  no  m'entendrían?  y  per 
eIlssempreseréenXarrapeta.«^Yquí 
es  en  Xarrapeta?»  preguntan  molts 
al  sentir  aqueix  nom  que  ja  sembla 
la  caricatura  del  qui'l  porta.  «Es  un 
bon  solista,  un  priïner  violí  del  hú,» 
contestan  los  músichs  ab  sos  ditxos 
sempre  alegroys:  «Un  xicot  qu'havía 
fet  les  forses  pels  carrers,»  etz.,  etz. 
jSempre  la  historia  humiliant  de  ma 
misèria! 

Ja  tenen  rahó;  so  un  solista,  ben 
sol  ,  per  que  no  tinch  ningú!  Ma 
mare  es  morta  també.  En  lo  meu 
piset  no  s'hi  encén  may  foch.  Al 
mitx  del  quarto,  dret,  immòvil,  s'a- 
xeca'l  faristol.  Quan  arribo  acasa,  no 
truco  may;  hi  entro  silenciós,  com 
los  lladres;  a  ningú  dono'l  Deu  te 
guart,  ningú  me'l  dona;  tanco  la 
porta  mirant  si  m'observan,  y  tan 
sol  estich  a  casa  meva  que  fins  tinch 
por  a  tanta  quietut.  Rès  s'altera  ab 
ma  presencia:  ni  sento  esclamacions 
de  goig  per  ma  arribada,  ni  amorosos 
renys  per  ma  tardansa!  Sol,  sempre 
sol!  «Plorem,  me  dich,araque  no'ns 
guaytan!...»  Lo  violí  s'ajau  delicada- 
ment en  mon  bras,  afalaga  ma  galta 

y  plorem  tots  dos,  forsa,  de  gust,  ab 
passió;  y  mon  violí  té  unes  veus  que 
jo  sols  les  he  sentides,  que  s'escapan 
per  aquell  reduhit  espay:  son  les  de 
mes  penes,  de  mes  ambicions  y  de 
mes  esperanses... 

Y  aficionat  com  soa  fugir  d'aques- 
ta soletat  de  ma  vida,  m'aparto  no 
obstant  de  tota  companyia;  mon 
violí  obeheix  lo  meu  sentiment  y'm 
dona  unes  notes  tristes  que  sembla 
qu'hauría  d'aborrirles,  y  les  estimo 
per  que  m'aconsolan,  com  m'aconso- 
lava  un  afalach  de  la  meva  mare. 

Després  exa  tristor  se  dissipa  in- 
sensiblement;  ma  imaginació  desco- 
breix espays  més  lluminosos  hont 
s'hi  dibuxan  llunyans,  indecisos, 
com  si'ls  esfumés  una  veladura,  al- 
tres sers  qu'estimaré  algun  dia,  y 
mon  instrument  ja  no  té  cants  de 
tristesa;  alegre,  rialler,  enjogassat,  sa 
expansió  creix  donant  goig  de  sen- 
tirlo;'s  diria  que  saluda  ma  esperan- 
sa;  sembla  que  m'acosti  tan  belles 
ficcions;  y,  vegentme  rodejat  d'elles, 
mon  cor,  que  no  aborreix  a  ningú, 
es  telis  tenint  ja  a  qui  estimar... 
Aquest  pis  pert  sa  fesomia;  les  flors 
del  balcó  no's  mustigan  assedegades; 

l'aucell  s'amanseix  al  veures  acom- 
panyat, y  refila  ab  més  primor  y  més 
sovint  al  sentir  veus  humanes.  Lo 
faristol ,  ja  no  sembla'l  sereno  de 
casa,  posat  nit  y  dia  al  mitx  de  la 
sala...  Tot  està  en  ordre;  han  desa- 
paregut los  embrassos  de  les  cadires; 
per  sèurehi  no  cal  tirar  a  terra  rotllos 
de  solfes,  ni  la  capa  ò  algun  barret... 
mes,  tot  axò  son  cansons,  desitjós, 
cabòries  que  combinem  jo  y  el  violí. 
Cabòries  que  fugen  després  d'haver- 
me  alegrat...  Mes,  no's  perden  totes 
en  la  vaguetat  de  la  concepció.  Tam- 
bé se'n  aprofitan  algunes  y  encara 
servexen  per  alegrar  altres  cors,  no 
tan  tristos  com  lo  meu.  A  vegades, 
en  algun  sarau  de  Festa  major,  veig 
ma  música  interpretada  ab  giravols 
y  tercerilles.  jLos  meus  pobres  cants! 
íquí  ho  diria!  concebuts  quan  la 
tristesa  m'apena,  sortits  potser  quan 
les  llàgrimes  humitejan  mos  ulls, 
regositjan  encara;  y  a  les  parelles 
enamorades,  als  balladors  festosos, 
los  encanta  sentir,  després  dels  com- 
passos melancòlichs  de  l'americana, 
l'animada  melodia  del  cambi  de 
moviment,  y  s'engrescan,  y's  gron- 
xan,  y  voltan  lleugers  ab  una  bellu- 

gadissay  fregadísde  peus  que  sembla 
que  se'ls  empaytin  y  no  se'ls  pugan 
trobar. 

Y  veus  aquí  com  jo,  desde  l'orques- 
ta,  veig  tantes  alegries,  sento  al  cor 
una  cosa  com  una  veu  que'm  diu 
que  ja  qu'en  lo  món.apesard'estarhi 
tan  trist,  escampo  dolsures  quedant- 
me'l  fel  pera  mi,  tindré  una  recom- 
pensa, y  exa  veu  que  sento  es  una 
protecía  d'infinides  promeses  que 
m'aconhortan:  «Exa  soletat  que  m'es- 
panta desaparexerà  y  vindran  ama- 
bles companyies  a  esbargir  fins  la 
memòria  de  mes  penes.  Qui  sab? 
Mon  pare  al  néxer  ja  pronosticà  que 
seria  la  felicitat  de  casa.  jEll  no  po- 
gué conseguirla!  jSi  seré  més  sortós, 
y's  cumplirà  son  vaticini !  Seria 
horrible  anarsen  del  món  sens  de- 
xarhi  algun  sér  que  pregués  a  Deu 
per  mi. 

Janer  1878. 

mobles  reconers  que  s'hi  posan  pa- 
raygues.  Ay,  Senyor!  jo  mateix  me 
faig  fàstich;  me  veig  tan  magre,  que 
se'm  podrían  comptar  les  costelles 
com  les  pesses  d'una  bujola.  La  bar- 
ba creix,  y  creix  ab  tot  el  desvergo- 
nyiment del  que  no  té  ningú  que'l 
repti.  Els  cabells  també  s'estiran  y 
s'allargan  com  si  volguessin  cobrir- 
me  les  espatlles  a  tall  de  madrilenya. 
jEls  meus  bonichs  cabells  d'un  dia! 
jAquells  que's  rissavan  dia  sí  y  dia 
nó  a  casa  en  Monserè!  Tot  m'es  in- 
fidel; tots  m'abandonan Aquella 

jay!  no'n  parlem  per  ara...  jMirèu- 
me'l  chaqué,  fentme  ensenyar  la  ceba 
pels  colzes.  Aquest  també  m'es  in- 
grat y's  desconjunta  burlantse  de  la 
professo;  vull  dir,  de  son  amo;  axò 
es,  de  mi. 


Pera  mi  sí  qu'ha  passat  la  dóna 
dels  raves.  Sols  tinch  humor  pera 
consumirme.  Filosofia,  resignació, 
consols...  Mentida;  vosaltres  no  exis- 
tiu. Que  ho  vagin  a  comptar  a  nen 
Sàrries,  aquells  qu'a  cada  pàs  us  in- 


DESESPERANSA  269 

vocan  fentlo  servir  de  tapadora  pera 
aturar  els  xisclets  dels  cors  apesa- 
rats. Veniu  aquí,  vosaltres  que  per 
tot  teniu  cura,  com  les  pildores  de 
Holloway,  y  mirèume  axò  que  tinch 
dins  del  pit.  Mirèume  axò,  que  |a 
sembla  una  olla  de  mangra,  y  di- 
guèume  si  aquest  cor  esbutifarrat 
pot  tenir  cura  ab  les  vostres  cata- 
plasmes  de  resignació,  calma,  tran- 
quilitat,  etz.,  etz.  Abaxeu  el  cap  com 
si  us  haguessin  d'afeytar  el  clatell, 
confessantvos  incapassos  de  soldar 
les  ferides  d'aquest  cor  que  ja  sem- 
bla un  degotall  de  regadora.  Ja  sa- 
bia que  totes  les  vostres  arengues 
servían  com  un  pegat  en  un  banch. 
Dexèume  ab  el  meu  llanto,  y  no'm 
vingueu  a  rompre  mes  oracions  ab 
vostres  camàndules  aygualides. 


Perdut  y  oblidat  com  els  lluquets, 
sense  cap  consol  que  mitigui  ma  des- 
ditxa,  tan  gran  es  ella,  ni  tinch  üna 
esperansa  que  m'alegri,  ni  un  desitx 
que'm  distregui. 

Sens  ella,  ni  tinch  voler  ni  esma 

pera  pensar  ni  fer  rès.  jAy  de  mi! 
M'he  quedat  més  sèch  qu'un  espart, 
y  soch  un  fogó  sense  caliu,  una  gas- 
seosa  esbravada,  un  sostre  ab  go- 
teres, desde  qu'ella,  ma  Sultana.m 
va  plantar  com  aquell  que  fa  tren- 
tahú. 


Desd'allavors,  sembla  que  visqui 
de  miracle.  Tancat  contínuament 
en  el  meu  quarto,  no  faig  ni  dich 
rès,  ab  una  mandra  tal,  que  fins  el 
badallar  me  sab  greu.  Com  ja  no  es- 
pero rès  d'aquest  món,  he  tirat  la 
capa  al  toro,  y  tant  se  me'n  donan  sis 
com  mitja  dotzena. 


Jo  havia  tingut  un  cor  més  fort 
qu'una  barana  de  balcó.  Jo  havia  re- 
sistit sense  piular  totes  les  desgra- 
cies que'l  cel  ens  envia.  Jo  he  sentit 
el  fosech  dels  ulls-de-poll,  la  picor 
dels  panallons...  Jo,  catarro;  jo,  mal 
de  caxal;  jo...  en  fin,  tot  ho  he  sofert 
tiesso  com  el  midó  y  més  insensible 

quuna  llamborda.  Però,  ahont  se 
han  agotat  les  meves  forses,  ahont 
no  he  pogut  més,  ha  sigut  en  aques- 
ta amargura  en  qu'estich  sumit  des- 
de  que  la  Sultana  va  girar  per  l'al- 
tra  banda,  dexanlme  a  les  capses. 


Si  les  llàgrimes  no  us  dolen,  tre- 
yèu  el  mocador  de  la  butxaca,  y  lle- 
giu ma  trista  historia,  curta  com  un 
rave,  però  desgraciada  com  els  que 
s'ofegan. 


En  la  florida  primavera  de  ma  vi- 
da, en  els  albors  ditxosos  de  ma  jo- 
ventut, en  aquella  edat  joyosa  que's 
comensa  a  sopar  a  taula;  en  que  les 
ilusions  y'ls  somnis  de  ventura  son 
la  nostra  taleya,  que'l  cor  se  desper- 
ta ab  nova  vida,  respirant  aromes  y 
creyent  ventures,  creantse  un  món 
en  els  ardors  de  sa  fantasia,  tendre 
com  un  formatge,  y  més  risueno  que 
el  Glòria  in  excelsis  Deo;  en  que  la 
mare  ja'ns  dexa  dur   pantalons  de 

corte,  emancipantse  de  les  dexes  del 
pare;  en  aquella  edat  fou  que  per  ma 
desventura  s'introduhí  l'amor  dins 
del  meu  cor,  com  la  lesna  dins  de  la 
sola,  obrintmhi  un  regueró  per  hont 
sortia  tot  el  carinyo  qu'en  ell  hi  ha- 
via. Era  una  noya  d'orgullosa  figu- 
ra, cara  rodona  com  una  mitja  cuer- 
na,  boqueta  mimvada,  y  uns  ulls 
que  si  Nostre  Senyor  els  veu  quan 
feya'l  Sol,  me'ls  clava  al  mitx  del 
cel. 

Jo  no  he  vist  may  més  claror  com 
la  que  d'aquells  ulls  sortia;  allò  n'era 
un  Niàgara  de  llum.  Era  la  més  rica 
y  luxosa  abundància  de  resplandor 
y  brillante:{. 


Figurèus  còm  estaria'l  meu  cosset 
al  contemplarse  correspost  per  aque- 
lla Sultana.  Jo  m'hi  presentava  més 
pintat  qu'un  país  de  vano,  y  més  sa- 
lau  que  la  tunyina;  ben  vestit,  ele- 
gant, ayrós,  posada  ab  donayre  la 
maneta  en  la  sangradura  del  meu 
còs,  y  un  bastonet,  prim  com  un  es- 
curadents,  en  l'altra;  decantat  el 
sombrero,  els  peus  en  escayre,  llu- 

hents  com  una  llumenera,  y  la  detu- 
rava tots  els  dies  en  mitx  de  la  mola 
del  carrer  del  Paradís.  ^Què  voleu 
que  li  digués  que  no  fos  escullit 
y  dols?  Les  paraules  que  de  ma  boca 
sortían,  més  que  paraules,  parexían 
cantades  d'aucellets.  Eran  el  senti- 
ment de  mes  idees,  més  delicades 
que'l  vidre  volador...  Ay!  l'estimava 
tant,  que  fins  gelós  tenia  del  oreig 
que  bellugava  les  cintetes  de  son  de- 
vantal. 


Jo  debía  preveure  que  tanta  ditxa 
s'acabaria.  Jo  debía  estar  recelós, 
però  jay!  aquí's  recorda  de  les  des- 
gracies quan  li  riallejan  felicitats?... 

Ma  ventura'm  tenia  ab  un  cor 
més  axamplat  qu'un  cubell  de  fer 
bugada,  y  ab  el  candorde  la  inexpe- 
riència,'m  creya  que  tot  anava  de 
debò.  Quan  un  dia,  ay  nó,  un  ves- 
pre, me  la  veig  venir  apressurada 
com  si  la  embestissin,  y's  detura 
apenes  per  dirme  aquestes  paraules 
fibladores  com  una  llanseta,  y  que 
m'estriparen  el  cor  com  s'estripa 
mitja  fulla  de  mocador:  —  Avuy  no 

35 

me  puch  aturar,  per  que  demàm 
caso  y  faria  tart.  —  Y  se'n  va  anar,.. 
Lo  que  per  mi  va  passar,  no  ho  ^'jS- 
to.  Per  primer  entuvi,  vaig  qu  «ar 
mut;  sentia  xiulets  com  si's  c.ilé 
foch.  Tenia  angunia,  fret;  volia  es- 
tossegar,  y'm  faltavan  les  torses.  Vol- 
guí caminar,  y  les  cames  me  feyan 
tantines,  com  a  un  gos  que  té  la  bo- 
la. Jo  creya  qu'allí'm  quedava,  a 
menys  que  de  casa  la  Ciutat  no  en- 
viessin una  llitera. 

En  aqueix  estat  y  fent  forses  de 
flaquesa,  vaig  arribar  a  casa  pera  ti- 
rarme  sobre'l  catre  plorant  com  un 
xaval,  y  desde  aleshores  encara  plo- 
ro, convertint  mos  ulls  en  una  deu 
d'aygua  y  ma  cara  en  xaragall  dcj 
llàgrimes. 


Com  que  crech  que  may  més  esta- 
ré tranquil,  dono  l'adeussiau  a  les 
ditxes  d'aquest  món.  Me  vestiré  de 
encerat  pera  que  la  humitat  nom 
florexi,  y  cremaré  ciris  a  Sant  Mus 
pera  que'm  torni  la  paraula. 


1 8  Janer  1866. 

